title: স্ফেনডন পান্কটাম

text: স্ফেনডন পান্কটাম Sphendon punctatum যা Tuatara বা Sefnodon নামে পরিচিত। tuatara শব্দটির উৎপত্তি মউরী ভাষা থেকে যার অর্থ কাঁটা যুক্ত পিঠ।এরা সরিসৃপ শ্রেনির Rhynchocephilia বর্গের একমাত্র জীবিত সদস্য। এটি জীবন্ত জীবাশ্ম। এরা নিউজীল্যান্ড এর নিকটবর্তী দ্বীপ এ থাকে। এই স্থানে এরা এন্ডেমিক। Tuatara জলপাই সবুজ , বাদামী , ধূসর রং এর হয়ে থাকে। লম্বায় ৮০সেমি । ওজন ১.৩ কেজি। এরা দেখতে টিকটিকি আর কুমিরের সাথে সাদৃশ্যপূর্ন। দেহে দানাদার আইশ থকে।


title: খুশল খান খাট্টাক

text: খুশল খান খাট্টাক (জন্ম: ১৬১৩ – মৃত্যু: ২৫শে ফেব্রুয়ারি, ১৬৮৯; , ), Khushāl Bābā ( নামেও পরিচিত) ছিল একজন পশতুন কবি, যোদ্ধা এবং পণ্ডিত, এবং খাট্টাক পশতুন আদিবাসীর প্রধান। খাট্টাক সমস্ত পশতুনের ইউনিয়ন পরিচালনা করতেন এবং তিনি তার কবিতার মাধ্যমে পশতুন জাতীয়তাবাদে মুঘল সাম্রাজ্যের বিরুদ্ধে বিদ্রোহ করতে উৎসাহিত করেন। খুশল প্রথম আফগান পরামর্শদাতা যিনি বিদেশি দখলদার থেকে মুক্ত করে, একটি জাতি-রাষ্ট্র নির্মাণের জন্য আফগান উপজাতিদের একতা জন্য তার তত্ত্ব উপস্থাপনা করেন। খুশলের পুশতু ভাষায় অনেক রচনা রয়েছে, তবে ফার্সিতেও তাঁর কিছু কিছু রচনা পাওয়া যায়। খুশলকে "পুশতু সাহিত্যের পিতা" বা ‘বাবাই পশতু’ বা পশতু সাহিত্যের জনক হিসেবে গণ্য করা হয়ত এবং তিনি আফগানিস্তানের জাতীয় কবি।


title: খুশল খান খাট্টাক

text: তার জীবনের সময় অতিবাহিত হয়েছে অত্যাচারী মুঘল সাম্রাজ্যের বিরুদ্ধে সংগ্রাম করে। আফগানিস্তানে মোঘল সাম্রাজ্য প্রতিষ্ঠিত হলে আফগানদের হৃত স্বাধীনতা পুনরুদ্ধারে খোশহাল খান মোঘল সম্রাট আওরঙ্গজেব নিয়োজিত গভর্ণরের বিরুদ্ধে যুদ্ধ ঘোষণা করেন। এ সময় তিনি ‘আফগান যোদ্ধা-কবি’ হিসেবে পরিচিত হয়ে উঠেন। চিরঅদ্যম আফগানদের স্বাধীনতা স্পৃহা ধারণ করে খোশহাল খান প্রতিরোধ যুদ্ধের ডাক দেন। কবিতায় তিনি ফুটিয়ে তোলেন স্বাধীনতাহারা আফগানদের ব্যথা ও বেদনার কথা। তাঁর কবিতা ও গদ্য আফগানদের ইতিহাস ও ঐতিহ্যে নতুন মাত্রা যোগ করে। খোশহাল খান শুধু যে যোদ্ধা কবি ছিলেন এমনই নয়, বরং তিনি রচনা করেছেন বহু প্রেমের কবিতা, গান এবং ফার্সি ও আরবি থেকে পশতু ভাষায় অনুবাদও করেছেন এই কবি। সীরাত বিষয়ক তাঁর কবিতাগুলোও অসাধারণ।


title: খুশল খান খাট্টাক

text: খুশল সম্ভবত ১৬১৩ সালে আফগানিস্তানের খাট্টাক গোত্রে জন্মগ্রহণ করেন। তিনি মুঘল সাম্রাজ্যের আকোরার (বর্তমানে নওশেরা জেলা) "মালিক শাহবাজ খান খাট্টাকের" পুত্র ছিলেন। তাঁর দাদার "মালিক আকুরাই" ছিলেন প্রথম খাট্টাক, যিনি মুঘল সম্রাট জালাল উদ্দিন মোহাম্মদ আকবরের রাজত্বকাল থেকে সেখানে বসবাস করতেন। "আকুরাই" তেরি (কারাক জেলার একটি গ্রাম) থেকে সারাই আকোরাতে চলে আসেন, যেখানে তিনি একটি শহর প্রতিষ্ঠিত এবং নির্মিত করে। বাবাই পশতু খুশল খাট্টাক আফগানদের জাতীয় কবি। জাতীয় বীরও বটে। খুশলের কবিতা আফগানদের চির স্বাধীনস্পৃহার যেন অগ্নিস্ফুলিঙ্গ। মোঘল দখলদারের বিরুদ্ধে সারাটি জীবন ছিলেন উচ্চকণ্ঠ এমনকি নিজের কবরে মোঘাল ঘোড়সওয়ারের ছায়াটিও পড়–ক তা চান নি খুশল। কবরফলকে উৎকীর্ণ কবিতা থেকে তার আভাস মেলে,


title: খুশল খান খাট্টাক

text: মোঘলরা কবরের অমর্যাদা করতে পারে ভেবে প্রথমে গোপনেই তাঁকে সমাধিস্থ করা হয়। কাবুলের এক পাথুরে পাহাড়ের চূড়ায় দৃঢ়তার অনুষঙ্গ হয়ে উঠেছে যেন খুশল খান খাট্টাক। স্বাধীনতা পিয়াসী মানুষের মনে স্থায়ী আসন গেড়ে বসে আছেন এই কবি। পশতুনদের মুখে মুখে এখনও উচ্চারিত হয় ‘বাবাই পশতু’।


title: খুশল খান খাট্টাক

text: তিনি ২৫শে ফেব্রুয়ারি ১৬৮৯ সালে মৃত্যুবরণ করেন।


title: জুদিয়াক (খুনি)

text: জুদিয়াক ছিলেন একজন সিরিয়াল কিলার যিনি ১৯৬০ সালের পর থেকে ১৯৭০ সাল পর্যন্ত উত্তর ক্যালিফোর্নিয়ায় মানুষ খুন করেছেন। এখন পর্যন্ত এই খুনির পরিচয় জানা যায়নি। জুদিয়াক ডিসেম্বর ১৯৬৮ ও অক্টোবর ১৯৬৯ সালের মধ্যে বেনিসিয়া, ভ্যালিযু, লেক ব্যারিসা এবং সান ফ্রান্সিসকোতে সক্রিয় ছিলেন। তিনি ১৬ থেকে ২৯ বছর বয়সের মধ্যে চারজন পুরুষ ও তিনজন নারীকে হত্যার জন্য টার্গেট করেছিলেন। প্রত্যেক হত্যার পর খুনি স্থানীয় পুলিশ ও সংবাদসংস্থাকে জানিয়ে একটি চিঠি দিতেন যাতে তিনি তার নাম জুদিয়াক বলে উল্লেখ করেন। এসব চিঠিতে চারটি সাংকেতিক ভাষার শব্দ ছিল যার মধ্যে এখন পর্যন্ত মাত্র একটি সমাধান করা হয়েছে।


title: জুদিয়াক (খুনি)

text: খুনের পর থেকে তদন্ত কর্মকর্তারা অনেককে খুনের অভিযোগে গ্রেফতার করেন কিন্তু তাদের হাতে জোড়ালো কোন প্রমান ছিলনা। ২০০৪ সালের এপ্রিলে সানফ্রান্সিসকো পুলিস এই মামলাকে সক্রিয় মামলার তালিকা থেকে বাদ দেয়। যদিও পরবর্তীকালে ২০০৭ সালের মার্চে আবার চালু হয়েছিল কিন্তু কোন উল্লেখযোগ্য অগ্রগতি হয়নি। ভ্যিালিজু, নাপা কাউন্টি ও সোলানো কাউন্টির প্রশাসন এখনো মামলাটি চালু করে রেখেছে। ক্যালিফোর্নিয়া পুলিস প্রশাসন ১৯৬৯ সাল থেকে জুদিয়াক মামলাটি চালু রেখেছে কিন্তু কেউই তেমন কোন আগ্রগতি অর্জন করতে পারেনি।


title: জুদিয়াক (খুনি)

text: যদিও জুদিয়াক তার চিঠিতে ৩৭টি হত্যার কথা দাবি করেছিল কিন্তু তদন্ত কর্মকর্তারা মাত্র ৭ জনের কথা নিশ্চিত হয়েছেন। যাদের মধ্যে ২ জন আহত অবস্থায় উদ্ধার পেয়েছিল। নিচে তালিকা দেওয়া হল,এফবিআই নথি:


title: যাদবপুর

text: যাদবপুর দক্ষিণ কলকাতার একটি অঞ্চল। এই অঞ্চল-টি উত্তরে ঢাকুরিয়া, পশ্চিমে টালিগঞ্জ, পূর্বে সন্তোষপুর এবং দক্ষিণে গড়িয়া অঞ্চল দ্বারা পরিবেষ্টিত। এই অঞ্চলে মুলতঃ মধ্যবিত্ত এবং উচ্চ মধ্যবিত্ত মানুষেরা বসবাস করেন। এই অঞ্চলের প্রধাণ শিক্ষা প্রতিষ্টান হল যাদবপুর বিশ্ববিদ্যালয়।


title: জোস ম্যানুয়েল ডি লা তোরে

text: জোস ম্যানুয়েল "চিপো" ডি লা তোরে ম্যানচাকা (; জন্ম: ১৩ নভেম্বর, ১৯৬৫) জলিস্কো’র গুয়াদালাজারা এলাকায় জন্মগ্রহণকারী মেক্সিকো জাতীয় ফুটবল দলের বর্তমান ম্যানেজার। পূর্বে তিনি মেক্সিকো দলের মধ্যমাঠের খেলোয়াড় ছিলেন। তিনি তাঁর ডাক নাম "চিপো"তেই বেশি জনপ্রিয়।


title: জোস ম্যানুয়েল ডি লা তোরে

text: চিভাস যুব একাডেমীর মাধ্যমে ফুটবল জগতে প্রবেশ করেন চিপো। অংশগ্রহণকৃত সকল দলেরই গুরুত্বপূর্ণ খেলোয়াড়ের মর্যাদা পেয়েছেন তিনি। স্বল্পকালের জন্য ইউরোপের স্প্যানিশ লিগা ক্লাবে রিয়্যাল অভিয়েদোতেও খেলেছেন তিনি। সেখানে তিনি ৩২ খেলায় ৮ গোল করেন। ১৯৮৬ মৌসুমে চিভাসের পক্ষ হয়ে এস্তাদিও জ্যালিস্কোতে ক্রুজ আজুলকে পরাভূত করে দলকে চ্যাম্পিয়ন করান। এছাড়াও পিউবলা ফুটবল ক্লাব, ক্রুজ আজুল, তাইগ্রিস, নেকাক্স এবং চিভাস ডি গুয়াদালাজারা দলে খেলেছেন তিনি। বিভিন্ন সময়ে মেক্সিকো জাতীয় ফুটবল দলেও খেললেও কোন ফিফা বিশ্বকাপ ফুটবলে অংশগ্রহণের জন্য ডাক পাননি।


title: জোস ম্যানুয়েল ডি লা তোরে

text:
১৮ অক্টোবর, ২০১০ তারিখে ঘোষণা করা হয় যে, ২০১০-১১ মৌসুমের প্রাইমেরা ডিভিশন ডি মেক্সিকো শেষে ডি লা তোরে মেক্সিকোর নতুন ম্যানেজাররূপে আসীন হতে যাচ্ছেন।
৯ ফেব্রুয়ারি, ২০১১ তারিখে বসনিয়া ও হার্জেগোভিনা জাতীয় ফুটবল দলের বিরুদ্ধে প্রীতি খেলায় মেক্সিকোর ২-০ গোলে জয়ের মাধ্যমে ম্যানেজার হিসেবে অভিষেক ঘটে তাঁর। তাঁর নেতৃত্বে মেক্সিকো ২০১১ সালের কনকাকাফ গোল্ড কাপ প্রতিযোগিতায় অপরাজিত চ্যাম্পিয়ন হয়। চূড়ান্ত খেলায় তারা চীরপ্রতিদ্বন্দ্বী মার্কিন যুক্তরাষ্ট্রের বিরুদ্ধে ৪-২ ব্যবধানে জয়ী হয়। ম্যানেজার হিসেবে তাঁর প্রথম পরাজয় ঘটে ব্রাজিলের বিপক্ষে অনুষ্ঠিত প্রীতি খেলায় ২-১ গোলের ব্যবধানে। ২০১১ সালের শেষ খেলায় সার্বিয়া জাতীয় ফুটবল দলের বিপক্ষে তার দল ২-০ ব্যবধানে জয় পায়।


title: লিঙ্কডইন

text: লিঙ্কডইন পেশাজীবীদের সামাজিক যোগাযোগের একটি ওয়েবসাইট। ওয়েব সাইটটি ডিসেম্বর, ২০০২ সালে প্রতিষ্ঠিত হয় এবং ৫ মে, ২০০৩ সালে আনুষ্ঠানিক ভাবে চালু করা হয়। সামাজিক যোগাযোগের এই ওয়েবসাইটটি পেশাজীবীরাই বেশি ব্যবহার করে থাকে। ২০১৩ সালের এক বিবৃতিতে লিঙ্কডইন ঘোষণা দেয় বর্তমানে তাদের নিবন্ধিত ব্যবহারকারীর সংখ্যা ২০০ মিলিয়ন, যারা ২০০টি ভিন্ন ভিন্ন দেশের নাগরিক।


title: লিঙ্কডইন

text: এই সাইটটি বর্তমানে ইংরেজি, ফ্রেঞ্চ, জার্মান, ইতালীয়, পর্তুগিজ, স্পেনিশ, ওলন্দাজ, সুইডিশ, রোমানিয়ান, রাশিয়ান, তুর্কি, জাপানিজ, চেক, পোলিশ, কোরিয়ান, ইন্দোনেশিয়ান এবং মালয় ভাষায় ব্যবহার করা যায়। কান্টকাস্টের এক সমীক্ষা অনুযায়ী যুক্তরাষ্ট্র থেকে লিঙ্কডইনের মাসিক ব্যবহারকারীর সংখ্যা ২১.৪ মিলিয়ন ও সাড়া বিশ্বে ৪৭.৬ মিলিয়ন। জুন ২০১১ সালে এর নিয়মিত ব্যবহারকারীর সংখ্যা ছিল ৩৩.৯ মিলিয়ন যা বছরের শুরুর থেকে ৬৩% বেশি এবং এটি আরেক সামাজিক যোগাযোগের ওয়েবসাইট মাইস্পেসকে ছাড়িয়ে যায়। লিঙ্কডইন শেয়ার বাজারে আসে জানুয়ারি ২০১১ সালে ও প্রথম তাদের পাবলিক শেয়ার ছাড়ে ১৯ মে, ২০১১ সালে এলএনকেডি (LNKD) প্রতীক ব্যবহার করে।


প্রকৌশল ও প্রযুক্তি বিশ্ববিদ্যালয়, লাহোর বা ইউইটি লাহোর (ইংরেজি: University of Engineering and Technology, Lahore, উর্দু: جامعہ ہندسیات و طرزیات، لاہور) পাকিস্তান পাকিস্তানের প্রাচীনতম প্রকৌশল বিশ্ববিদ্যালয়। এটি লাহোর পাঞ্জাব (পাকিস্তান) অবস্থিত


title: মোয়া (পাখি)

text: মোয়া () নিউজিল্যান্ডের স্থানিক একদল বৃহদাকৃতির বিলুপ্ত প্রজাতির পাখি। প্রায় ৭০০ বছর আগে এরা পৃথিবীতে বিচরণ করত। এখন পর্যন্ত ৬টি গণে মোট ৯ প্রজাতির মোয়ার খোঁজ পাওয়া গেছে। আকৃতিতে এরা ছিল বিশাল। দুটি অন্যতম বৃহৎ প্রজাতি "Dinornis robustus" ও "Dinornis novaezelandiae"-এর উচ্চতা গলা টান অবস্থায় ৩.৬ মিটার (প্রায় ১২ ফুট) এবং ওজন ২৩০ কেজি (৫১০ পাউন্ড) পর্যন্ত হত। মোয়া কিউই পাখির উড্ডয়নে অক্ষম। ধারনা করা হয় মোয়া আর কিউই একই গণ ভুক্ত।


title: মোয়া (পাখি)

text: এদের উচ্চতা ১০-১২ ফুট গলা জিরাফ এর ন্যায় লম্বা। এদের ঠোঁট খাটো ও ৪টি আঙ্গুল যুক্ত ভারি পা ছিল।


title: মোয়া (পাখি)

text: মোয়া পাখি তৃণভোজী। মূলত গাছের পাতা খেয়েই এরা জীবনধারন করত।


title: মোয়া (পাখি)

text: মোয়ার বিলুপ্তি প্রধান কারণ হাস্ট ঈগল ও মাওরি আদিবাসীদের বিশেষ আচার-অনুষ্ঠান। মাউরিরা উৎসব-অনুষ্ঠানে মোয়ার হাড় ব্যবহার করত। তাছাড়া মোয়ার ডিমের খোলসে মৃতদেহ কবর দিত। ১৪০০ সালের দিকে মোয়ারা সম্পূর্ণ বিলুপ্ত হয়ে যায়।


title: জোনাথন ট্রট

text: ইয়ান জোনাথন লিওনার্ড ট্রট (; জন্ম: ২২ এপ্রিল, ১৯৮১) দক্ষিণ আফ্রিকার কেপটাউনে জন্মগ্রহণকারী ইংল্যান্ডের বিখ্যাত ও সাবেক টেস্ট ক্রিকেট তারকা। ঘরোয়া ক্রিকেট লীগে তিনি ওয়ারউইকশায়ার কাউন্টি ক্রিকেট ক্লাবের পক্ষ হয়ে খেলেন। এছাড়াও তিনি দক্ষিণ আফ্রিকা এবং নিউজিল্যান্ডেও খেলেছেন। ২০১১ সালে তিনি আইসিসি এবং ইসিবি’র বর্ষসেরা ক্রিকেটারের মর্যাদা পেয়েছেন ট্রট।


title: জোনাথন ট্রট

text: ইংরেজ বংশোদ্ভূত দক্ষিণ আফ্রিকান পরিবারে কেপটাউনে জন্মগ্রহণ করেন ট্রট। রনডেবোস বয়েজ’ হাই স্কুল এবং স্টেলেনবস বিশ্ববিদ্যালয়ে অধ্যয়ন করেন। অনূর্ধ্ব-১৫ ও অনূর্ধ্ব-১৯ এ উভয় ধরনের ক্রিকেটেই দক্ষিণ আফ্রিকা দলের পক্ষ হয়ে খেলেছেন তিনি। ওয়েস্টার্ন প্রভিন্সে থাকাকালে দক্ষিণ আফ্রিকার ভবিষ্যতের টেস্ট খেলোয়াড় পল হ্যারিসের সাথে একত্রে খেলেন।


title: জোনাথন ট্রট

text: এপ্রিল, ২০০৯ সালে ওয়ারউইকশায়্যারের প্রেস অফিসার আবি ডলারি নাম্নী সাবেক ওয়ারউইকশায়ারের অধিনায়ক টম ডলারির নাতনীকে বিয়ে করেন। তাদের সংসারে লিলি নাম্নী এক কন্যা সন্তান অক্টোবর, ২০১০ তারিখে ভূমিষ্ঠ হয়।


title: জোনাথন ট্রট

text: বৈমাত্রেয় ভাই কেনি জ্যাকসন নেদারল্যান্ডস এবং ওয়েস্টার্ন প্রভিন্সে খেলছেন।


title: জোনাথন ট্রট

text: ট্রট শীর্ষসারির ডানহাতি ব্যাটসম্যান ও মাঝে-মধ্যে মিডিয়াম-পেস বোলিং করে থাকেন। ২০০৭ সালে ইংল্যান্ডের পক্ষ হয়ে দুইটি টুয়েন্টি২০ আন্তর্জাতিকে অংশগ্রহণ করেন। ২০০৮ ও ২০০৯ সালে কাউন্টি ক্রিকেটে চমকপ্রদ ক্রীড়াশৈলী প্রদর্শন করায় ২০০৮-০৯ মৌসুমে ইংল্যান্ড লায়ন্সের সাথে বৈশ্বিক সফরে বের হন। এরপর আগস্ট, ২০০৯ সালে অ্যাশেজের ৫ম টেস্টে অংশ নেন। অভিষেক ঐ টেস্টে শতক গড়ে ১৮তম ইংরেজ ক্রিকেটার হিসেবে রেকর্ড করেন। আঠারো মাস পর অস্ট্রেলিয়ার বিপক্ষে ৪র্থ টেস্টে এমসিজিতে অপরাজিত ১৬৮* রান গড়ে ইংল্যান্ডের বিজয় নিশ্চিত করার পাশাপাশি অ্যাশেজ অক্ষুণ্ন রাখেন। খেলায় তিনি ম্যান অব দ্য ম্যাচের পুরস্কার লাভ করেন। ২৮ মে, ২০১০ তারিখে বাংলাদেশ ক্রিকেট দলের বিপক্ষে লর্ডসে নিজস্ব সর্বোচ্চ ২২৬ রান করেন। একই খেলায় তিনি তার প্রথম উইকেট শিকার করেন। দ্বি-শতক লাভের পর ওল্ড ট্রাফোর্ডে অনুষ্ঠিত দ্বিতীয় ও চূড়ান্ত টেস্টে তিনি মাত্র ৩ রান করেছিলেন। স্পিনারদের সহযোগিতা করতে স্লিপেই তিনি দাঁড়ান।


title: জোনাথন ট্রট

text: ক্রমাগত চাপ ও দুঃচিন্তা অনুভূত হওয়ায় নভেম্বর, ২০১৩ সালে অস্ট্রেলিয়ায় অনুষ্ঠিত ইংল্যান্ডের অ্যাশেজ সফর থেকে দেশে ফিরে আসেন। সাময়িকভাবে সকল স্তরের ক্রিকেট খেলা থেকে বিরত রাখেন নিজেকে। এপ্রিল, ২০১৪ সালে একবার খেলার জগতে ফিরে আসার চেষ্টা চালান। অবশেষে ২০১৫ সালে ওয়েস্ট ইন্ডিজে অনুষ্ঠিত টেস্ট সিরিজের মাধ্যমে আন্তর্জাতিক ক্রিকেটে সম্পৃক্ত হন। কিন্তু সিরিজে তাকে বেশ কঠিন পরিস্থিতির মুখোমুখি হতে হয়। তিন টেস্টের সিরিজে ব্যাটিং উদ্বোধনে নেমেছিলেন তিন। প্রথম টেস্টে ০, ৪; দ্বিতীয় টেস্টে ৫৯ ও ০ এবং তৃতীয় টেস্টে ০ ও ৯ করেন। সিরিজে তিনি তিনবার শূন্য রানের সন্ধান পান।


title: জোনাথন ট্রট

text: ৪ মে, ২০১৫ তারিখে সকল স্তরের আন্তর্জাতিক ক্রিকেট থেকে অবসরের ঘোষণা দেন তিনি। তবে কাউন্টি ক্রিকেটে ওয়ারউইকশায়ারের পক্ষে খেলা চালিয়ে যাবার কথা ব্যক্ত করেন।


title: অ্যাঞ্জেল জলপ্রপাত

text: অ্যাঞ্জেল জলপ্রপাত (; পিমন ভাষা: "Kerepakupai Vená", "সর্বোচ্চ বিন্দু থেকে পড়া", যার অর্থ "গভীরতম স্থানের জলপ্রপাত", অথবা Parakupá Vená অর্থ) ভেনিজুয়েলার একটি জলপ্রপাত। এটি বিশ্বের সর্বোচ্চ নিরবচ্ছিন্ন জলপ্রপাতর যার উচ্চতা ৯৭৯ মিটার (৩,২১২ ফুট) এবং গভীরতা ৮০৭ মিটার (২,৬৪৮ ফুট)। এটি ইউনেস্কো বিশ্ব ঐতিহ্যবাহী স্থানের অংশ।


title: অ্যাঞ্জেল জলপ্রপাত

text:
জলপ্রপাতটি ১৯৩৭ সালে মার্কিন বিমানচালক জিমি অ্যাঞ্জেল আবিষ্কার করেন। এর পর থেকে তাঁর নামানুসারেই এটির পরিচিতি লাভ করে।
স্থানীয় আদিবাসীরা জলপ্রপাতটিকে বলে কেরেপাকুপাই মেরু। তাই হুগো শাভেজ জলপ্রপাতটির নাম পরিবর্তন করতে চেয়েছিলেন।


title: রাম বসু

text:
রাম বসু (জন্ম: ১৯২৫) আধুনিক বাঙালী কবি, বহুকাল মার্কসবাদী চিন্তাধারায় অনুপ্রাণিত।
দ্বিতীয় বিশ্বযুদ্ধের মর্মান্তিক বছরের পর লেখা তাঁর প্রথম কাব্যগ্রন্থ তোমাকে (১৯৫০) কবিতা-প্রেমী সমাজে সাড়া জাগায় ।
এই গ্রন্থের শীর্ষ কবিতা "তোমাকে", "পরান মাঝি হাঁক দিয়েছে" ইত্যাদি কবিতা আজও গভীর জনপ্রিয়তার দাবী রাখে।


title: রাম বসু

text: প্রগতিবাদী কবিতার জন্য বিখ্যাত হলেও, প্রেমের কবিতা-তেও তিনি সিদ্ধহস্ত, এবং নাটক-সুলভ সংলাপের প্রয়োগ বিশেষভাবে লক্ষ্যণীয়


title: রাম বসু

text: ১৯৮৯ রবীন্দ্র পুরস্কার।


title: ওপেন নলেজ ফাউন্ডেশন

text: দ্য ওপেন নলেজ ফাউন্ডেশন (ওকেএফ) একটি অলাভজনক সংস্থা। সংস্থাটি ওপেন নলেজ, ওপেন কন্টেন্ট এবং ওপেন ডাটাসহ বেশ কয়েকটি প্রকল্প নিয়ে কাজ করে। ২০০৪ সালের ২৪ মে সংস্থাটি প্রতিষ্ঠিত হয় যুক্তরাজ্যের ক্যাম্ব্রিজে। এ ফাউন্ডেশনের প্রকাশিত ওপেন নলেজ ডেফিনেশন এবং সংস্থার পরিচালনায় বেশ কয়েকটি প্রকল্পও পরিচালিত হচ্ছে। এর মধ্যে একটি হচ্ছে কম্প্রিহেনসিভ নলেজ আর্কাইভ নেটওয়ার্ক যা সিকেএএন নামে পরিচিত। বিভিন্ন সরকারি দপ্তরে এ সফটওয়্যারটির মাধ্যমে ব্যবস্থাপনার কার্যক্রম পরিচালনা করা হয়। কারিগরি নানা সুবিধার পাশাপাশি সংস্থাটি বিভিন্ন পরামর্শও দিয়ে থাকে। এছাড়া ওপেন কন্টেন্ট বিষয়েও পরামর্শ দেয়া সংস্থাটি। উদাহরণস্বরূপ, বিভিন্ন উন্নয়নের জন্য "ওপেন ডাটাবেস লাইসেন্স" (ওডিবিএল) এবঙ "ওপেন নলেজ ডেফিনেশন" উল্লেখযোগ্য।


title: ওপেন নলেজ ফাউন্ডেশন

text: এর বার্ষিক অন্যতম একটি আয়োজন হচ্ছে ওপেন নলেজ সম্মেলন (ওকেসিওএন)। ২০০৭ সাল থেকে প্রতিবছর এ সম্মেলন অনুষ্ঠিত হচ্ছে। ২০১৩ সালে ১৬ জুলাই- ১৮ জুলাই এ সম্মেলন অনুষ্ঠিত হবে সুইজারল্যান্ডের জেনেভায়।


title: দ্য ডেইলি টক

text: দ্য ডেইলি টক ইংরেজি ভাষায় ব্ল্যাকবোর্ডে লিখিত একটি দৈনিক পত্রিকা। সবচেয়ে গুরুত্বপূর্ণ খবরগুলো প্রতিদিন হাতে লিখে প্রকাশিত হচ্ছে এই কাগজে। এটি লাইবেরিয়ার রাজধানী মনরোভিয়ার টাবম্যান বলিভার্দে অবস্থিত। নিউ ইয়র্ক টাইমসের তথ্য মতে এটি মনরোভিয়ার সর্বাধিক পঠিত পত্রিকা কারণ মনরোভিয়ার অধিকাংশের কাছেই টাকার সল্পতা থাকাতে তারা গতানুগাতিক সংবাদ মাধ্যমের দেখা পায় না।


title: দ্য ডেইলি টক

text: ২০০০ সালে এই ব্ল্যাকবোর্ড পত্রিকাটি প্রতিষ্ঠা করেন আলফ্রেড জে. স্যারলিফ। তিনিই এই দৈনিকের একমাত্র প্রকাশক, সম্পাদক ও প্রতিবেদক। তিনি মনে করেন যুদ্ধ পরবর্তী লাইবেরিয়া একটি তথ্য সম্বৃদ্ধ দেশে পরিনত হবে এবং তিনি সহজে জনগনের কাছে তথ্য পৌঁছে দেওয়ার জন্যই পত্রিকাটি চালু করেন। পত্রিকাটির অধিকাংশ খবর সংগ্রহ করা হয় প্রতিদিনের গতানুগাতিক সংবাদপত্র ও কিছু স্বেচ্ছাসেবকের মাধ্যমে। ডেইলি টক পত্রিকাটি পাঠকেরা বিনামূল্যে পড়তে পারে ও মাঝে মাঝে কোন উপহার বা মোবাইল ফোন প্রিপেইড কার্ডকে গ্রহন করা হয় খরচ চালানোর জন্য। এছাড়া স্যারলিফের নিজস্ব একটি নির্দেশনা বাক্স আছে পত্রিকাটির সাথে। যেখানে তিনি পত্রিকাটির পাঠক ও অনুসারীদের বিভিন্ন দিকনির্দেশনামূলক কথা লিখে থাকেন।


title: দ্য ডেইলি টক

text: স্যারলিফ পত্রিকাটির পাশেই একটি ছোট ঘর স্থাপন করেছেন যেটাকে তিনি তার অফিস হিসেবে ব্যবহার করেন। চার্লস টেইলরের শাষণ আমলে সরকারি সৈন্যরা একবার পত্রিকাটির অফিস ভেঙ্গে দিয়েছিল এবং স্যারলিফকে জেলে পাঠিয়েছিল কারণ স্যারলিফ টেইলরের সমালোচনা করে একটি লেখা প্রকাশ করেছিলেন। পরবর্তীতে মনরোভিয়ার জণগনের সহায্যে তিনি পুনরায় তার পত্রিকাটি চালু করেন ২০০৫ সালে, রাষ্ট্রপতি নির্বাচনের ঠিক এক সপ্তাহ আগে।


title: দ্য ঘোস্ট ক্লাব

text: দ্য ঘোস্ট ক্লাব ভৌতিক গবেষনার জন্য প্রতিষ্ঠিত একটি সংস্থা। এটি ১৮৬২ সালে লন্ডনে প্রতিষ্ঠিত হয়েছিল। ভৌতিক গবেষনার জন্য প্রতিষ্ঠিত সংস্থা গুলোর মধ্যে এটি সবচেয়ে পুরাতন সংস্থা। এই সংস্থার প্রধান উদ্ধেশ্য হলো ভৌতিক কর্মকান্ড নিয়ে গবেষনা করা ও এর রিপোর্ট প্রকাশ করা।


title: দ্য ঘোস্ট ক্লাব

text: ১৮৫৫ সালে ক্যামব্রিজের ট্রিনিটি কলেজের এক সভায় ভূতবিষয়ক আদিভৌতিক এবং অলৌকিক নানা ঘটনা নিয়ে আলোচনা করা হয় এবং এই আলোচনা থেকেই ঘোস্ট ক্লাব প্রতিষ্ঠার কথা চিন্তা করা হয়। ১৮৬২ সালে আনুষ্ঠানিকভাবে প্রতিষ্ঠিত হয় ‘দ্য ঘোস্ট ক্লাব’। এই ক্লাবের অন্যতম প্রতিষ্ঠা সদস্য ছিলেন চার্লস ডিকেন্স। প্রতিষ্ঠার পর তারা প্রথম ১৮৬২ সালে অনুসন্ধান করেন ‘ড্যাভেনপোর্ট ব্রাদার্স’ নিয়ে। ইরা ইরাস্টাস ডেভেনপোর্ট এবং উইলিয়াম হেনরি ডেভেনপোর্ট ছিলেন দুই ভাই। আমেরিকান এই দুই জাদুকর দাবি করতেন তারা অতিপ্রাকৃত দৃষ্টিবিভ্রম তৈরি করতে সক্ষম। ‘স্পিরিট ক্যাবিনেট’ নামে একটি প্ল্যানচেট টেবিলের মাধ্যমে তারা মৃত আত্মাদের সাথে কথা বলতে পারে। ঘোস্ট ক্লাবের অনুসন্ধানে পরে এটি মিথ্যা প্রমানিত হয় যদিও তারা গবেষনার সমস্ত তথ্য নিজেদের মধ্যেই সীমাবদ্ধ রেখেছিলেন।


title: দ্য ঘোস্ট ক্লাব

text: লন্ডনের এই সংগঠন মূলত ভূত, আত্মা এবং অপদেবতা নিয়ে গবেষণা করে থাকে। ১৯৭০ সালে চার্লস ডিকেন্স মৃত্যুবরণ করলে এই ক্লাবটি ধীরে ধীরে অচল হয়ে পরে।


title: দ্য ঘোস্ট ক্লাব

text: ১৮৮২ সালে খ্রিস্টধর্মীয় অনুষ্ঠান ‘অল সেইন্টস ডে’তে ‘দ্য ঘোস্ট ক্লাব’ আবার চালু হয়। বিখ্যাত সাংবাদিক-কবি অ্যালারিক আলেকজান্ডার ওয়াটসের ছেলে আলফ্রেড অ্যালারিক ওয়াটস নতুনভাবে ক্লাবটি চালু করার ক্ষেত্রে মুখ্য ভূমিকা পালন করেন। অনেকের কাছে তিনিই ক্লাবের প্রতিষ্ঠাতা। আলফ্রেড ক্লাবটি টিকিয়ে রেখেছিলেন ১৯৩৬ সাল পর্যন্ত। তার সময়ই মূলত এটি জনপ্রিয়তা অর্জন করে। তখন ক্লাবের সদস্য সংখ্যা ছিল ৮২ জন। তাদের সবাই ছিল পুরুষ ও কোন মেয়ে সদস্য গ্রহণ করা হত না। প্রতি বছরের ২ নভেম্বর তৈরি করা হতো জীবিত এবং মৃত সব সদস্যের নামের তালিকা। ক্লাবের সঙ্গে সংযুক্ত সবাই ছিলেন সদস্য, হন তিনি জীবিত বা মৃত। ১৯৩৬ সালে ভেঙে যায় ‘দ্য ঘোস্ট ক্লাব’। সিদ্ধান্ত নেয়া হয়, গচ্ছিত সব তথ্যই দান করা হবে ব্রিটিশ জাদুঘরে।


title: দ্য ঘোস্ট ক্লাব

text: ১৮৬২ সালে প্রতিষ্ঠার পর থেকে ঘোস্ট ক্লাবে অনেক বিখ্যাত ব্যক্তি সদস্য হিসেবে যোগ দিয়েছেন। তাদের মধ্যে উল্লেখযোগ্যঃ


title: দ্য ঘোস্ট ক্লাব

text: অনেক বইয়েই ঘোস্ট ক্লাবের নাম পাওয়া যায়, তাদের মধ্যে,


title: ব্যতিচার

text:
পদার্থবিজ্ঞানে ব্যতিচার () বলতে দুটি তরঙ্গের উপরিপাতনের ফলে সৃষ্ট নতুন তরঙ্গের বিস্তারের পর্যায়ক্রমিক হ্রাস-বৃদ্ধির ঘটনাকে বোঝানো হয়।
এটি দুটি তরঙ্গের মধ্যেকার একটি আন্তঃক্রিয়া যেখানে তরঙ্গদুটি সুসংগত উৎস থেকে নির্গত হয়ে থাকে। এই ঘটনাটি তখনই সম্ভব হয় যদি তরঙ্গদুটির উৎস একই হয়ে থাকে বা তাদের কম্পাঙ্ক প্রায় কাছাকাছি মানের হয়।
ব্যতিচার যেকোন ধরনের তরঙ্গের ক্ষেত্রেই ঘটতে পারে। যেমনঃ আলো, শব্দ, বেতার তরঙ্গ, তারে সৃষ্ট তরঙ্গ, পানির উপরিতলের তরঙ্গ ইত্যাদি।


title: ব্যতিচার

text: তরঙ্গের উপরিপাতনের সূত্রানুযায়ী, দুটি তরঙ্গের উপরিপাতনের ফলে যে নতুন তরঙ্গের সৃষ্টি হয় তার সরণের মান হল উপরিপাতিত তরঙ্গ দুটির ভেক্টর সমষ্টির সমান। এই কারণে দুটি তরঙ্গ যেসব স্থানে একই দশায় মিলিত হয় সেসকল স্থানে লব্ধি তরঙ্গের বিস্তার এবং তীব্রতা বেশি হয় যাকে গঠনমূলক ব্যতিচার বলা হয়, বিপরীত দশায় মিলিত হলে লব্ধি তরঙ্গের বিস্তার কমে যায় বা তরঙ্গের তীব্রতা হ্রাস পায় যাকে ধ্বংসাত্বক ব্যতিচার বলা হয়।


title: অ্যান্ডি ফ্লাওয়ার

text: অ্যান্ড্রু "অ্যান্ডি" ফ্লাওয়ার, ওবিই (; জন্ম: ২৮ এপ্রিল, ১৯৬৮) দক্ষিণ আফ্রিকার কেপটাউনে জন্মগ্রহণকারী জিম্বাবুয়ে দলের সাবেক আন্তর্জাতিক ক্রিকেটার। এছাড়াও, তিনি ইংল্যান্ড দলের কোচের দায়িত্বে ছিলেন। খেলোয়াড়ী জীবনের অধিকাংশ সময়ই ছোট ভাই গ্রান্ট ফ্লাওয়ারের সাথে একত্রে ক্রিকেট খেলেছেন। অস্ট্রেলিয়ার সফল ক্রিকেটার অ্যাডাম গিলক্রিস্টের ন্যায় তিনিও বিশ্বের অন্যতম সেরা উইকেট-রক্ষক ও ব্যাটসম্যান হিসেবে পরিচিতি পেয়েছেন অ্যান্ডি ফ্লাওয়ার। স্বল্প কয়েকজন খেলোয়াড়ের মধ্যে অভিষেকলগ্নেই একদিনের আন্তর্জাতিকে সেঞ্চুরি করা ক্রিকেটারদের মধ্যে তিনিও একজন।


title: অ্যান্ডি ফ্লাওয়ার

text: ১৯৯২ সালের বিশ্বকাপ ক্রিকেটে শ্রীলঙ্কার বিপক্ষে নিউজিল্যান্ডের নিউ প্লাইমাউথে অনুষ্ঠিত খেলার মাধ্যমে একদিনের আন্তর্জাতিক ক্রিকেটে আত্মপ্রকাশ ঘটে তাঁর। ২৩ ফেব্রুয়ারি, ১৯৯২ তারিখে পুকেকুরা পার্কে অনুষ্ঠিত ঐ খেলায় তিনি তাঁর প্রথম ওডিআইয়ে অভিষেক ঘটিয়ে অপরাজিত ১১৫* রান তুলেন। তাঁর এ সেঞ্চুরিটি অদ্যাবধি বিশ্বকাপে অভিষিক্ত যে-কোন খেলোয়াড়ের একমাত্র ঘটনা। কিন্তু তাস্বত্ত্বেও তাঁর দল শ্রীলঙ্কার কাছে ৩ উইকেটে পরাজিত হয়। খেলায় তিনি ম্যান অব দ্য ম্যাচের পুরস্কার লাভ করেন। কিন্তু পরবর্তী শতরানের জন্য তাঁকে ১৫০তম ওডিআই পর্যন্ত অপেক্ষা করতে হয়েছে।


title: অ্যান্ডি ফ্লাওয়ার

text: স্পিনে অভ্যস্ত ফ্লাওয়ার ২০০০/০১ মৌসুমে ভারতের বিরুদ্ধে টেস্টে অভিষিক্ত হন। ঐ সিরিজে তিনি ৫৫০ রান করেন। দশ বছরের অধিককাল জিম্বাবুয়ে দলের উইকেট-রক্ষকের দায়িত্ব পালন করেন। এছাড়াও, টেস্টে উইকেট-রক্ষক-ব্যাটসম্যান হিসেবে এক ইনিংসে সর্বাধিক অপরাজিত ২৩২* রান তুলেছিলেন যা অদ্যাবধি অক্ষত রয়েছে।


title: অ্যান্ডি ফ্লাওয়ার

text: খেলোয়াড়ী জীবনের শেষদিকে সহ-খেলোয়াড় হেনরি ওলোঙ্গা’র সাথে তিনিও বৈশ্বিকভাবে পরিচিত পান। ২০০৩ সালের বিশ্বকাপ ক্রিকেটে নামিবিয়ার বিপক্ষে খেলার সময় রবার্ট মুগাবে সরকারের গণতান্ত্রিক ধারা বর্জননীতির বিরুদ্ধে প্রতিবাদের অংশ হিসেবে কালো ব্যান্ড হাতে পরিধান করেন। ১০ ফেব্রুয়ারি তারিখে ওলোঙ্গাসহ তিনি একটি বিবৃতি দেন:


title: অ্যান্ডি ফ্লাওয়ার

text: এরফলে জিম্বাবুয়ে সরকারের পক্ষ থেকে তার ওপর ব্যাপক চাপ আসে। ফলে ফ্লাওয়ারকে জিম্বাবুয়ের ক্রিকেট দল থেকে অবসর নিতে বাধ্য করা হয়। পরবর্তীতে তিনি এসেক্সের পক্ষে কাউন্টি ক্রিকেট এবং অস্ট্রেলিয়ার ঘরোয়া ক্রিকেটে দক্ষিণ অস্ট্রেলিয়ার পক্ষ হয়ে খেলেন।


title: অ্যান্ডি ফ্লাওয়ার

text: ম্যাথু মেনার্ডের পরিবর্তে ৭ মে, ২০০৭ তারিখে ইংল্যান্ড ক্রিকেট দলের সহকারী কোচের দায়িত্ব পান ফ্লাওয়ার। এরপর তিনি পিটার মুরেজের সাথে ১৭ মে, ২০০৭ তারিখে লর্ডসে অনুষ্ঠিত ওয়েস্ট ইন্ডিজের বিপক্ষে দলকে পরিচালনা করেন। ইসিবি’র সাথে চুক্তিবদ্ধ হবার সময় আঘাতজনিত কারণে এসেক্সের সাথে ঐ মৌসুমে খেলেননি ও খেলোয়াড়ী জীবনের সমাপণী টানেন তিনি।


title: অ্যান্ডি ফ্লাওয়ার

text: ১৫ এপ্রিল, ২০০৯ তারিখে ক্যারিবীয় সফরে পিটার মুরেজের অপসারণে তিনি দলের অন্তরীণ দল পরিচালকের দায়িত্ব পান। এরপর তিনি পূর্ণাঙ্গকালীন দল পরিচালনার দায়িত্ব অর্জন করেন। ২০০৯-এর গ্রীষ্মে ইংল্যান্ড দলের ২-১ ব্যবধানে অ্যাশেজ সিরিজ জয়ে গুরুত্বপূর্ণ ভূমিকা রাখেন। মে, ২০১০ সালে ওয়েস্ট ইন্ডিজে অনুষ্ঠিত ২০১০ সালের আইসিসি বিশ্ব টুয়েন্টি২০ প্রতিযোগিতায় ইংল্যান্ড দল চ্যাম্পিয়ন হয়। ২০১০-১১ মৌসুমের নভেম্বর-জানুয়ারিতে অস্ট্রেলিয়ায় অনুষ্ঠিত অ্যাশেজে অস্ট্রেলিয়াকে ৩-১ ব্যবধানে হারায় তার দল। ২০১২ সালে ওডিআই এবং টি২০আইয়ের কোচের দায়িত্ব থেকে অব্যহতি নেন। কিন্তু, টেস্টে কোচ হিসেবে স্ব-পদে ছিলেন তিনি।


title: অ্যান্ডি ফ্লাওয়ার

text: ২০১১ সালে রাণীর জন্মদিনের সম্মানে আয়োজিত অনুষ্ঠানে ক্রীড়ায় অবদান রাখায় ফ্লাওয়ারকে অফিসার অব দি অর্ডার অব দ্য ব্রিটিশ এম্পায়ার (ওবিই) পদকে ভূষিত করা হয়। ১৩ আগস্ট, ২০১১ তারিখে ফ্লাওয়ারের পরিচালনায় ইংল্যান্ড ক্রিকেট দল টেস্টভূক্ত দেশসমূহের মধ্যে প্রথম স্থানে চলে আসে। ২২ ডিসেম্বর, ২০১১ তারিখে বিবিসি কর্তৃপক্ষ তাঁকে ২০১১ সালের বর্ষসেরা কোচরূপে বর্ষসেরা ক্রীড়াব্যক্তিত্ব পুরস্কারে ভূষিত করে। এছাড়াও তিনি জুলাই-আগস্ট, ২০১৩ সালে অনুষ্ঠিত ৩-০ ব্যবধানে অ্যাশেজ সিরিজ বিজয়ে ভূমিকা রাখেন।


title: অ্যান্ডি ফ্লাওয়ার

text: ২০১৩-১৪ মৌসুমের অ্যাশেজ সিরিজে ৫-০ ব্যবধানে স্বাগতিক অস্ট্রেলিয়ার কাছে হোয়াইটওয়াশ হয় ইংল্যান্ড দল। এ প্রেক্ষিতে ৩১ জানুয়ারি, ২০১৪ তারিখে দীর্ঘ পাঁচ বছর ধরে রাখা প্রধান কোচরে পদ থেকে তাঁকে বরখাস্ত করা হয়। মার্চ, ২০১৪ সালে ইসিবি’র এলিট কোচিং টেকনিক্যাল ডিরেক্টর হিসেবে দায়িত্ব পালন করছেন। এ দায়িত্বে থাকাকালে ইংরেজ কাউন্টি কোচদের মন্ত্রণাদাতা ও অন্যান্য প্রতিষ্ঠানের কোচ এবং দক্ষতাশৈলীর সঠিক অনুশীলন পর্যবেক্ষণ করেন। জুলাই, ২০১৪ সাল থেকে এ দায়িত্বের সাথে ইংল্যান্ড লায়ন্স দলের প্রধান কোচ হন। সাম্প্রতিক সময়ে জানুয়ারি, ২০১৬ সালে দলটিকে নিয়ে সংযুক্ত আরব আমিরাতে ওডিআই সফরে যান।


title: অ্যান্ডি ফ্লাওয়ার

text: ২০১৬ সালে পেশাওয়ার জালমি’র ব্যাটিং কোচ হিসেবে নিযুক্তি পান তিনি।


title: অঙ্গ

text: অঙ্গ () প্রাচীন ভারতের একটি রাজ্য। খ্রিষ্টপূর্ব ৬ শতকের দিকে ভারতীয় উপমহাদেশের পূর্বাঞ্চলে এটি বিকাশ লাভ করে কিন্তু ওই শতাব্দীতেই এটি মগধ দ্বারা অধীকৃত হয়। প্রাচীন বৌদ্ধ গ্রন্থসমূহ যেমন: অঙ্গুত্তরা নিকায়াতে উল্লিখিত ষোলটি মহাজনপদের মধ্যে অঙ্গ অন্যতম। প্রাচীন জৈন গ্রন্থ ভৈক্ষপ্রাজনাপ্তির (যা ভগবতী সূত্র নামে সাধারণত পরিচিত) প্রাচীন জনপদের তালিকাতেও অঙ্গের উল্লেখ আছে।


title: অঙ্গ

text: কারো কারো মতে, অঙ্গের বাসিন্দারা ছিল মিশ্র জাতিসত্ত্বার, বিশেষত: পরবর্তী কালে।


title: অঙ্গ

text:
মহাভারত ও পৌরাণিক সাহিত্য মতে অঙ্গ নামটির উৎপত্তি হয়েছে এই রাজ্যের প্রতিষ্ঠাতা যুবরাজ অঙ্গের নামানুসারে।
রামায়ণে বলা হয়েছে অঙ্গ নামটির উৎপত্তি হয়েছে সেই স্থানের নাম থেকে, যেখানে শিব কামদেবকে পুরিয়ে হত্যা করে এবং যেখানে তার শরীরের অংশ সমূহ (অঙ্গ) ছড়িয়ে ছিটিয়ে ছিল।


title: বৃজি

text: বৃজি () ছিল প্রাচীন ভারতের প্রধান মহাজনপদসমূহের একটি। প্রাচীন বৌদ্ধ লিপি অঙ্গুত্তরা নিকায়া এবং জৈন লিপি ভগবতী সূত্র - এদুটির ষোল মহাজনপদের তালিকাতেই বৃজির উল্লেখ ছিল। এই মহাজনপদের নামের উৎপত্তি এখানকার শাসক উপজাতিদের একটি, বৃজদের নামে। ধারণা করা হয় বৃজি রাষ্ট্র ব্যবস্থাটি ছিল প্রজাতন্ত্রী কাঠামোর। পানিনি, কৌটিল্য এবং জুয়ানজ্যাং এই জাতির উল্লেখ করেছেন।


title: বস্টন বিশ্ববিদ্যালয়

text:
বস্টন বিশ্ববিদ্যালয় () যেটি সাধারনভাবে এর সংক্ষিপ্ত রূপ BU হিসেবেও পরিচিত, মাসাচুসেটস এর বস্টনে অবস্থিত একটি বেসরকারী বিশ্ববিদ্যালয়।
এটি একটি নন সেক্রেটারিয়ান বিশ্ববিদ্যালয় তবে এটি ঐতিহাসিকভাবে ইউনাইটেড মেথডিস্ট চার্চের অন্তর্ভুক্ত।
এটির ফ্যাকাল্টি সদস্য প্রায় ৪,০০০ এবং শিক্ষার্থী সংখ্যা প্রায় ২৯,০০০ যেটি বস্টনের সর্বোচ্চ লোকবল বিশিষ্ট প্রতিষ্ঠান।
এটি ১৮টি স্কুল ও কলেজের মাধ্যমে দুটি শহুরে ক্যাম্পাসে শিক্ষা কার্যক্রম পরিচালনা করে এবং স্নাতক, স্নাতকোত্তর ডক্টরাল এবং ডেন্টাল ডিগ্রী প্রদান করে থাকে।
এটি ২০টি দেশের ৩৩টি শহরে ৭৫টি উচ্চশিক্ষা কার্যক্রম পরিচালনা করে থাকে এবং আমেরিকাসহ প্রায় ১০টি দেশে ইন্টার্নশিপের সুবিধা প্রদান করে থাকে।


title: শিরি ফরহাদ (২০১৩-এর চলচ্চিত্র)

text: শিরি ফরহাদ ২০১৩ সালের ২২ মার্চ তারিখে মুক্তিপ্রাপ্ত একটি বাংলাদেশী চলচ্চিত্র। গাজী মাহবুব পরিচালিত ঐতিহাসিক গল্প নির্ভর এই চলচ্চিত্রের নাম ভূমিকায় অভিনয় করেছেন রিয়াজ ও শাবনূর। চলচ্চিত্রটি প্রযোজনা করেছে ইমপ্রেস টেলিফিল্ম।


title: পরিপাক

text: যে জৈবরাসায়নিক প্রক্রিয়ায় জটিল খাদ্যবস্তু উৎসেচকের সহায়তায় ভেঙে জীব দেহের বিপাকক্রিয়ার ব্যবহারযোগ্য সরল, দ্রবণীয় ও শোষণযোগ্য অবস্থায় পরিবর্তিত হয়, তাকে পরিপাক বলে। পরিপাকের দ্বারা খাদ্য বস্তু ভেঙ্গে ক্ষুদ্র অণুযুক্ত জলে দ্রবণীয় খাদ্য বস্তুতে পরিনত হয় এবং তরল আকারে রক্ত ও প্লাজার মধ্যে শোষিত হতে পারে। কিছু প্রাণীর মধ্যে, এই ক্ষুদ্র পদার্থগুলি ছোট ছোট অণুর আকারে রক্ত প্রবাহে শোষিত হয়। পরিপাক একটি ভাঙ্গন মূলক পদ্ধতি যা প্রায়ই খাদ্যের ভাগাভাগির উপর ভিত্তি করে দুটি প্রক্রিয়াতে বিভক্ত হয়: যান্ত্রিক এবং রাসায়নিক পরিপাক। যান্ত্রিক পরিপাক হল বৃহত্ত খাদ্য কণাকে ছোট আকারে খাদ্যের কণায় পরিণত করা যা পরবর্তীতে পাচক উৎসেচক দ্বারা অ্যাক্সেস করতে পারে। রাসায়নিক পরিপাক হল উৎসেচকের দ্বারা খাদ্য বস্তুকে ছোট অণুতে পরিণত করা এবং তা দেহে শোষিত হয়।


title: পরিপাক

text: মানুষের পাচনতন্ত্রের মধ্যে, খাদ্য মুখের মাধ্যমে প্রবেশ করে এবং মুখবিবরে যান্ত্রিক পরিপাক শুরু হয় মুখবিবরে থাকা লালাগন্থীর লালার দ্বারা। স্যালিভারি লালা তরল আকারে নির্গত হয় স্যালিভারি গন্থি থেকে। এই লালায় স্যালিভারি আমাইলেজ থাকে যা খাবারে শর্করা পরিপাক শুরু করে; লালা এছাড়াও মিউকাস রয়েছে, যা খাদ্য পিচ্ছিল করে এবং হাইড্রোজেন কার্বোনেট, যা অ্যামাইলেজের কাজের জন্য আদর্শ পিএইচ (alkaline) অবস্থার প্রদান করে। দন্ত দ্বারা খাদ্য চূর্ন এবং শর্করা পরিপাকের পর, খাদ্য দ্রব্য ছোট, গোলাকার বলের আকারে থাকবে যাকে বোলাস বলা হয়। এটি তারপর গ্রাসনালি দ্বারা পাকস্থলিতে পৌচ্ছায় পেরেস্টোলেসিসের দ্বারা। পাকস্থলির মধ্যে পাকরস প্রোটিনের পরিপাক শুরু করে। পাকরসে প্রধানত হাইড্রোক্লোরিক এসিড (HCL) এবং পেপিসিন থাকে। যেহেতু এই দুই রাসায়নিকগুলি পাকস্থলির ত্বকে ক্ষতিগ্রস্ত করে, তবে ত্বকের দ্বারা শ্লেষ্মা ক্ষরিত হয়, যা একটি পাতলা স্তর প্রদান করে এবং রাসায়নিকের ক্ষতিকর প্রভাবগুলির বিরুদ্ধে একটি ঢাল হিসেবে কাজ করে। একই সময়ে প্রোটিন পরিপাক হয়, সঙ্গে যান্ত্রিক ভাবে খাদ্য দ্রব্য মিশ্রিত হয় যা পেরেস্টোলেসিসের দ্বারা ঘটে, এবং এই পেরেস্টোলেসিস ঘটে পেশী সংকোচনের দ্বারা। এটি খাদ্য কণাকে আরও পুষ্টিকর উৎসোচকের সাথে মিশ্রিত হতে সাহায্য করে।


title: পরিপাক

text: কিছু সময় পরে (সাধারণত মানুষের মধ্যে ১-২ ঘন্টা, কুকুরের মধ্যে ৪-৬ ঘণ্টা, বাড়ির বিড়ালের ৩-৪ ঘন্টার মধ্যে), পুরু তরলকে বলা হয় পাকমণ্ড। যখন পাইলোরিক স্ফিংটার ভালভ প্রর্দশিত হয়, তখন পাকমণ্ডটি ডিওডিনামে প্রবেশ করে যেখানে এটি যকৃতে থেকে পিত্তরস এবং অগ্ন্যাশয় থেকে অগ্ন্যাশয়রসের পাচক এনজাইমের সাথে মিশে যায় এবং তারপর ক্ষুদ্রান্তের মধ্য দিয়ে যায়, যেখানে পরিপাক চলতে থাকে। যখন খাদ্য দ্রব্য সম্পূর্ণভাবে পরিপাক হয়ে যায়, তখন এটি রক্তে শোষিত হয়। পুষ্টি রস শোষণের ৯৫% ক্ষুদ্রান্তের মধ্যে ঘটে থাকে। জল এবং খনিজ দ্রব্য কোলনে (বৃহৎ অন্ত্র) শোষিত হয়। কিছু ভিটামিন, যেমন বায়োটিন এবং ভিটামিন কে (K2MK7) কোলন ব্যাকটেরিয়া দ্বারা উৎপাদিত হয় এবং রক্তে শোষিত হয়। শেষে মলদ্বার থেকে বর্জ্য উপাদান বহিষ্কিত হয়।


title: পরিপাক

text: যে তন্ত্রের মাধ্যমে পরিপাক ও শোষণ ক্রিয়া সম্পন্ন হয়, তাকে পৌষ্টিক তন্ত্র বলে। মানব দেহের পৌষ্টিক তন্ত্র পৌষ্টিকনালী ও সংশ্লিষ্ট পৌষ্টিক গ্রন্থিগুলো নিয়ে গঠিত।


title: পরিপাক

text: পৌষ্টিক তন্ত্র নানা রূপে দেখা যায়। অভ্যন্তরীণ এবং বাহ্যিক পরিপাকের মধ্যে একটি মৌলিক পার্থক্য আছে। বিবর্তনীয় ইতিহাসে বহিরাগত পরিপাক পদ্ধতি উদ্ভাবিত হয়েছে, এবং অধিকাংশ ফুঙ্গ এখনও এটির উপর নির্ভর করে। এই প্রক্রিয়াতে, উৎসেচকগুলি জীবের চারপাশে পরিবেশে ক্ষরন করে, যেখানে তারা জৈব পদার্থকে ভেঙে দেয়, এবং কিছু কিছু জীবে তা ফিরে যায়। এইসব জন্তুগুলির একটি নল (গ্যাস্ট্রোইনটেস্টাইনাল ট্র্যাফ্ট) থাকে যার মধ্যে অভ্যন্তরীণ পরিনাক হয়, যা আরও কার্যকরী হয় কারণ ভাঙা পদার্থগুলি আরও অধিকৃত হয় এবং অভ্যন্তরীণ রাসায়নিক পরিবেশ আরো দক্ষতার সাথে নিয়ন্ত্রণ করা যায়।


title: পরিপাক

text: প্রায় সব মাকড়সা সহ কিছু জীব, কেবল উদ্ভিদ "স্যুপ" এর আহারের আগে জৈব এবং পাচক রাসায়নিকগুলি (যেমন, উৎসেচক) বহিরাগত পরিবেশে ক্ষরিত হয়। একবার সম্ভাব্য পুষ্টি বা খাদ্য জীবের পরিপাকের একটি নলের মাধ্যমে অথবা বিশেষ অঙ্গগুলি দ্বারা পুষ্টিরস শোষণ আরও দক্ষ করার লক্ষ্যে একটি ভাঁজ বা একটি শাখা মত গঠন পরিচালিত হতে পারে।


title: পরিপাক

text: মানুষের পৌষ্টিকনালী মুখ থেকে পায়ু পর্যন্ত বিস্তৃত ৮-১০ মিটার লম্বা। এটি নিম্নলিখিত অংশ নিয়ে গঠিত।


title: পরিপাক

text: যেসব গ্রন্থির ক্ষরণ খাদ্য পরিপাকে সহায়তা করে, সে সব গ্রন্থিকে পৌষ্টিকগ্রন্থি বলে। মানবদেহের কয়েকটি পৌষ্টিকগ্রন্থি সুস্পষ্ট গঠন ও অবস্থান নিয়ে থাকলেও কিছু গ্রন্থি পৌষ্টিকনালীর বিভিন্ন অংশে বিক্ষিপ্ত থাকে। নির্দিষ্ট গঠন ও অবস্থানের পৌষ্টিকগ্রন্থি


title: পরিপাক

text:
কার্বোহাইড্রেট জাতীয় খাদ্যের পরিপাকে যেসব এনজাইম অংশ নেয়, তা নিম্নরূপ।এসব এনজাইমের ক্রিয়ায় কার্বোহাইড্রেট ভেঙে সরল গ্লুকোজে পরিণত হয়।কার্বোহাইড্রেটের পরিপাক মূলত মুখগহ্বর থেকেই শুরু হয়।
পরিপাক-কৃত ও অপরিপাক-কৃত কার্বহাইড্রেট পেরিস্টালসিস প্রক্রিয়ায় খাদ্যনালি দিয়ে পাকস্থলিতে পৌছায়। উল্লেখ্য যে,কার্বোহাইড্রেট পাকস্থলিতে পরিপাক হয় না। এগুলো পরিপাক হওয়ার জন্য যে এনজাইম প্রয়োজন তা পাকস্থলী থেকে হয় না। কার্বোহাইড্রেট সম্পূর্ণভাবে পরিপাক হয় ক্ষুদ্রান্তে।


title: পরিপাক

text: প্রোটিন জাতীয় খাদ্যের পরিপাকে যেসব এনজাইম অংশ নেয়, তা নিম্নরূপ।এসব এনজাইমের ক্রিয়ায় প্রোটিন ভেঙে সরল অ্যামিনো এসিডে পরিণত হয়।


title: পরিপাক

text: লিপিড জাতীয় খাদ্যের পরিপাকে যেসব এনজাইম অংশ নেয়, তা নিম্নরূপ।এসব এনজাইমের ক্রিয়ায় লিপিড ভেঙে সরল ফ্যাটি এসিড ও গ্লিসারলে পরিণত হয়।


title: ব্রুস উইলিস

text: ওয়াল্টার ব্রুস উইলিস (ইংরেজি: Bruce Willis; জন্ম: ১৯ মার্চ, ১৯৫৫) একজন জার্মান বংশোদ্ভূত মার্কিন অভিনেতা, প্রজোযক ও সঙ্গীতশিল্পী। তিনি ব্রুস উইলিস নামে বেশি পরিচিত। তার অভিনয় জীবন শুরু হয় "মুনলাইটিং" (১৯৮৫-১৯৮৯) টেলিভিশন সিরিজে ডেভিড এডিসন চরিত্রে অভিনয়ের মাধ্যমে। তখন থেকেই তিনি টেলিভিশন ও চলচ্চিত্রে একই সাথে কাজ করা শুরু করেন। তিনি মূলত রম্য, নাট্য ও মারপিঠধর্মী চরিত্রগুলোতে অভিনয় করেছেন। তিনি "ডাই হার্ড" চলচ্চিত্র সিরিজে জন ম্যাকক্লেন চরিত্রে অভিনয় করে প্রচুর জনপ্রিয়তা পান যা তার চলচ্চিত্র গুলোর মধ্যে সবচেয়ে ব্যবসা সফল ও সমালোচকদের মধ্যেও দারুণ সাড়া ফেলে। এছাড়াও তিনি আরো অনেক চলচ্চিত্রে অভিনয় করেছেন যেগুলো ব্যবসায়িকভাবে সফল হয়েছে। সেগুলোর মধ্যে উল্লেখযোগ্য হল "পাল্প ফিকশন" (১৯৯৪), "টুয়েলভ মাংকিস" (১৯৯৫), "দ্য ফিফ্‌থ এলিমেন্ট" (১৯৯৭), "আর্মাগেডন" (১৯৯৮), "দ্য সিক্সথ সেন্স" (১৯৯৯), "আনব্রেকেবল" (২০০০), "সিন সিটি" (২০০৫), "লোপার" (২০১২), "মুনরাইজ কিংডম" (২০১২) এবং "" (২০১৩)


title: ব্রুস উইলিস

text: মোসন পিকচার্স ব্রুস উইলিস সম্পর্কে লিখেছে, তিনি উত্তর আমেরিকা বক্স অফিসে $২.৬৪ বিলিয়ম মার্কিন ডলার থেকে ৩.০৫ বিলিয়নে উন্নীত হয়েছেন যা তাকে সর্বোচ্চ পারিশ্রমিক গ্রহীতা অভিনেতার তালিকায় নবম ও সহকারী অভিনেতার তালিকায় বারোতম অবস্থানে উন্নীত করেছে। তিনি দুইবার এমি পুরস্কার, গোল্ডেন গ্লোব ও চারবার সাটার্ন পুরস্কারের জন্য মনোনীত হন। উইলিস অভিনেত্রী ডেমি মুরকে বিয়ে করেছিলেন। ২০০০ সালে বিবাহ বিচ্ছেদ হওয়ার আগে ১৩ বছরের দাম্পত্য জীবনে তাদের তিনটি কন্যা সন্তান আছে। বর্তমানে তিনি মডেল এমঅ হেমিং এর সাথে দাম্পত্য জীবন পার করছেন ও তাদের একটি কন্যা সন্তান রয়েছে।


title: ব্রুস উইলিস

text: উইলিস পশ্চিম জার্মানির আইদার-ওবারস্টেইনে জন্মগ্রহন করেন। তারা বাবা ডেভিড উইলিস একজন আমেরিকান সৈনিক ছিলেন। তার মা মার্লেন কে. একজন জার্মান মহিলা ছিলেন যিনি ক্যাসেলের কাছে কাউফানজেনে জন্মগ্রহন করেন। চার ভাইবোনের মধ্যে উইলিস সবার বড়। তার বোনের নাম ফ্লোরেন্স, ভাইয়ের নাম ডেভিড ও আরেক ভাই রবার্ট ক্যান্সারে আক্রান্ত হয়ে ২০০১ সালে ৪২ বছর বয়সে মৃত্যুবরন করেন। ১৯৫৭ সালে উইলিসের বাবা সেনাবাহিনী থেকে বিদায় নিয়ে তার পরিবার নিয়ে কার্নেস পয়েন্ট, নিউজার্সিতে চলে আসেন। উইলিস তার জন্মশহরের পেন্স গ্রোভ হাই স্কুলে লেখাপড়া করেন। তার তোতলানোর স্বভাব ছিল এ জন্য তার স্কুলের বন্ধুরা তাকে “বাক-বাক” বলে ডাকত। তোতলানোর স্বভাবের কারণে নিজেকে তুলে ধরার জন্য তিনি স্কুল নাট্যদলে যোগ দেন। তিনি স্কুলে, স্কুল কাউন্সিলের সভাপতি নির্বাচিত হয়েছিলেন।


title: ব্রুস উইলিস

text: বিদ্যালয়ের শিক্ষা শেষ করার পর উইলিস নিরাপত্তা রক্ষক হিসেবে সেলিম নিউক্লিয়ার পাওউয়ার প্লেন্টে কাজ নেন এছাড়া নিউ জার্সির ডিপওয়াটারে যোগাযোগ কর্মী হিসেবেও ডিওপোন্ট চেম্বারে কাজ করেন। এরপর প্রাইভেট গুয়েন্দা হিসেবে কিছুদিন কাজ করার পর উইলিস পুনরায় অভিনয়ে ফিরে যান। তিনি মন্টক্লেয়ার স্টেট বিশ্ববিদ্যালয়ের একটি নাট্য প্রোগ্রামের সাথে যুক্ত হন। এরপর উইলিস নিউ ইয়র্ক চলে আসেন এবং ১৯৮০ দশকের প্রথম দিকে তিনি ওয়েস্ট ১৯ স্ট্রিট আর্ট বারে বারটেন্ডার হিসেবে কাজ করেন।


title: ব্রুস উইলিস

text: এখান থেকে তিনি ব্রডওয়ে প্রোডাকসনের “হেভেন এন্ড আর্থে” অভিনয়ের সুযোগ পান। এছাড়া তিনি ব্রডওয়ে প্রডাকসন থেকে আরো কয়েকটি কাজ করেন এবং অভিজ্ঞতা অর্জন করেন।


title: ব্রুস উইলিস

text: উইলিস কিছু টেলিভিশন শো এর জন্য অডিশন দিতে নিউ ইয়র্ক শহর ত্যাগ করে ক্যালিফোর্নিয়ার যান। ১৯৮৪ সালে টেলিভিশন সিরিজ মায়ামি ভাইসের "নো এক্সিট" এর মাধ্যমে জনসম্মুখে হাজির হন। ১৯৮৫ সালে তিনি টেলিভিশন সিরজি দ্য টুয়ালাইট জোন এর "শ্যাটারডে" পর্বে অতিথি চরিত্রে অভিনয় করেন। তিনি টেলিভিশন সিরিজ "মুনলাইটিং" এ অভিনয়ের জন্য ৩,০০০ প্রতিযোগিকে হারিয়ে এর মূল চরিত্রে অভিনয় করেন। এই সিরিজে তিনি সাইবিল শ্যাফার্ডের বিপরীতে অভিনয় করে নিজেকে কমিডি অভিনেতা হিসেবে প্রতিষ্ঠিত করেন। এই সিরিজটি পাঁচ সেশন ধরে প্রাচারিত হয়েছিল। এই সিরিজের সাফল্য দেখে পানীয় প্রস্তুতকারী প্রতিষ্ঠান সিগ্রাম উইলিসকে গোল্ডেন ওয়াইন প্রোডাক্টের পিচম্যান হিসেবে ভাড়া করে। দুই বছর পর উইলিস এই কম্পানির সাথে তার করা চুক্তিমত বিদায় নেয় কারণ, ১৯৮৮ সালে তিনি সিদ্ধান্ত নেন আর কখনো অ্যালকোহল পান করবেন না।


title: ব্রুস উইলিস

text: উইলিসের সবচেয়ে বড় ব্যাক্তিগত সাফল্য হল ডাই হার্ড। এরই ধারাবাহিকতায় ১৯৯০ সালে এই সিরিজের দ্বিতীয় চলচ্চিত্র ডাই হার্ড ২ ও ১৯৯৫ সালে ডাই হার্ড উইথ আ ভেনজেন্স। সিরিজের প্রথম তিনটি চলচ্চিত্র আন্তর্জাতিকভাবে $৭০০ মিলিয়ন মার্কিন ডলার আয় করে। এই চলচ্চিত্র সিরিজটি উইলিসকে হলিউডের প্রথম সারির অ্যাকশন অভিনেতা হিসেবে প্রতিষ্ঠিত হতে সাহায্য করে।


title: ব্রুস উইলিস

text: ১৯৯০ এর দশকের শুরুর দিকে উইলিসের কর্মজীবনে কিছুটা ঘাটতি দেখা দেয়। তার অভিনিতি "দ্য বোনফায়ার অফ দ্য ভ্যানিটিস" (১৯৯০) চলচ্চিত্রটি ব্যবসায়িকভাবে ব্যর্থ হয়। তিনি "স্ট্রাইকিং ডিসটেন্স" (১৯৯৩) চলচিত্র দিয়ে সফলতা অর্জন করলেও "কালার অফ নাইট" (১৯৯৪) দিয়ে আবার ব্যর্থতার খাতায় নাম লেখান। চলচ্চিত্র সমালোচকগণ এই চলচ্চিত্র নিয়ে নেতিবাচক সমালোচনা লিখলেও ছবিটি হোম ভিডিও বাজারে ব্যবসা সফল হয় এবং ১৯৯৫ সালে মার্কিন যুক্তরাষ্ট্রের শীর্ষ ২০ ভাড়া নেওয়া চলচ্চিত্রের তালিকায় অন্তর্ভুক্ত হয়।


title: ব্রুস উইলিস

text: ১৯৯৪ সালে তিনি কোয়েন্টিন টারান্টিনো পরিচালিত "পাল্প ফিকশন" চলচ্চিত্রে পার্শ্ব চরিত্রে বুচ কুলিজ ভূমিকায় অভিনয় করেন, যা তার কর্মজীবনে নতুনত্ব প্রদান করে। ১৯৯৬ সালে তিনি কার্টু "ব্রুনো দ্য কিড"-এর নির্বাহী প্রযোজকের দায়িত্ব পালন করেন এবং এতে অভিনয় করেন। একই বছর তিনি মাইক জাজের অ্যানিমেটেড চলচ্চিত্র "বিভিস অ্যান্ড বাট-হেড ডো আমেরিকা"-য় তার তৎকালীন স্ত্রী ডেমি মুরের বিপরীতে অভিনয় করেন। পরের বছরগুলোতে তিনি "টুয়েলভ মাংকিস" (১৯৯৫) ও "দ্য ফিফ্‌থ এলিমেন্ট" (১৯৯৭) চলচ্চিত্রে অভিনয় করেন। ১৯৯০ এর দশকের শেষের বছরগুলোতে তার অভিনীত "দ্য জেকেল", "মার্কারি রাইজিং" এবং "ব্রেকফাস্ট অফ চ্যাম্পিয়নস" চলচ্চিত্রগুলো পুনরায় নেতিবাচক সমালোচনা অর্জন করে, শুধুমাত্র মাইকেল বে পরিচালিত "আর্মাগেডন" দিয়ে সফলতা লাভ করেন এবং ছবিটি ১৯৯৮ সালে বিশ্বব্যাপী সর্বোচ্চ আয়কারী চলচ্চিত্রের তালিকায় অন্তর্ভুক্ত হয়। একই বছর তিনি প্লেস্টেশনের ভিডিও গেম "অ্যাপ্‌ক্যালিপ্‌স"-এ কণ্ঠ দেন। ১৯৯৯ সালে তিনি এম নাইট শ্যামালান পরিচালিত "দ্য সিক্স্‌থ সেন্স" চলচ্চিত্রে অভিনয় করেন। চলচ্চিত্রটি ব্যবসায়িক ও সমালোচনামূলক সাফল্য লাভ করলে তার অভিনয়ে উৎসাহ বৃদ্ধি পায়।


title: ব্রুস উইলিস

text: ২০০০ সালে উইলিস কমিডি সিরিজ ফ্রেন্ডস (যেখানে তিনি রোজ গ্যালারের বাবার চরিত্রে অভিনয় করেন।) এ অসাধারন অতিথি অভিনেতা হিসেবে এ্যামি পুরস্কার লাভ করেন। একই কাজে জন্য তিনি ২০০১ সালে আমেরিকান কমিডি পুরস্কারের জন্য মনোনীত হয়েছিলেন। তিনি রবার্ট রডরিগস এর পরিচালনায় "সিন সিটি" নামক চলচ্চিতে অভিনয় করেন।


title: ব্রুস উইলিস

text: উইলিস ট্রেসি মরগ্যানের সাথে হাস্যরসাত্মক "কপ আউট" চলচ্চিত্রে অভিনয় করেন। কেভিন স্মিথ পরিচালিত চলচ্চিত্রটি ২০১০ সালের ফেব্রুয়ারি মাসে মুক্তি পায়। উইলিসকে গরিলাজের "স্টাইলো" গানের ভিডিওতে দেখা যায়। একই বছর তিনি তার প্ল্যানেট হলিউডের সহ-মালিক সিলভেস্টার স্ট্যালোন ও আর্নল্ড শোয়ার্জনেগারের সাথে "দি এক্সপান্ডেবলস" চলচ্চিত্রে অভিনয় করেন। এটিই প্রথম চলচ্চিত্র, যেখানে এই তিনজন প্রখ্যাত অভিনেতাকে একসাথে দেখা যায়। যদিও তিনজনকে একত্রে একই দৃশ্যে স্বল্প সময়ের জন্য দেখা যায়, তবুও এই দৃশ্যটি এই চলচ্চিত্রের সবচেয়ে প্রত্যাশিত দৃশ্য ছিল। এই ত্রয়ী অভিনীত দৃশ্যটি ২০০৯ সালে ২৪শে অক্টোবর একটি খালি গির্জায় ধারণ করা হয়। উইলিস পরবর্তীতে একটি কমিক বই মিনি ধারাবাহিক অবলম্বনে নির্মিত "রেড" চলচ্চিত্রে প্রধান ভূমিকায় অভিনয় করেন। চলচ্চিত্রটি ২০১০ সালের ১৫ই অক্টোবর মুক্তি পায়।


title: ব্রুস উইলিস

text: উইলিস তার অভিনয় জীবনে টেলিভিশন ও চলচ্চিত্রে অভিনয়ের জন্য অনেক পুরস্কার ও সম্মামনা অর্জন করেছেন।


title: সার্সি

text: সার্সি (; Greek Κίρκη "Kírkē") সূর্য দেবতা হেলিয়স ও সমুদ্রপরী পপরসেইনের কন্যা। গ্রীক পুরাণের বিখ্যাত কুহকিনী ও জাদুবিদ্যার দেবী। জাদুবিদ্যায় পারদর্শী সার্সি যে কোন মানুষকে মুহুর্তের মধ্যে পশুতে পরিণত করতে পারতো। ঈয়া দ্বীপ ছিলো তার নিজের রাজ্য। পথ ভুলে আসা অজস্র নর নারী কে তিনি নানা জীব জন্তু তে পরিণত করে গোটা দ্বীপ ভরা রেখেছিলেন। গ্রীকবীর অডিসিউস সাগরদেবত পসেইডনের চক্রান্তে ঈয়া দ্বীপ এ আশ্রয় গ্রহণ করলে তার সহচরদের জন্তুতে রুপান্তরিত করে দেন। পরে দেবতা হার্মিস এর থেকে পাওয়া ওষুধ এ অডিসিউস জাদুর মায়া কাটাতে সক্ষম হন। এঘটনায় ভীত সার্সি অডিসিউস এর কাছে ক্ষমা প্রার্থনা করেন ও অডিসিউসের সহচরদের ফিরিয়ে দেন। পরে অডিসিউসের সাথে সার্সির প্রণয়সম্পর্ক গড়ে উঠে ও সার্সির গর্ভে অডিসিউসের পুত্রের জন্ম হয়।


title: শিরি ফরহাদ (দ্ব্যর্থতা নিরসন)

text: শিরি ফরহাদ বলতে বোঝানো যেতে পারেঃ


title: জীবাশ্ম

text: জীবাশ্ম () বলতে প্রাণী বা উদ্ভিদ পাথরে পরিণত হয়েছে এমন ধরনের বস্তুকে বোঝায়। প্রাগৈতিহাসিক যুগের উদ্ভিদ ও প্রাণীর ধ্বংসাবশেষ তথা মৃতদেহের চিহ্ন পাওয়া যায় ভূগর্ভ কিংবা ভূ-পৃষ্ঠের কঠিন স্তরে সংরক্ষিত পাললিক শিলা অথবা যৌগিক পদার্থে মিশ্রিত ও রূপান্তরিত অবস্থায়। অধিকাংশ জীবিত প্রাণীকুলেরই জীবাশ্ম সংগৃহীত হয়েছে। এছাড়াও, অনেক প্রজাতিরই জীবাশ্ম আবিষ্কৃত হয়েছে যারা পৃথিবীতে বর্তমানে বিলুপ্ত। ৩৪০ কোটি বছর থেকে দশ হাজার বছর পূর্বেকার তুষার যুগের প্রাণী ও উদ্ভিদদেহের ধ্বংসাবশেষ জীবাশ্মরূপে সংরক্ষিত আছে।


title: জীবাশ্ম

text: ল্যাটিন শব্দ "ফসাস" ("fossus") (অর্থ - উত্তোলন করা) থেকে ফসিল শব্দটি উদ্ভূত হয়েছে। বৈশ্বিকভাবে জীবাশ্মের ন্যায় জটিল বিষয়ের তথ্য সংরক্ষণকে ফসিল রেকর্ড নামে অভিহিত করা হয়। আবিষ্কৃত কিংবা অনাবিষ্কৃত সমুদয় জীবাশ্মের সংখ্যা, তাদের অবস্থান, শিলার বিন্যাস এবং পাললিক শিলার স্তর - এগুলোকে একত্রে ফসিল রেকর্ড বলা হয়। এই রেকর্ডের বিশ্লেষণ পৃথিবীর জীবনচক্রের ইতিহাস তুলে ধরার সেরা উপায় হিসেবে বিবেচিত। ভৌগোলিক সময়ের মানদণ্ডে জীবাশ্মের গঠন, বয়স এবং বিবর্তনের ধারায় সম্পৃক্ততা জীবাশ্মবিজ্ঞানের অন্যতম গুরুত্বপূর্ণ উপাদান। সংরক্ষিত নমুনাকে জীবাশ্ম হিসেবে তখনই বিবেচনা করা হয়, যখন এটি কমপক্ষে দশ সহস্রাধিক বছরের প্রাচীনকালের। ঊনবিংশ শতকে শীর্ষস্থানীয় ভূতাত্ত্বিকগণ ভৌগোলিক সময়ের মানদণ্ডে ৩৪০ কোটি - ১০,০০০ বছর বয়সের মধ্যে সংগৃহীত বস্তুকে জীবাশ্ম নামে আখ্যায়িত করার সিদ্ধান্ত নিয়েছেন। বিংশ শতকের শুরুতে রেডিওম্যাট্রিক ডেটিংয়ের প্রযুক্তিগত উন্নয়ন জীবাশ্ম চিহ্নিত করতে বেশ সহায়ক হয়েছে।


title: জীবাশ্ম

text: জীবাশ্মের আকার এককোষী ব্যাক্টেরিয়া থেকে বিশালাকৃতির ডাইনোসর ও অনেক মিটার লম্বা এবং কয়েক টন ওজনের গাছের মতো হতে পারে। সাধারণতঃ মৃত প্রাণীর অংশবিশেষ হিসেবে হাড় এবং দাঁত প্রায়শই বিচ্ছিন্ন জীবাশ্ম হিসেবে পাওয়া যায়।


title: জামাল কবির

text: জামাল কবির (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: জামাল কবির

text: জামাল কবিরের পৈতৃক বাড়ি কুমিল্লা জেলার চৌদ্দগ্রাম উপজেলার ফাল্গুনকড়া গ্রামে। তাঁর বাবার নাম সিরাজুল ইসলাম মজুমদার এবং মায়ের নাম শামসুন নাহার (টুনি)। তাঁর স্ত্রীর নাম শামিমা ইসলাম।


title: জামাল কবির

text: ১৯৭১ সালে জামাল কবির কুমিল্লা পলিটেকনিক ইনস্টিটিউটের শিক্ষার্থী ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধের পর ভারতের আগরতলায় যান। সেখানে তাঁর পরিচয় হয় ক্যাপ্টেন এ টি এম হায়দারের (বীর উত্তম) সঙ্গে। এ টি এম হায়দার জামাল কবিরকে মুক্তিবাহিনীর গেরিলা দলে অন্তর্ভুক্ত করেন।


title: জামাল কবির

text: মুক্তিযুদ্ধের প্রশিক্ষণ চলাবস্থায় জামাল কবির কিশোরগঞ্জে যান। তিনি সেখান থেকে এ টি এম হায়দারের বাবা-মা ও বোন ডা. সিতারা বেগমকে (বীর প্রতীক) ভারতে নিয়ে যান। প্রশিক্ষণ শেষ করার পর তিনি প্রথম অপারেশন করেন কুমিল্লায়। পরবর্তী সময়ে তিনি নিয়মিত মুক্তিবাহিনীর ‘কে’ ফোর্সের চতুর্থ ইস্ট বেঙ্গল রেজিমেন্টের হেডকোয়ার্টার কোম্পানির অধীনে যুদ্ধ করেন। তাঁর প্রথম অপারেশন ছিলো ১৯৭১ সালের জুলাই মাসে। যা ছিলো একটি গেরিলা অপারেশন। কয়েকটি উপদলে বিভক্ত জামাল কবিরের সহযোদ্ধা ছিলেন বাহার উদ্দিন রেজা (বীর প্রতীক), সাকি চৌধুরী ও তাহের। তাঁরা অত্যন্ত সাহসিকতার সঙ্গে শহরের কেন্দ্রে গ্রেনেড ছোড়েন এবং প্রচণ্ড শব্দে তা বিস্ফোরিত হয়। প্রায় একই সময়ে অন্যান্য উপদলও বিভিন্ন স্থানে গ্রেনেড ছোড়ে। প্রতিটি স্থানেই ছিল পাকিস্তানি সেনা বা তাদের সহযোগী। বিস্ফোরিত গ্রেনেডের স্প্লিন্টারের আঘাতে কয়েকজন পাকিস্তানি সেনা ও সহযোগী হতাহত হয়। এই অপারেশন ছিল কুমিল্লায় অবস্থানরত পাকিস্তানিদের জন্য বিরাট এক ঝাঁকুনি। কারণ এ সময় কুমিল্লা শহরে স্বাভাবিক অবস্থা বিরাজ করছিল। বিস্ফোরণের শব্দে সেদিন গোটা শহর কেঁপে ওঠে।


title: ইয়ান গোল্ড

text: ইয়ান জেমস গোল্ড (; জন্ম: ১৯ আগস্ট, ১৯৫৭) বাকিংহ্যামশায়ারের ট্যাপলো এলাকায় জন্মগ্রহণকারী সাবেক ইংরেজ ক্রিকেটার। বর্তমানে ইয়ান গোল্ড আইসিসি’র সেরা আম্পায়ার তালিকায় অন্যতম ক্রিকেট আম্পায়ার হিসেবে খেলা পরিচালনা করছেন। এছাড়াও পূর্বে তিনি ইংল্যান্ডের বার্নহ্যাম ফুটবল ক্লাবের সভাপতির দায়িত্ব পালন করেছেন।


title: ইয়ান গোল্ড

text: বামহাতি ব্যাটসম্যানরূপে মিডলসেক্স, সাসেক্স এবং অকল্যান্ডের পক্ষ হয়ে উইকেট-রক্ষকের দায়িত্ব পালন করেন। তন্মধ্যে, ১৯৮৭ সালে সাসেক্স দলের অধিনায়ক ছিলেন গোল্ড। এছাড়াও, ১৯৭৫-১৯৮০ এবং ১৯৯৬ সালে মিডলসেক্সের ক্রিকেটার এবং একই দলে ১৯৯১-২০০০ সাল পর্যন্ত কাউন্টি ক্রিকেট কোচের ভূমিকায়ও ছিলেন তিনি। ইংল্যান্ড ক্রিকেট দলের পক্ষ হয়ে ১৮টি একদিনের আন্তর্জাতিক ক্রিকেট খেলেছেন। তন্মধ্যে ১৯৮৩ সালের বিশ্বকাপ ক্রিকেটেও অংশ নিয়েছেন তিনি।


title: ইয়ান গোল্ড

text: পুত্র মাইকেল গোল্ড সাসেক্সের দ্বিতীয় একাদশে ক্রিকেট খেলছেন।


title: ইয়ান গোল্ড

text: ২০০৭ সালে ক্যারিবীয় দ্বীপপুঞ্জে অনুষ্ঠিত বিশ্বকাপ ক্রিকেটের ৩টি খেলায় আম্পায়ারের দায়িত্ব পালন করেন ইয়ান গোল্ড। ১৯-২২ নভেম্বর, ২০০৮ তারিখে ব্লুমফনটেইনের স্প্রিংবক পার্কে অনুষ্ঠিত দক্ষিণ আফ্রিকা বনাম বাংলাদেশের মধ্যকার প্রথম টেস্টে আম্পায়ার হিসেবে টেস্ট ক্রিকেটে অভিষিক্ত হন। এরপর ২০০৯ সালে আইসিসি’র সেরা আম্পায়ার তালিকায় উত্তোরণ ঘটে তাঁর।


title: ইয়ান গোল্ড

text: ২০১৫ সালের ক্রিকেট বিশ্বকাপ প্রতিযোগিতায় খেলা পরিচালনার জন্য ২০জন আম্পায়ারের একজন হিসেবে মনোনীত হন তিনি। তন্মধ্যে অস্ট্রেলিয়া-শ্রীলঙ্কার মধ্যকার গ্রুপ পর্বের খেলা পরিচালনার মধ্য দিয়ে আম্পায়ার হিসেবে তিনি তাঁর শততম একদিনের আন্তর্জাতিকের খেলা পরিচালনা করেন।


title: ইয়ান গোল্ড

text: ২৭ আগস্ট, ২০১৬ তারিখ অনুযায়ী ইয়ান গোল্ড খেলা পরিচালনা করেন:


title: রায়ান ম্যাকলারিন

text: রায়ান ম্যাকলারিন (; জন্ম: ৯ ফেব্রুয়ারি, ১৯৮৩) দক্ষিণ আফ্রিকার কেপ প্রদেশের কিংবার্লিতে জন্মগ্রহণকারী দক্ষিণ আফ্রিকা জাতীয় দলের ক্রিকেটার। দলে তিনি মূলতঃ বামহাতি ব্যাটসম্যানরূপে ডানহাতি মিডিয়াম-ফাস্ট বোলিং করে থাকেন।


title: রায়ান ম্যাকলারিন

text: ২০০১-০২ মৌসুমে অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে দক্ষিণ আফ্রিকা দলে অংশগ্রহণ করেন। অক্টোবর, ২০০৩ সালে ফ্রি স্টেট দলের পক্ষ হয়ে প্রথম-শ্রেণীর ক্রিকেটে অভিষেক ঘটে তার।


title: রায়ান ম্যাকলারিন

text: ২০০৭ মৌসুমে কেন্টের সাথে চুক্তিবদ্ধ হন। ২০০৭ সালের টুয়েন্টি২০ কাপ ফাইনালে গ্লুচেস্টারশায়ারের বিপক্ষে হ্যাট্রিক করে কেন্টকে প্রথমবারের মতো টুয়েন্টি২০ কাপ জয় করতে সহায়তা করেন।


title: রায়ান ম্যাকলারিন

text: কেনিয়া এবং বাংলাদেশ দলের বিপক্ষে অংশগ্রহণের জন্য ২০০৮-০৯ মৌসুমে দক্ষিণ আফ্রিকা দলের একদিনের আন্তর্জাতিকে ডাক পান। কিন্তু কেন্ট কর্তৃপক্ষ তাকে ছাড়পত্র দেয়নি। পুণরায় ২০০৯-১০ মৌসুমে জিম্বাবুয়ে এবং ইংল্যান্ড দলের বিপক্ষে ডাক পান। অতঃপর ৮ নভেম্বর, ২০০৯ তারিখে জিম্বাবুয়ের বিরুদ্ধে একদিনের আন্তর্জাতিক ক্রিকেটে অভিষিক্ত হন তিনি।


title: বাস্তুতন্ত্র

text: বাস্তুতন্ত্র () হচ্ছে জৈব, অজৈব পদার্থ ও বিভিন্ন জীবসমন্বিত এমন প্রাকৃতিক একক যেখানে বিভিন্ন জীবসমষ্টি পরস্পরের সাথে এবং তাদের পারিপার্শ্বিক জৈব ও অজৈব উপাদানের সঙ্গে মিথস্ক্রিয়ার মাধ্যমে একটি জীবনধারা গড়ে তোলে।


title: বাস্তুতন্ত্র

text: প্রত্যেক বাস্তুতন্ত্রে মূলত দুটি উপাদান রয়েছে, যথা-


title: বাস্তুতন্ত্র

text: অজীব উপাদানের মধ্যে পরিবেশের মৌলিক অজৈব, জৈব ও ভৌত উপাদান অন্তর্ভুক্ত।


title: বাস্তুতন্ত্র

text:
বাস্তুতন্ত্রে উপস্থিত যাবতীয়,
নির্দিষ্ট বস্তু। যেমন-প্রাণী, উদ্ভিদ, অণুজীব প্রভৃতি হলো সজীব বস্তু। সজীব উপাদান তিন প্রকার , যথা-


title: বাস্তুতন্ত্র

text: এগুলো বাস্তুতন্ত্রের স্বভোজী জীব অর্থাৎ সবুজ গাছপালা যারা সৌরশক্তিকে সংবন্ধন ও সরল অজৈব পদার্থের সমন্বয়ে খাদ্যরূপে জটিল জৈব যৌগ সংশ্লেষ করে। ক্ষুদ্র ও আণুবীক্ষণিক ফাইটোপ্ল্যাঙ্কটন, শৈবাল ইত্যাদি থেকে শুরু করে জলে ভাসমান উদ্ভিদ ও ছোট-বড় স্থলজ উদ্ভিদ সবই উৎপাদক।আরও সহজে বোঝায় যে পরিবেশের যে সকল উপাদান খাদ্যের জন্য অন্য কোন উপাদানের উপর নিভর্শীল নয়, তাকে উৎপাদক বলে।


title: বাস্তুতন্ত্র

text:
বাস্তুতন্ত্রে যে সব উপাদান উৎপাদকের তৈরি খাদ্য উপাদানের উপর নির্ভরশীল, সেসব জীবকে খাদক বলে। এগুলো বাস্তুতন্ত্রের প্রাণী সদস্য বা ম্যাক্রোখাদক নামেও পরিচিত।
একটি বাস্তুতন্ত্রে তিন ধরণের খাদক পাওয়া যায়।


title: বাস্তুতন্ত্র

text: তৃতীয় বা সর্বোচ্চ স্তরের খাদক


title: বাস্তুতন্ত্র

text: প্রথম শ্রেণির খাদক :


title: বাস্তুতন্ত্র

text: যেসব প্রাণী সরাসরি উদ্ভিদ থেকে খাদ্য গ্রহণ করে তাদের প্রথম শ্রেণির বা তৃণভোজী জীব বলে। যেমন- ঘাস ফড়িং, মুরগি, গরু, ছাগল, হরিণ, হাতি ইত্যাদি।


title: বাস্তুতন্ত্র

text: দ্বিতীয় শ্রেণীর খাদক:


title: বাস্তুতন্ত্র

text: যেসব প্রাণি তৃণভোজী প্রাণীদের খাদ্য হিসেবে গ্রহণ করে তাদের বলা হয় গৌণ খাদক বা দ্বিতীয় শ্রেণির খাদক বলে। এরা মাংসাশী প্রাণী। যেমন-ব্যাঙ, শিয়াল, বাঘ ইত্যাদি।


title: বাস্তুতন্ত্র

text: তৃতীয় শ্রেণির খাদক:


title: বাস্তুতন্ত্র

text: যেসব প্রাণী গৌণ খাদকদের খেয়ে বেচে থাকে তারাও মাংসাশী প্রাণী। এদের বলা যায় তৃতীয় শ্রেণির বা কোনো কোনো ক্ষেত্রে সর্বোচ্চ খাদক। যেমন- সাপ, ময়ূর, বাঘ ইত্যাদি।


title: বাস্তুতন্ত্র

text: একটি বিশেষ শ্রেণির খাদক জীবন্ত প্রাণীর চেয়ে মৃত প্রাণীর মাংস বা আবর্জনা খেতে বেশি পছন্দ করে। যেমন- কাক, শকুন, শিয়াল, হায়েনা ইত্যাদি। এদের নাম দেয়া হয়েছে আবর্জনাভুক বা ধাঙড় "(Scavenger)". এরা পরিবেশ পরিষ্কার রাখে।


title: বাস্তুতন্ত্র

text:
যে সজীব উপাদান কোনো বাস্তুতন্ত্রে মৃত জীবের কলাভুক্ত জটিল জৈব যৌগগুলোকে বিশ্লিষ্ট বা বিয়োজিত করে তা থেকে কিছু অংশ নিজেরা শোষণ করে এবং বাকি অংশের জটিল যৌগগুলোকে ভেঙে সরল জৈব যৌগে পরিণত করে পরিবেশে ফিরিয়ে দেয়, তাকে বিয়োজক বলে।
» সাপ » বাজপাখি


title: কার্বন চক্র

text:
জড় পরিবেশ এবং জীবদেহের মধ্যে কার্বন-এর চক্রাকারে আবর্তন প্রক্রিয়াকে কার্বন চক্র () বলে।
জীবনের জন্য অত্যাবশ্যকীয় প্রোটিন, লিপিড, কার্বোহাইড্রেট, নিউক্লিক অ্যাসিড ইত্যাদি অণুর গঠন উপাদান হল কার্বন। কাজেই কার্বন জীবদেহ ও জীবনের জন্য অত্যাবশ্যক। কার্বন বায়ুমণ্ডলে CO গ্যাস হিসেবে অবস্থান করে। বায়ুমণ্ডলে এর পরিমাণ ০.০৩ ভাগ। CO পানিতে দ্রবীভূত অবস্থায় কার্বনেট ও বাইকার্বনেট হিসেবেও থাকে। এছাড়া কার্বন ভূগর্ভে খনিজ (লাইম স্টোন) হিসেবেও পাওয়া যায়।
কার্বন জীব ও জড় পরিবেশের মধ্যে প্রতিনিয়ত আবর্তিত হয়।
বায়ুমণ্ডলের CO সালোকসংশ্লেষণ প্রক্রিয়ায় উদ্ভিত কর্তৃক রাসায়নিক বস্তুতে (যেমন গ্লুকোজ) পরিণত হয়। উদ্ভিদদেহের অন্যান্য রাসায়নিক বস্তু তৈরিতে গ্লুকোজ ব্যবহারিত হয়। কাজেই উদ্ভিদ সালোকসংশ্লেষণ প্রক্রিয়ায় জড় পরিবেশ থেকে CO গ্যাসকে জৈব যৌগে পরিণত করে।
উদ্ভিদদেহের গ্লুকোজ কোষীয় শ্বসন ক্রিয়ার জ্বালানি হিসেবে ব্যবহারিত হয়। উদ্ভিদজাত দ্রব্য বা উদ্ভিদাংশ খেয়ে যে সব প্রাণী বেঁচে থাকে তারাও গ্লুকোজকে তাদের শ্বসনে জ্বালানি হিসেবে ব্যবহার করে। আবার যে সব অণুজীব উদ্ভিদ বা প্রাণীর মৃতদেহের পচনকার্য ঘটিয়ে থাকে তারাও গ্লুকোজ ও অন্যান্য রাসায়নিক দ্রব্যকে শক্তির উৎস হিসেবে ব্যবহার করে। ফলে সবাত শ্বসন প্রক্রিয়ায় কার্বন ডাইঅক্সাইড উৎপন্ন হয়ে পুনরায় বায়ুমণ্ডলে চলে যায়।
একই ধরণের কার্বন চক্র জলজ জীব এবং পানিতে দ্রবীভূত CO এর মধ্যেও চলতে থাকে।


title: লিপিড

text: লিপিড উদ্ভিদ ও প্রাণীদেহের একটি গুরুত্বপূর্ণ জৈব রাসায়নিক পদার্থের নাম, যা কার্বন, হাইড্রোজেন ও অক্সিজেন নিয়ে গঠিত। তবে কার্বোহাইড্রেটের মত এতে কার্বন, হাইড্রোজেন ও অক্সিজেনের অনুপাত ১:২:১ নয়। উদ্ভিদদেহে বিশেষ করে ফলে ও বীজে অধিক পরিমাণ লিপিড সঞ্চিত থাকে। লিপিড সাধারণত তেল ও স্নেহরূপে বিদ্যমান থাকে। সাধারণ তাপমাত্রায় কতিপয় লিপিড শক্ত থাকে এবং ২০ ডিগ্রি সেলসিয়াস তাপমাত্রায় কতিপয় লিপিড তরল থাকে। শক্ত ও কঠিন লিপিডকে স্নেহ এবং তরল লিপিডকে তেল বলা হয়। লিপিডের নির্দিষ্ট কোনো গলনাঙ্ক নেই। লিপিডের প্রধান কাজ হচ্ছে শক্তি সঞ্চয় করা, কোষ পর্দার গাঠনিক উপাদান হিসেবে কাজ করা। ন্যানোটেকনোলজির পাশাপাশি খাদ্য এবং কসমেটিকস খাতে লিপিড বহুলভাবে ব্যবহৃত হয়।


title: ফেরারি

text: ফেরারি এসপিএ একটি ইতালীয় স্পওর্টস কার প্রস্তুতকারী প্রতিষ্ঠান। ফেরারি গাড়ি গতি, বিলাস ও সম্পদের প্রতীক হিসেবে বিবেচিত হয়।


title: বেন্টলি

text: বেন্টলি মোটরস লিমিটেড একটি জার্মান অধিকৃত ব্রিটিশ বিলাসবহুল গাড়ি নির্মাতা প্রতিষ্ঠান. ১৯১৯ সালের ১৮ জানুয়ারি বেন্টলি প্রতিষ্ঠিত হয়।


title: ল্যাম্বরগিনি

text: অটোমোবিলি ল্যাম্বরগিনি এসপিএ একটি ইতালীয় বিলাসবহুল স্পোর্টসকার উৎপাদনকারী প্রতিষ্ঠান যেটি অডির মাধ্যমে ভক্সওয়াগেন এর একটি সাবসিডিয়ারি।


title: মসজিদের শহর বাগেরহাট

text:
মসজিদের শহর বাগেরহাট মূলত একটি বিলুপ্ত শহর। বাংলাদেশের দক্ষিণ পশ্চিমে অবস্থিত বাগেরহাট জেলার অন্তর্ভুক্ত বাগেরহাট শহরের একটি অংশ ছিল এই শহরটি। বাগেরহাট খুলনা থেকে ১৫ মাইল দক্ষিণ পূর্ব দিকে এবং ঢাকা থেকে ২০০ মাইল দক্ষিণ পশ্চিমে অবস্থিত।
এই শহরের অপর নাম ছিলো খলিফতাবাদ এবং এটি "শাহী বাংলার পুদিনার শহর নামেও পরিচিত ছিল। ১৫শ শতকে তুর্কি সেনাপতি খান-ই-জাহান এই শহরটি গড়ে তোলেন।
বিশ্বের হারিয়ে যাওয়া ১৫টি শহরের একটি তালিকা তৈরী করেছিলো ফোর্বস, আর ৫০টির বেশি ইসলামিক স্থাপত্যের সমন্বয়ে তৈরী এই শহরটি এই তালিকায় অন্তর্ভুক্ত করা হয়েছে। ১৯৮৩ সালে এই শহরটি ইউনেস্কোর বিশ্ব ঐতিহ্যবাহী স্থান হিসাবে তালিকাভুক্ত করা হয় "স্থাপত্য কর্মের একটি অসাধারণ নিদর্শন হিসেবে যা মানব ইতিহাসের একটি
গুরুত্বপূর্ণ ধাপ বর্ণনা করে।"। ঐতিহ্যবাহী স্থানগুলোর মধ্যে ষাট গম্বুজ মসজিদ অন্যতম পরিচিত। এগুলো ছাড়াও এই শহরের অন্যান্য আরও বেশ কিছু স্থাপনা মূল শহরের অংশ হিসাবে চিহ্নিত করা হয়েছে, এগুলোর মধ্যে রয়েছে খান জাহানের সমাধী, সিংগরা মসজিদ, নয় গম্বুজ মসজিদ, সিংগরা মসজিদ ইত্যাদি।


title: মসজিদের শহর বাগেরহাট

text:
মসজিদের শহর বাগেরহাট অবস্থিত গঙ্গা এবং ব্রহ্মপূত্র নদীর মিলনস্থানে এবং উপকূল থেকে এর দূরত্ব মাত্র ৬০ কিলোমিটার (৩৭মাইল)। শহরটির ক্ষেত্রফল ৫০ বর্গকিলোমিটার। এটি ভৈরব নদীর মরিবান্দ শাখার তীরে পূর্ব-পশ্চিম বরাবর প্রায় ৬ কিমি. এবং
উত্তর-দক্ষিণ বরাবর ২৫ কিমি. জুড়ে বিস্তৃত। যা একসময় সুন্দরবন নামক
লোনাপানির বনের অংশ হয়ে গিয়েছিল। প্রাচীন নিদর্শনগুলো পর্যবেক্ষণ করে
বোঝা যায়, এই শহর ১৫ শতাব্দীতে নির্মিত হয় এবং ১৬ শতাব্দীতে এটি
“খলিফাতাবাদ” নামে পরিচিত ছিল। ঘন জঙ্গলের প্রকৃতি এবং এতে বসবাসকারী
বাঘের কথা মাথায় রেখে শহরটিকে বসবাসযোগ্য বানানোর জন্য অসাধারণ
কাঠামোয় শহরটি তৈরি হয়।
বর্তমানে সবগুলো স্থাপত্য নিরাপদ পরিবেশে রয়েছে, যা জঙ্গল থেকে
পরিবর্তিত হয়ে আজ পাম গাছে ঘেরা কৃষিজমি।


title: মসজিদের শহর বাগেরহাট

text:
আজকের বাগেরহাটের ইতিহাসের সন্ধান রয়েছে সুলতান নাসির আল-দীন মাহমুদ
শাহ্ এর বাংলা সুলতানাতে। (১৪৪২-১৪৫৯) ১৫ শতাব্দীতে সুলতানাতের
একজন প্রশাসক উলুঘ খান জাহান (১৪৩৩–১৪৫৯) এই শহর প্রতিষ্ঠা করেন।
তাঁর কবরে ১৪৫৯-কে তাঁর মৃত্যুর সাল উল্লেখ করা হয়েছে যা থেকে প্রমাণ
পাওয়া যায় যে শহরটি ১৫ শতাব্দীতে নির্মাণ করা হয়। তিনি রাস্তা, সেতু এবং
পানি সরবরাহের জলাশয়বিশিষ্ট (পুকুর- দুইটি পুকুর এখনো আছেঃ “ঘোড়াদীঘি”
এবং “দারগাদিঘী”) একটি পরিকল্পিত শহর, জলাধার, অনেকগুলো মসজিদ ও
মাজার, প্রাসাদ এবং তাঁর নিজের মাজার তৈরি করেছিলেন যার সবগুলোই ছিল
“খান জাহানের স্থাপত্যশৈলী”। খান জাহান এই শহরেই বাস করতেন এবং অনেক
জনহিতকর কাজ করেছিলেন।
জানা যায় যে, রাজনৈতিক ও অর্থনৈতিক কারণে দিল্লীর
সুলতানাত ভারতবর্ষের দূরবর্তী প্রান্তে বাংলায় ইসলাম প্রচার
করতে চেয়েছিল এবং এই দুঃসাধ্য কাজের দায়িত্ব দেয়া হয় উলুঘ খান
জাহানকে।
উলুঘ খান জাহান প্রশাসক হিসেবে তাঁর অসাধারণ দক্ষতা ( তিনি দক্ষিণ বাংলায় ঝিনাইদহ, সাতক্ষীরা, পটুয়াখালী, এবং বরিশাল
নামক জায়গার প্রশাসকের দায়িত্বে ছিলেন ) এবং স্থাপত্য বিষয়ক জ্ঞানের
জন্য পরিচিত ছিলেন। তিনি একজন পীর ও ছিলেন, একজন সাধু
ব্যক্তি যিনি অপ্রয়োজনীয় ব্যক্তিগত অর্জন থেকে বিরত থাকেন (তিনি রাজকীয় পদ থেকে বিরত থাকেন এবং তাঁর নামে কোন জিনিস
রাখেননি)। এজন্য তাঁর সমাধি বাংলাদেশে গুরুত্ব সহকারে সংরক্ষণ করা হয়েছে
এবং অসংখ্য ধার্মিক ব্যক্তি এখানে আসেন।
১০ টি মসজিদের উপর গবেষণায় দেখা যায় যে এদের মধ্যে সাতটি মসজিদ- ষাট
গম্বুজ মসজিদ এবং এরসাথে উলুঘ খান জাহান মাজার, রনবিজয়পুর মসজিদ, বিবি
বেগনী মসজিদ, চুনখোলা মসজিদ এবং নয় গম্বুজ মসজিদ উলুঘ খান জাহানের
রীতিতে তৈরি। অন্য তিনটি মসজিদ যা পরবর্তীতে তৈরি হয়েছিল সেগুলো হল দশ
গম্বুজ মসজিদ, রেজাই খান মসজিদ এবং জিন্দা পীর মাজার।
১৮৯৫ সালে এলাকাটিতে ব্যাপক পরীক্ষা-নিরীক্ষা করা হয় এবং ১৯০৩-০৪ এ
ষাট গম্বুজ মসজিদের পুনরুদ্ধার দৃশ্যমান হয়। ১৯০৭-০৮ সালে ছাঁদের এবং ২৮টি
গম্বুজ পুনরুদ্ধার করা হয়।
১৯৮২-৮৩ সালে ইউনেস্কো বাগেরহাট এলাকার জন্য একটি বৃহৎ পরিকল্পনা
গ্রহণ করেন এবং ১৯৮৫ সালে একে বিশ্বের উল্লেখযোগ্য স্থানের (ওয়ার্ল্ড
হেরিটেজ সাইট) তালিকায় অন্তর্ভুক্ত করে।


title: মসজিদের শহর বাগেরহাট

text:
শহরটির পরিকল্পনায় ইসলামিক স্থাপত্যরীতির প্রভাব আছে; বিশেষত
মসজিদের কারুকার্যে মুঘল এবং তুর্কী
স্থাপত্যরীতির প্রভাব আছে। এই শহরে ৩৬০টি মসজিদ,
(যাদের অধিকাংশের নকশা সম্পূর্ণ ভিন্নধর্মী এবং স্বতন্ত্র), অসংখ্য সরকারি
ভবন, গোরস্থান, সেতু, সড়ক যোগাযোগ ব্যবস্থা এবং জলাধার ছিল। এগুলো
তৈরি করা হয়েছিল পোড়ামাটি দিয়ে যেগুলো শতাব্দীর পর শতাব্দী লবণাক্ত
পরিবেশ দ্বারা আক্রান্ত হয়েছে। সাম্প্রতিক সময়ে যখন এই ঐতিহাসিক শহরকে জঙ্গল থেকে মুক্ত করা হয়
তখন এর গঠন কাঠামো পর্যবেক্ষণ করে বোঝা যায় যে এই শহরটি দুইটি
অঞ্চলে উন্নয়ন হয়েছিল। মূল অঞ্চলটি হচ্ছে ষাট গম্বুজ মসজিদ এবং এর
আশেপাশের এলাকা। আর এর পূর্ব দিকে অন্য অঞ্চলটি উলুঘ খান জাহানের
মাজার ঘিরে অবস্থিত। দুইটি অঞ্চলের মধ্যবর্তী ব্যবধান ৬ কিমি.।


title: মসজিদের শহর বাগেরহাট

text:
বাংলাদেশের দক্ষিণে অবস্থিত বাগেরহাটে ঠাকুর দিঘি নামে একটি স্বাদু পানির
জলাশয়ের পূর্ব তীরে অবস্থিত ষাট গম্বুজ মসজিদ বাংলাদেশের অন্যতম প্রাচীন
মসজিদ এবং একে বর্ণনা করা হয়েছে “ঐতিহাসিক মসজিদ যা মুসলিম বাংলার
স্বর্ণযুগের প্রতিনিধিত্ব করে”। It is laid is over an area of by . মসজিদটি এই কারণে অসাধারণ যে এর ৬০টি পিলার আছে যা ৭৭টি
অসাধারণভাবে বাঁকানো “নিচু বর্গাকার গম্বুজ” ধারণ করে যা সময়ের সাথে ক্ষয়
হচ্ছে; এর বেশ কয়েকটি চারকোণা গম্বুজ আছে যেগুলো বাংলা স্থাপত্যরীতিতে
তৈরি। খান জাহান আলি ১৪৪০ সালে এই মসজিদটি প্রতিষ্ঠা
করেন।
এটি প্রার্থনা, সম্মেলন কেন্দ্র এবং মাদ্রাসা (ইসলামিক বিদ্যালয়) হিসেবে
ব্যবহার হত। ৭৭টি গম্বুজ ছাঁদের উপর অবস্থিত এবং চারটি ছোট গম্বুজ
মসজিদের চার কোণার মিনারে তথা টাওয়ারে অবস্থিত। মসজিদের পূর্ব দেয়ালে
১১টি বিরাট আকারের খিলান যুক্ত দরজা আছে। মাঝের দরজাটি অন্যগুলোর
চেয়ে বড়। উত্তর ও দক্ষিণ দেয়ালে আছে ৭টি করে দরজা। মসজিদের চার
কোণায় ৪টি মিনার আছে। এগুলোর নকশা গোলাকার এবং এরা উপরের দিকে সরু
হয়ে গেছে। এদের কার্নিশের কাছে বলয়াকার ব্যান্ড ও চূড়ায় গোলাকার
গোলাকার ব্যান্ড আছে। মিনারগুলোর উচ্চতা, ছাঁদের কার্নিশের চেয়ে বেশি। সামনের দুটি মিনারে প্যাঁচানো সিঁড়ি আছে এবং এখান থেকে আযান
দেবার ব্যবস্থা ছিল। পশ্চিম দেয়ালে ১১ টি “মিহরাব” আছে যাতে পাথর
ও টেরাকোটার কারুকার্য এবং মেঝেটি ইটের তৈরি। দেয়াল এবং “মিহরাব” গুলো
সালফেট দ্বারা আক্রান্ত হয়েছিল। অধিকাংশ ক্ষতি সংস্কার করা হয়েছে।
মসজিদটির অধিকাংশই টেরাকোটা এবং ইট দ্বারা সজ্জিত এবং বিশাল সংখ্যক
পর্যটক আকৃষ্ট করে।
নয় গম্বুজ মসজিদ ১৫ শতাব্দীতে নির্মিত হয়েছিল। এটি ঠাকুর দিঘি নামে
পরিচিত একটি দিঘীর পশ্চিম দিকে অবস্থিত। এই মসজিদটির কাছেই খান জাহান
আলীর মাজার রয়েছে। প্রথাগতভাবেই মসজিদটির পশ্চিম দিকের দেয়াল
মক্কার দিকে মুখ করে আছে এবং এই দেয়ালের ভেতরের অংশেই
বসানো হয়েছে মিহরাব; মিহরাবের চারপাশে ফুলের নকশার টেরাকোটা দেখা
যায়। মসজিদটির চারটি কোনায় মিনার অর্থাৎ সুউচ্চ গোলাকার টাওয়ার আছে।
মসজিদের দেয়ালগুলো বিশাল একটি গম্বুজ ধারণ করে যার চারপাশে আটটি
অপেক্ষাকৃত ছোট গম্বুজ রয়েছে। নয় গম্বুজ মসজিদ সালফেট দ্বারা আক্রান্ত
হয়েছিল। এরপর থেকে একে তাৎক্ষণিকভাবে সংরক্ষণের ব্যবস্থা করা হয়েছে।
মসজিদটির কাছেই জিন্দা পীর মসজিদ এবং মাজার রয়েছে।


title: মসজিদের শহর বাগেরহাট

text: দিঘী বা খাঞ্জেলী দিঘীরপশ্চিম পাড়ে ১৬.৪৫ মিঃX১৬.১৫মিঃ ভূমি পরিকল্পনায় নির্মিত নয়গম্বুজ মসজিদটি অবস্থিত। এর দেয়ালগুলো ২.৫৯মিঃ পুরম্ন। মসজিদ অভ্যত্মরে দুসারি পাথরের থাম দিয়ে মোট নয়টি চৌকো খন্ডে বিভক্ত । প্রতিটি খন্ডের উপর মসজিদের ছাদের নয় গম্বুজ নির্মিত।সামনের দিকে ৩টি মাঝে ৩টি এবং পেছনের দিকে ৩টি মোট নয়টি গম্বুজ রয়েছে।গম্বুজ গুলি গুলি ধারাবাহিক ভাবে সাজানো, যাতে যেদিক দিয়েই দেখা হোক না কেন, মনে হবে প্রতিটি গম্বুজের একটি গম্বুজ থেকে আর একটি গম্বুজের দূরত্ব সমান। পশ্চিমের কিবলা দেয়ালে নির্দিষ্ট দূরত্ব পর পর একটি করে মোট তিনটি অবতল মিহরাব আছে। এগুলোর টিম্প্যানাম ও স্প্যানাড্রল অংশে পোড়ামাটির কারম্নকাজ লক্ষ্য করা যায়।মসজিদটির সামনের দিকে মোট ৩টা দরজা রয়েছে।


title: মসজিদের শহর বাগেরহাট

text: ষাট গম্বুজ মসজিদের দক্ষিণ-পূর্ব দিকের রাস্তা ধরে অগ্রসর হলে দেখা যাবে সিংগরা মসজিদ। এই মসজিদের একটিমাত্র গম্বুজ রয়েছে যা দৃঢ় ভাবে নির্মিত এবং প্রশস্ত গম্বুজ। খান জাহান আলির নিজস্ব স্থাপত্যশৈলী অনুযায়ী গম্বুজটি পুরু দেয়ালের উপর দণ্ডায়মান এবং এর শীর্ষে রয়েছে বাঁকানো কার্নিশ। বিবি বেগনি মসজিদ এবং চুনাখোলা মসজিদ ও এক গম্বুজ বিশিষ্ট মসজিদ কিন্তু এদের আকার সিংগরা মসজিদের তুলনায় অনেক বড়। মসজিদটি ক্রমশ ধ্বংসের দিকে এগিয়ে যাচ্ছিল এবং পুনরুদ্ধার কার্যক্রম অনিবার্য হয়ে পরে।


title: মসজিদের শহর বাগেরহাট

text: রনভিজয়পুর মসজিদে বাংলাদেশের বৃহত্তম গম্বুজ রয়েছে। এটি ১১ মিটার প্রশস্ত এবং খিলান ও pendentive এর উপর স্থাপিত। The corners have tapering circular turrets while the external cornice has a slight curve. মসজিদের অভ্যন্তরভাগ খুবই সাধারন। তবে প্রধান মিহরাবে ফুলের নকশা আছে। এটি খুলনা বাগেরহাট সড়কে খান জাহান জাদুঘরের বিপরীত পাশে অবস্থিত। এই মসজিদ খান জাহানের স্থাপত্যরীতিতে নির্মাণ করা হয়েছে। ১৯৬০ থেকে ১৯৭০ এর মাঝে বেশ কয়েকবার এটি মেরামত করা হয়। তবে আর্দ্রতার প্রভাব দূর করতে মসজিদের ভিতরে ও বাইরে আরও মেরামত প্রয়োজন।


title: মসজিদের শহর বাগেরহাট

text:
চুনাখোলা গ্রামে (এককালে প্রচুর চুনাপাথরের নির্যাস পাওয়া যেত বলে এই নাম হয়েছে) ধানক্ষেতের মাঝে অবস্থিত চুনখোলা মসজিদটি ১৫ শতাব্দীতে নির্মিত। মসজিদটির স্থাপত্যশৈলী খান জাহান আলীর স্থাপত্যশৈলী থেকে ভিন্নতার প্রতিনিধি হিসেবে স্বীকৃত। এটি ৭.৭ মিটার চৌকোণা দালান যার দেয়ালগুলো ২.২৪ মিটার পুরু।
মসজিদটির পূর্বদিকে ৩টি এবং উত্তর ও দক্ষিণ দিকে একটি করে প্রবেশদ্বার রয়েছে। এতে তিনটি মিহরাব রয়েছে যার মধ্যে কেন্দ্রীয় মিহরাবটি সবচেয়ে বড়। এছাড়া রয়েছে squinches এবং অর্ধ গম্বুজ। বহির্ভাগ বিশেষত পূর্ব দিকের ফটকের গঠন যা depicts four rectangular panels bordered by foliated scrolls with merlons having plant motifs খান জাহানের স্থাপত্য রীতি থেকে ভিন্ন। It has four turrets with curved cornices. ইটের দেয়ালগুলো সালফেটের প্রভাবে নষ্ট হয়ে যায়। ইউনেস্কোর নির্দেশনা অনুযায়ী ১৯৮০-এর দিকে এর সংস্কার করা হয়।


title: মসজিদের শহর বাগেরহাট

text: ছয়-গম্বুজ মসজিদ (রেজাখোদা মসজিদ নামেও পরিচিত) ১৫ শতাব্দীতে “ঠাকুর দিঘী” পুকুরের কাছে প্রতিষ্ঠিত হয়। এই মসজিদের ছয়টি কলাম ছিল যা পাথরের কলামের সহায়তায় টিকে থাকত। প্রাচীন নিদর্শন সংক্রান্ত আইনের আওতায় সংরক্ষিত প্রধান “মিহরাবটি” একটি শিকল ও ঘণ্টা নকশা প্রদর্শন করত। তবে এটি প্রায় ধ্বংস হয়ে যাওয়ায় একটি নতুন দালান তৈরি হয় যাদের অপসারণ করা হয়েছে এবং প্রাচীন ধ্বংসাবশেষ টিকে আছে।


title: মসজিদের শহর বাগেরহাট

text: খান জাহানের সমাধিটি একটি জলাশয়ের উত্তর তীরে অবস্থিত যাতে কুমির রয়েছে এবং জলাশয়টি ঠাকুর দিঘি নামে পরিচিত। এটি বর্গাকৃতি এবং খননের সময় উত্তলিত পদার্থ দিয়ে পাড় তৈরি করে তার উপর সমাধি তৈরি করা হয়েছে। পাড় থেকে প্রশস্ত ও উলম্ব ধাপ তৈরি করা হয়েছে যা দিয়ে জলাশয়ে যাওয়া যায়। সমাধিটি ৪৫ বর্গফুট জায়গার উপর স্থাপিত একটি একক গম্বুজ বিশিষ্ট কাঠামো। নির্দিষ্ট আকৃতির পাথরের পাঁচটি স্তর দ্বারা ভিত্তি (বেজমেন্ট) তৈরির পর ইটের দেয়াল দ্বারা মাজারের গঠন সম্পূর্ণ করা হয়। ১৮৮৬ সালে নথিভুক্ত সূত্র থেকে জানা যায় যে মেঝে বিভিন্ন রং এর ষড়ভুজাকৃতি টাইলস দ্বারা আচ্ছাদিত ছিল যাদের অধিকাংশের রং ছিল নীল, সাদা এবং হলুদ। তবে বর্তমানে মাজারের অল্প কিছু জায়গায় সেরকম টাইলস খুঁজে পাওয়া যায়। কাল পাথর তিন ধাপে সাজিয়ে খান জাহানের কবর তৈরি করা হয়েছে। সেখানে পবিত্র কুরআন শরীফ এর আয়াত আরবি ও পার্সিয়ান ভাষায় লিখা আছে। কবর যে কক্ষে রয়েছে সেই কক্ষের দেয়ালে প্রাপ্ত লেখা থেকে খান জাহানের জীবন সম্পর্কে ঐতিহাসিক তথ্য পাওয়া যায়। অবসর গ্রহণের পর খান জাহান এখানে তাঁর বাকি জীবন কাটান এবং ১৪৫৯ সালের ২৫ অক্টোবর মৃত্যুবরণের পর এখানেই তাঁকে সমাহিত করা হয়। এখন এই স্থানটি মানুষের কাছে ধর্মীয় দৃষ্টিকোণ থেকে গুরুত্বপূর্ণ এবং মানুষ এখানে সেই ব্যক্তিকে শ্রদ্ধা নিবেদনে আসেন যিনি একটি শহর ও এর গুরুত্বপূর্ণ নিদর্শন তৈরির জন্য আজীবন কাজ করেছেন। পীর আলীর মাজার (পীর আলী খান জাহানের ঘনিষ্ঠ সহযোগী) এখন এই মাজারের অংশ মনে হলেও এটি একটি ভিন্ন কাঠামোর স্থাপনা। খান জাহান আলীর মাজারের কাছে দারঘা মসজিদ নামে একটি মসজিদ


title: মসজিদের শহর বাগেরহাট

text: ইউনেস্কো এর সহযোগিতায় বাংলাদেশ প্রত্নতত্ত্ব অধিদপ্তর ষাট গম্বুজ মসজিদের সামনে একটি ছোট জাদুঘর প্রতিষ্ঠা করে। ঐতিহাসিক এলাকাটি থেকে প্রাপ্ত প্রাচীন নিদর্শনসমূহ এখানে সংরক্ষণ করা হয়েছে যাতে বাগেরহাটের ইতিহাস সম্পর্কে মানুষকে জানানো যায়। এখানে তিনটি প্রদর্শনী কক্ষ রয়েছে যেখানে “বাগেরহাটের ঐতিহাসিক মসজিদের শহর” সংক্রান্ত প্রাচীন লেখনী, সিরামিক, টেরাকোটা ও কারুকার্যময় ইটের নিদর্শন রয়েছে। বাংলাদেশের গুরুত্বপূর্ণ ঐতিহাসিক দালানের ছবিও প্রদর্শনীতে স্থান পেয়েছে।


title: ১৯৯৮ আইসিসি নক-আউট ট্রফি

text: ১৯৯৮ আইসিসি নক-আউট ট্রফি () সম্প্রচারসত্ত্বের কারণে ক্রিকেটের এ প্রতিযোগিতাটি উইলস ইন্টারন্যাশনাল কাপ নামে পরিচিত। আইসিসি কর্তৃক আয়োজিত একদিনের আন্তর্জাতিক ক্রিকেট প্রতিযোগিতা বাংলাদেশের রাজধানী ঢাকায় অনুষ্ঠিত হয়। উদ্বোধনী এ প্রতিযোগিতায় শুধুমাত্র টেস্ট ক্রিকেটের সাথে যুক্ত দলগুলো অংশগ্রহণ করে। পরবর্তী প্রতিযোগিতাগুলো আইসিসি চ্যাম্পিয়ন্স ট্রফি নামে পরিচিতি পেয়েছে।


title: ১৯৯৮ আইসিসি নক-আউট ট্রফি

text: চূড়ান্ত খেলায় দক্ষিণ আফ্রিকা ১৮ বল বাকী রেখে ৪ উইকেটের ব্যবধানে ওয়েস্ট ইন্ডিজকে পরাভূত করে চ্যাম্পিয়ন হয়।


title: ১৯৯৮ আইসিসি নক-আউট ট্রফি

text: আইসিসি টেস্ট খেলুড়ে দেশের বাইরে দলগুলোতে ক্রিকেট খেলার উন্নয়নে তহবিল বৃদ্ধিকল্পে সংক্ষিপ্ত ক্রিকেট প্রতিযোগিতারূপে এ প্রতিযোগিতা আয়োজনের ব্যবস্থা গ্রহণ করে। পরবর্তীতে প্রতিযোগিতাটি ক্ষুদ্রাকৃতির বিশ্বকাপ ক্রিকেটে রূপান্তরিত হয়, যাতে আইসিসি’র পূর্ণাঙ্গ সদস্যভূক্ত দেশসমূহ জড়িত হয়। এছাড়াও, নক-আউটভিত্তিক প্রতিযোগিতা হওয়ায় খুবই স্বল্পকালীন সময়ের জন্য অনুষ্ঠিত হয়। ফলে, বিশ্বকাপের গুণগতমান ও গুরুত্বতায় কোন প্রভাব পড়েনি।


title: ১৯৯৮ আইসিসি নক-আউট ট্রফি

text:
বাংলাদেশে ক্রিকেটের মানোন্নয়নের লক্ষ্যেই আইসিসি কর্তৃক প্রতিযোগিতা আয়োজনের সিদ্ধান্ত নেয়। ঐ সময়ে বাংলাদেশ টেস্টখেলুড়ে দেশের মর্যাদা না পাবার ফলে প্রতিযোগিতায় অংশ নিতে পারেনি। কিন্তু স্মরণকালের ভয়াবহ বন্যায় বিপর্যস্ত দেশে প্রতিযোগিতা আয়োজন বেশ হুমকির সম্মুখীন হয়ে পড়েছিল।
তারপরও বাংলাদেশ সরকারের সার্বিক সহযোগিতায় প্রতিযোগিতাটি সুষ্ঠুভাবে অনুষ্ঠিত হয়। এছাড়া, বাংলাদেশ ক্রিকেট বোর্ডের মাধ্যমে ১০% অর্থ প্রধানমন্ত্রীর বন্যা ত্রাণ তহবিলে দান করা হয়।


title: ১৯৯৮ আইসিসি নক-আউট ট্রফি

text: সবগুলো খেলাই বাংলাদেশের প্রধান ও জাতীয় স্টেডিয়াম হিসেবে পরিচিত বঙ্গবন্ধু জাতীয় স্টেডিয়ামে অনুষ্ঠিত হয়।


title: ১৯৯৮ আইসিসি নক-আউট ট্রফি

text: সরাসরি নক-আউট পদ্ধতিতে দলগুলোর মধ্যে অনুষ্ঠিত হয়। ঐ সময়ে টেস্টখেলুড়ে দলের সংখ্যা ৯ হওয়ায় সর্বনিম্ন স্থানের অধিকারী দু’টি দল যোগ্যতা নির্ধারণী খেলায় অংশগ্রহণ করে। ১৯৯৬ সালের বিশ্বকাপ ক্রিকেটে দলের অবস্থানের উপর র‌্যাঙ্কিং করার কথা ঘোষণা করা হয়েছিল। বড় দলগুলোর সমর্থকদের কথা বিবেচনায় এনে ড্র অনুষ্ঠানের আয়োজন করা হয়। চূড়ান্ত খেলা অনুষ্ঠানের সময়সূচীতে নিউজিল্যান্ডকে প্রতিপক্ষ জিম্বাবুয়ের মোকাবেলা করার বিষয়টিই প্রাধান্য পায় বেশী।


title: ১৯৯৮ আইসিসি নক-আউট ট্রফি

text: পরদিন প্রতিযোগিতার মূল নক-আউট পদ্ধতি শুরু হয়।


title: হোরাশিও কিরোগা

text: হোরাশিও কিরোগা (জন্ম ১৮৭৮ সালের ৩১ ডিসেম্বর এবং মৃত্যু ১৯ ফেব্রুয়ারি ১৯৩৭) উরুগুয়ের নাট্যকার, কবি ও ছোটগল্পকার।


title: হোরাশিও কিরোগা

text: তাঁর বেশির ভাগ গল্প জঙ্গলের পটভূমিতে লেখা। লেখালেখির মাধ্যমে তিনি মূলত ফুটিয়ে তুলেছেন বেঁচে থাকার সুতীব্র লড়াই। মানসিক অসুস্থতা বা হ্যালুসিনেশনের মতো পরিস্থিতি সৃষ্টির ক্ষেত্রে তাঁর প্রতিভা অনবদ্য। কিরোগার সাহিত্যকর্ম দিয়ে প্রভাবিত হয়েছেন গ্যাব্রিয়েল গার্সিয়া মার্কেজ এবং হোলিও কোর্তাসারের মতো বিশ্ববিখ্যাত লেখক।


title: এলেনা গুরো

text: এলেনা গুরো (জন্ম: ১০ জানুয়ারি, ১৮৭৭ - মৃত্যু: ৬ মে, ১৯১৩) (; বিবাহের পরে মাতিউশিন (;) রুশ ফিউচারিস্ট, চিত্রশিল্পী, কবি, নাট্যকার ও কথাশিল্পী।


title: এলেনা গুরো

text: এলেনা গুরোর জন্ম ১০ জানুয়ারি ১৮৭৭ রাশিয়ার সাংক্‌ত পিতেরবুর্গ শহরে। বাবা ফরাসি বংশোদ্ভূত জেনরিখ স্টেপানোভিচ গুরো রাজকীয় রুশ সেনাবাহিনীর কর্মকর্তা, মা আন্না মিখাইলভনা একজন শৌখিন চিত্রশিল্পী। রাশিয়া ও ফিনল্যান্ডে বাবার ভূসম্পত্তি থেকে আয় ও সরকারি পেনশন—সবই তিনি ব্যয় করেছেন শিল্পের জন্য।


title: এলেনা গুরো

text: ১৩ বছর বয়সে ভর্তি হন সাংক্‌ত পিতেরবুর্গ শিল্পপ্রণোদন সমিতি পরিচালিত স্কুলে। তারপর প্রশিক্ষণ নেন দুজন বিশিষ্ট চিত্রশিল্পীর নিজস্ব স্টুডিওতে। পশ্চিমের আধুনিক শিল্প আন্দোলনের কিছু সমমনা তরুণকে একত্র করে তাঁরা গড়ে তোলেন তরুণ সমিতি। এখানেই সম্পর্কিত হন আধুনিকতার আন্দোলনের অন্যতম সদস্য, চিত্রশিল্পী ও সুরকার মিখাইল মাতিউশিনের সঙ্গে। আর্ট স্কুলে অধ্যয়নের সময় এলেনা তাঁর চেয়ে ১৬ বছরের বড় মাতিউশিনের প্রতি আসক্ত হয়ে পড়েন এবং তাঁর দ্বিতীয় স্ত্রী হিসেবে দাম্পত্যজীবন শুরু করেন। তাঁদের একমাত্র পুত্রসন্তানের মৃত্যুযন্ত্রণা তাঁকে নিরন্তর তাড়িত করেছে। এলেনা ও মাতিউশিন ফিউচারিস্ট আবহের মধ্যে চতুর্থ মাত্রা (প্রচলিত ধারণার সময় সংযোগ নয়) প্রতিষ্ঠার চেষ্টা করেন দৃশ্যমান চিত্র, সংগীত ও কথার মধ্যে সম্পর্ক স্থাপন করে। তাঁর সুহূদদের মধ্যে রয়েছেন ভ্লাদিমির মায়াকোভস্কি, ভিক্টর খ্লেবনিকফ, ভিক্টর কামেনস্কি, ডেভিড বার্লিওক।


title: এলেনা গুরো

text: ১৯০৮-০৯ সালে এলেনা গুরো আঁকলেন ‘লিটল ডিয়ার’—প্রথম দেখাতেই মনে হবে শিশুর আঁকা গতিময় হরিণ। ছবিটি তাঁকে খ্যাতি এনে দেয়। ১৯১০ সালে তিনি আঁকেন তিনটি গুরুত্বপূর্ণ ছবি ‘অ্যা উইমেন ইন অ্যা হেডস্কার্ফ,’ ‘মর্নিং অব দ্য জায়ান্ট’ ও ‘টি ড্রিংকিং। এলেনা গুরো প্রকৃতি ও মানুষের মধ্যে একটি অভঙ্গুর সেতু হিসেবে প্রতিষ্ঠিত হতে চেয়েছেন। সে সময় প্রকৃতির ভাষা বুঝে কবিতা ও চিত্রকল্প পুনঃসৃষ্টি করাতে তাঁর চেয়ে বেশি দক্ষতা কেউ দেখাতে পারেননি।


title: এলেনা গুরো

text: এলেনা গুরো ক্যানসারে ভুগছেন। ১৯১৩ সালের ৬ মে তিনি প্রয়াত হলেন ফিনল্যান্ডে, তাঁর গ্রীষ্মকালীন বাড়িতে। মৃত্যুর আগে শেষ করে আনেন তাঁর গ্রন্থ দ্য পুওর নাইট; মরণোত্তর প্রকাশিত হয় দ্য লিটল ক্যামেল ইন দ্য স্কাই।


title: সাইরাস সিলিন্ডার

text: সাইরাস সিলিন্ডার () মাটির তৈরি সিলিন্ডার যা কিউনিফর্ম হরফে লেখা সনদ সম্রাট সাইরাসের নামে নামঙ্কিত। সিলিন্ডার দুই হাজার ৬০০ বছরের পুরোনো। যুক্তরাজ্যের লন্ডনে অবস্থিত ব্রিটিশ মিউজিয়ামের অধিকারে আছে সিলিন্ডারটি। খ্রিষ্টপূর্ব ৫৩৯ সালে ব্যাবিলন দখল করার পর সাইরাসের নির্দেশে সিলিন্ডারটি তৈরি করা হয়েছিল। এতে খোদাই করে লেখা আছে পারস্য সাম্রাজ্যজুড়ে ধর্মীয় স্বাধীনতা, সহিষ্ণুতা ও মানবাধিকার বাস্তবায়নের কথা।


title: সাইরাস সিলিন্ডার

text: সাইরাস সিলিন্ডারে বর্ণিত রয়েছে সম্রাট সাইরাসের ব্যাবিলন আক্রমণের ইতিহাস। তিনি ব্যাবিলনের দেবতা মারদুকের আমন্ত্রণে প্রথম সেখানে গিয়েছিলেন। আধিপত্য প্রতিষ্ঠার পর তিনি মুক্তি দিয়েছিলেন ব্যাবিলনীয়দের হাতে নির্যাতিত দাস জাতিগোষ্ঠীকে। এ ছাড়া তাদের প্রার্থনালয়ে বিভিন্ন দেবদেবীর মূর্তি ফিরিয়ে দেওয়া হয়েছিল সাইরাসের নির্দেশেই। মুক্তি পাওয়া ব্যক্তিদের মধ্যে ইহুদিরাও ছিল। তাদের নিজ নিজ দেশে ফিরে যাওয়ার ব্যবস্থা করে দেন সাইরাস। এসব অসাধারণ পদক্ষেপ বা অবদানের জন্য একজন ‘উদার ও আলোকিত সম্রাটের’ সুনাম অর্জন করেন সাইরাস।


title: সাইরাস সিলিন্ডার

text: সাইরাস সিলিন্ডার দেখতে অনেকটা পিপার মতো। পিপা আকৃতির সিলিন্ডারটি ব্যাবিলনের ভিত্তিস্তম্ভে ব্যবহার করা হয়েছিল। বিশেষজ্ঞদের দাবি, এটিই বিশ্বের ‘প্রথম মানবাধিকার সনদ’।


title: সাইরাস সিলিন্ডার

text: ব্রিটিশ প্রত্নতাত্ত্বিক ও কূটনীতিক হরমুজদ র‌্যাসামের নেতৃত্বে মেসোপটেমিয়া (বর্তমান ইরাক) থেকে সিলিন্ডারটি ১৮৭৯ সালে উদ্ধার করা হয়।


title: সাইরাস সিলিন্ডার

text: সাইরাসের জীবনীর ওপর ভিত্তি করে গ্রিক চিন্তাবিদ জেনোফন লিখেছেন সাইরোপিডিয়া। জোনোফন লিখেছেন সাইরাস কীভাবে সহিষ্ণুতার ওপর ভিত্তি করে একটি বৈচিত্র্যময় সমাজ শাসন করতেন। বইটি (গ্রিক ও লাতিন ভাষায়) ইউরোপে ১৭৬৭ সালে প্রকাশিত হয়। একটি কপি স্থান পেয়েছে ওয়াশিংটন ডিসির বিশেষ প্রত্নপ্রদর্শনীতে। আরেকটি কপি ছিল সাবেক মার্কিন প্রেসিডেন্ট টমাস জেফারসনের সংগ্রহে, যা বর্তমানে যুক্তরাষ্ট্রের লাইব্রেরি অব কংগ্রেসে সংরক্ষিত রয়েছে।


title: রাজনীতি (এরিস্টটল)

text: এরিস্টটলের পলিটিকস বা এরিস্টটলের রাজনীতি (Greek Πολιτικά) এরিস্টটলের লেখা বই, যা লেখা হয়েছে আজ থেকে দুই হাজার ৩০০ বছর (খ্রিষ্টপূর্ব ৩৩৫-৩২২) আগে। ৫০ বছর বয়সে লাইসিয়াম নামের বিদ্যালয় প্রতিষ্ঠার পর এরিস্টটল রচনা করেছেন পলিটিকস। সমাজ, রাষ্ট্র, শাসনব্যবস্থা ও নৈতিকতা বিষয়ে এটি পৃথিবীর প্রথম একাডেমিক সন্দর্ভ।


title: রাজনীতি (এরিস্টটল)

text: স্বৈরশাসন সম্পর্কে এরিস্টটল তার পলিটিকস গ্রন্থের ষষ্ঠ পুস্তকের একাদশ অধ্যায়ে অনেক কথা বলেছেন।


title: রাজনীতি (এরিস্টটল)

text: ১. স্বৈরশাসনকে রক্ষা করার পুরাতন কৌশল- মাথাগুলোকে ছেটে ফেলো এবং স্বাধীনচেতাদের সরিয়ে দাও এবং সামাজিক বা সাংস্কৃতিক কোন উপলক্ষে সম্মেলন বা সমিতিতে জনতাকে মিলিত হতে দিও না: কারণ এই স্থলগুলো স্বাধীনচিত্ততা এবং আত্মবিশ্বাসের জন্মকেন্দ্র এবং এই দুইটি বিষয়েই স্বৈরশাসককে সতর্ক থাকতে হবে।


title: রাজনীতি (এরিস্টটল)

text: ২. বিদ্যালয় কিংবা শিক্ষালাভের প্রতিষ্ঠানও তৈরি হতে দিওনা এবং এমন ব্যবস্থা গ্রহণ করো যেন প্রজাবৃন্দ পরস্পরকে ঘনিষ্ঠভাবে জ্ঞাত হতে না পারে।


title: রাজনীতি (এরিস্টটল)

text: ৩. স্বৈরশাসক যেন নগরবাসীদের সর্বদা নিজের নজরের মধ্যে রাখে..এর ফলে নাগরিকদের কোন কার্যকলাপ আর গোপন থাকবে না এবং স্বৈরশাসনের প্রতি সতত দাসসুলভ আনুগত্য প্রদর্শনের মাধ্যমে তারা নিজেদের কোন স্বাধীন চিন্তা না থাকার অবস্থাতে অভ্যস্ত হয়ে উঠবে।


title: রাজনীতি (এরিস্টটল)

text: ৪. আর একটি সনাতন উপায় হচ্ছে স্বৈরশাসনের সম্ভাব্য বিরোধীদের মধ্যে কলহ সৃষ্টি করে দেওয়া।


title: রাজনীতি (এরিস্টটল)

text: ৫. স্বৈরশাসক যদি তার প্রজাদের দারিদ্র‍্যের অবস্থাতে রাখতে পারে তাও তার স্বার্থ সাধন করে। তেমন অবস্থাতে প্রজাবৃন্দ আত্মরক্ষার জন্য সশস্ত্র হওয়ার অর্থ বহন করতে সক্ষম হয় না এবং দৈনন্দিন কর্মে তারা এরূপ আবদ্ধ থাকে যে বিদ্রোহ করার অবকাশ পায় না।.. প্রজাবৃন্দের উপর করের বোঝা চাপিয়েও তাদের দরিদ্র করে রাখা যেতে পারে।


title: রাজনীতি (এরিস্টটল)

text: ৬. স্বৈরশাসকদের আরেকটি প্রবণতা হলো যুদ্ধ করার প্রবণতা।.. যুদ্ধ হলে প্রজাবৃন্দ যুদ্ধের মধ্যে আবদ্ধ থাকে এবং তাদের একজন নেতা আবশ্যক, সেই বোধ তাদের আচ্ছন্ন করে রাখে।


title: রাজনীতি (এরিস্টটল)

text: ৭. স্বৈরশাসকদের নীতির একটি অংশ হচ্ছে অপর সকলের চাইতে সুহৃদদের অধিকতর বিপজ্জনক মনে করে তাদের অবিশ্বাস করা।


title: রাজনীতি (এরিস্টটল)

text: ৮. স্বৈরশাসকের কাছে নিকৃষ্টেরই আদর। স্বৈরশাসক পছন্দ করে তাদের যারা তার সামনে দাসের মত ভুলুন্ঠিত হয়।


title: রাজনীতি (এরিস্টটল)

text: ৯. আসল স্বৈরশাসক গুরুতর এবং উদারচেতা মানুষকে ভয় করে।..অন্যের বুদ্ধিমত্তার প্রতি তার বিরাগের মূল হচ্ছে তার ভয়। এরূপ লোককে সে নিজের শাসনের সম্ভাব্য ধ্বংসকারী বলে বিবেচনা করে।


title: রাজনীতি (এরিস্টটল)

text: ১০. স্বৈরশাসকের প্রবণতা হচ্ছে বৈদেশিকদের সাথে সময় কাটানো এবং নিজের রাষ্ট্রের নাগরিকদের বদলে বৈদেশিকদের সাথে আহার-বিহার সম্পন্ন করা।


title: রাজনীতি (এরিস্টটল)

text:
১১. প্রজাবৃন্দের বিষয়ে স্বৈরশাসকের তিনটি উদ্দেশ্য-
ক। প্রজাবৃন্দের নিজেদের কোনো অভিমত থাকতে পারবে না।
খ। তাদের নিজেদের মধ্যে পারস্পরিক বিশ্বাসের সম্পর্ক থাকবে না।
গ। কোনো পরিকল্পনা কার্যে পরিণত করার ক্ষমতা তাদের থাকবে না।


title: রাজনীতি (এরিস্টটল)

text: ১২. ধর্মের ক্ষেত্রেও স্বৈরশাসককে অপরের চাইতে অধিক নিষ্ঠার প্রকাশ দেখাতে হবে। ..সাধারণ মানুষ বিশ্বাস করে, যে শাসক ধর্মভীরু এবং দেবতাদের মান্য করে তার হাতে তাদের নির্যাতনের আশংকা কম।


title: মোহাম্মদ ইরফান

text: মুহাম্মদ ইরফান অলাখ (; জন্ম: ৬ জুন, ১৯৮২) পাকিস্তানের পাঞ্জাব প্রদেশের বুড়েওয়ালা এলাকায় জন্মগ্রহণকারী ক্রিকেটার। পাকিস্তানি দলের অন্যতম খেলোয়াড় দীর্ঘদেহী ইরফান মূলতঃ বামহাতি ফাস্ট বোলার হিসেবে খেলে থাকেন। তার দৈহিক গড়ন ৭ ফুট ১ ইঞ্চি। এরফলে প্রথম-শ্রেণীর ক্রিকেট ও আন্তর্জাতিক ক্রিকেটে বর্তমানে তিনি দীর্ঘতম খেলোয়াড়ের মর্যাদা উপভোগ করছেন।


title: মোহাম্মদ ইরফান

text: অক্টোবর, ২০০৯ সালে কিউইএ ট্রফি প্রতিযোগিতায় খান রিসার্চ ল্যাবরেটরিজের পক্ষে খেলার মাধ্যমে প্রথম-শ্রেণীর ক্রিকেটে অভিষিক্ত হন ইরফান। খেলায় কম রান দিলেও বড় রানের খেলায় কোন উইকেট লাভে ব্যর্থ হন তিনি। দ্বিতীয় খেলার দ্বিতীয় ইনিংসে ৭/১১৩ লাভ করেন ও খেলায় সর্বমোট ৯ উইকেট লাভ করেন। তন্মধ্যে ইমরান ফারহাত ও আঘাতপ্রাপ্ত হাসান রাজাকে বাউন্সারের মাধ্যমে আউট করেন।


title: মোহাম্মদ ইরফান

text: ২৮ বছর বয়সে পাকিস্তানের আন্তর্জাতিক ক্রিকেট দলে অন্তর্ভুক্ত হন। ম্যাচ গড়া-পেটার সাথে জড়িত মোহাম্মদ আমির ও মোহাম্মদ আসিফের শূন্যতা পূরণেই তার এ অভিষেক। ২০১০ সালে ইংল্যান্ডের বিপক্ষে একদিনের আন্তর্জাতিকের মাধ্যমে অভিষিক্ত হন তিনি। ঐ খেলায় ৫.৩ ওভারে ৩৭ রান দেন এবং তার দল ২৪ রানের ব্যবধানে পরাজিত হয়। গড়পড়তা ১৩০-১৩৫ কি.মি/ঘ গতিবেগে বোলিং করেন। এরপর সিরিজের বাকী খেলাগুলো থেকে তিনি বিশ্রাম নেন এবং ২৫ ডিসেম্বর, ২০১২ তারিখে ভারতের বিপক্ষে পুণরায় তাকে ডাকা হয়। ভারত সফরে ঐ সিরিজের প্রথম টুয়েন্টি২০ আন্তর্জাতিকের মাধ্যমে টি২০ খেলায় অভিষিক্ত হন। এ সিরিজে তার বোলিং গতিবেগ দাড়ায় ১৪৫ কি.মি/ঘ। দীর্ঘ উচ্চতাকে সুবিধা নিয়ে ইরফান নতুন ধরনের বোলিং আক্রমণের সৃষ্টি করেন।


title: আল-মারকাযুল ইসলামী আস-সালাফী

text: অত্র প্রতিষ্ঠানটি রাজশাহী মহানগরীর নওদাপাড়া আমচত্বরে অবস্থিত। রাজশাহী-নওগাঁ মহাসড়কের দু’পাশে প্রায় সাড়ে দশ বিঘা জমির উপর অবস্থিত প্রতিষ্ঠানটিতে চার তলা ও তিন তলা বিশিষ্ট দু’টি বিরাটাকার ভবন রয়েছে। যার একটি ছাত্রাবাস ও অপরটি একাডেমিক ভবন হিসাবে ব্যবহৃত হচ্ছে। এছাড়া গ্রন্থাগার, কেন্দ্রীয় মসজিদ ও মিলনায়তন নিয়ে চলছে মাদরাসার সমস্ত কার্যক্রম।


title: আল-মারকাযুল ইসলামী আস-সালাফী

text: ১৯৮১ খ্রিষ্টাব্দে সর্বপ্রথম স্থানীয় বয়োজ্যেষ্ঠদের উদ্যোগে এখানে একটি হিফয মাদরাসার কার্যক্রম শুরু হয়। অত:পর ১৯৯১ সালে মাদরাসাটি "আল-মারকাযুল ইসলামী আস-সালাফী" নামকরণ করা হয় এবং আধুনিক অবকাঠামোতে পুনর্নির্মিত হয়। বর্তমানে এখানে একটি হিফজখানা, এতিমখানাসহ প্রাথমিক থেকে উচ্চ মাধ্যমিক স্তর পর্যন্ত পাঠদান করা হয়। এছাড়া সর্বোচ্চ স্তরে 'দাওরায়ে হাদীছ' বিভাগ চালু রয়েছে। এখানকার শিক্ষা কারিকুলাম বাংলাদেশ মাদরাসা শিক্ষাবোর্ডের অনুসরণে পরিচালিত হচ্ছে।


title: আল-মারকাযুল ইসলামী আস-সালাফী

text: আহলেহাদীছ আন্দোলন বাংলাদেশ-এর কেন্দ্রীয় শিক্ষা বিভাগের অধীনে এটি পরিচালিত হয়। প্রতিষ্ঠার পর থেকে এ পর্যন্ত ৩ জন আলেমে দ্বীন এই মাদরাসার অধ্যক্ষ ছিলেন।


title: আল-মারকাযুল ইসলামী আস-সালাফী

text: বর্তমানে মাদরাসার ছাত্র ও ছাত্রী শাখায় আবাসিক-অনাবাসিক প্রায় ১০০০ শিক্ষার্থী রয়েছে। আলিম পরীক্ষায় উত্তীর্ণ হওয়ার পর প্রতি বছর কয়েক জন মেধাবী ছাত্র মদীনা ইসলামী বিশ্ববিদ্যালয়ে অধ্যয়নের সুযোগ পায়।


title: মমিনুল হক ভূঁইয়া

text: মমিনুল হক ভূঁইয়া (জন্ম: অজানা - মৃত্যু: ১৬ ফেব্রুয়ারি, ১৯৯৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মমিনুল হক ভূঁইয়া

text: মমিনুল হক ভূঁইয়ার পৈতৃক বাড়ি কুমিল্লা জেলার দাউদকান্দি উপজেলার কালা সাদাধিয়া (ভূঁইয়া বাড়ি) গ্রামে। তাঁর বাবার নাম সিরাজুল হক ভূঁইয়া। তাঁর স্ত্রীর নাম সুফিয়া খাতুন। তাঁদের ছয় মেয়ে।


title: মমিনুল হক ভূঁইয়া

text: ১৯৭১ সালে মমিনুল হক ভূঁইয়া চাকরি করতেন বিদ্যুৎ বিভাগে। কুমিল্লা বিদ্যুৎ সরবরাহ কেন্দ্রে সহকারী প্রকৌশলী হিসেবে কর্মরত ছিলেন। ২৫ মার্চ মুক্তিযুদ্ধ শুরু হলে ঝাঁপিয়ে পড়েন যুদ্ধে। কুমিল্লার বিভিন্ন স্থানে প্রতিরোধযুদ্ধে সক্রিয় ভূমিকা পালন করেন তিনি। প্রতিরোধযুদ্ধের পর ভারতে যান মমিনুল হক ভূঁইয়া। প্রথমে মুক্তিবাহিনীর ২ নম্বর সেক্টরে সাংগঠনিক নানা কাজে যুক্ত ছিলেন। পরে গেরিলা বাহিনীতে অন্তর্ভুক্ত হন। কুমিল্লার দাউদকান্দি এবং নারায়ণগঞ্জের রূপগঞ্জ, বৈদ্যেরবাজার, সিদ্ধিরগঞ্জসহ আরও কয়েক স্থানে বেশ কয়েকটি গেরিলা অপারেশনে তিনি অংশ নেন। স্বাধীনতার পর বাংলাদেশ বিদ্যুৎ উন্নয়ন বোর্ডে কর্মরত ছিলেন তিনি। কুমিল্লায় তত্ত্বাবধায়ক প্রকৌশলী হিসেবে কর্মরত থাকা অবস্থায় মারা যান।


title: মমিনুল হক ভূঁইয়া

text: সিদ্ধিরগঞ্জ বিদ্যুৎকেন্দ্র আক্রমণ করতে ১৯৭১ সালে শীতের রাতে নিঃশব্দে শীতলক্ষ্যা নদীর পাড়ে সমবেত হন মমিনুল হক ভূঁইয়াসহ একদল মুক্তিযোদ্ধা। তাঁরা সমবেত হয়েছিলেন ঢাকা-চট্টগ্রাম সড়কের বর্তমান কাঁচপুর সেতুর কাছে। তখন সেখানে সেতু ছিল না। তাঁরা সেদিন বিদ্যুৎকেন্দ্রে গেরিলা অপারেশন করলেও মমিনুল হক ভূঁইয়া ও তাঁর সহযোদ্ধারা সেখানে আক্রমণ চালাননি। তাঁদের মূল লক্ষ্য ছিল বিদ্যুৎকেন্দ্রের ট্রান্সফরমার বিস্ফোরকের সাহায্যে ধ্বংস করে সটকে পড়া। তবে আক্রান্ত হলে যুদ্ধের প্রস্তুতিও ছিল তাঁদের। দুঃসাধ্য ছিলো মিশনটি। পাকিস্তানি সেনারা টের পেলে মুক্তিযোদ্ধাদের সব পরিকল্পনাই বানচাল হয়ে যেত। সে জন্য মমিনুল হক ভূঁইয়া ও তাঁর সহযোদ্ধারা সবাই ছিলেন সতর্ক। শেষ পর্যন্ত পাকিস্তানি সেনাদের ফাঁকি দিয়ে তিনি ও তাঁর কয়েকজন সহযোদ্ধা কেন্দ্রের ভেতরে ট্রান্সফরমারের কাছে যেতে সক্ষম হন। বাকি ব্যক্তিরা বাইরে থাকেন তাঁদের নিরাপত্তায়। পিকে চার্জ নিয়ে গিয়েছিলেন তারা। সেগুলো ট্রান্সফরমারের গায়ে লাগিয়ে তাঁরা কর্ডেক্স লাগান। কর্ডের মাঝ বরাবর ছিল ডেটোনেটর। সফলতার সঙ্গেই সব কাজ তাঁরা শেষ করে সংযোগ তারে আগুন দেওয়ার কয়েক মিনিট পর বিদ্যুচ্চমকের মতো এক ঝলক আলো দেখা যায়। আর মূহুর্তেই প্রহরারত পাকিস্তানিদের হতবাক করে দিয়ে একের পর এক ঘটে বিকট বিস্ফোরণ। তারপর চারদিক নিকষ অন্ধকারে ছেয়ে যায়। সেদিন তাঁদের অপারেশনে ধ্বংস হয় সিদ্ধিরগঞ্জ বিদ্যুৎকেন্দ্রের চারটি ট্রান্সফরমার। এতে ঢাকা-নারায়ণগঞ্জের অনেক অংশে বিদ্যুৎ সরবরাহ বন্ধ হয়ে যায়।


title: জিডোভুডিন

text: জিডোভুডিন () অথবা এজিডোথাইমিডিন (AZT) (একে ZDVও বলা হয়ে থাকে) একটি (NRTI)। এটি একধরনের যা এইচআইভি বা এইডস সংক্রমণে ব্যবহৃত হয়ে থাকে।


title: জিডোভুডিন

text: জিডোভুডিন হলো যুক্তরাষ্ট্র সরকারের অনুমোদিত প্রথম এইচআইভি থেরাপি। রেট্রোভির নামে এটি প্রথম বাজারে আসে। এইডস এর চিকিৎসায় এটি প্রথম ঔষধ যা রোগীর মধ্যে থাকা এইচআইভি ভাইরাসগুলোর রেপ্লিকেশন অনেকাংশে কমিয়ে দেয়। এর ফলে রোগীর শারীরিক অবস্থার এবং রোগ প্রতিরোধ ব্যবস্থারও উন্নতি হয়।. এছাড়া এটি এইচআইভি সংক্রমণ প্রতিরোধেও ব্যবহার করা হয়ে থাকে। যেমন, মা থেকে শিশুতে সংক্রমণ অথবা নিডল স্টিক থেকে সংক্রমণ। এইচআইভি রোগীরা এটি নিজেরাই ব্যবহার করতে পারে।


title: জিডোভুডিন

text: জিডোভুডিন এইচআইভি ভাইরাসের রেপ্লিকেশন খানিকটা বন্ধ করলেও পুরোপুরি বন্ধ করতে পারে না। এর ফলে, কিছুদিনের মধ্যেই এইচআইভি ভাইরাসটির রেজিস্ট্যান্ট স্ট্রেইন তৈরি হয়ে যায়। এজন্য জিডোভুডিন অন্যান্য অ্যান্টি-এইচআইভি ঔষধের সাথে কম্বিনেশন হিসেবে ব্যবহার করা হয়। কম্বিনেশনের অন্যতম থেরাপির নাম HAART (highly active antiretroviral therapy) থেরাপি।


title: জিডোভুডিন

text: এই কম্বিনেশন থেরাপিতে জিডোভুডিনের সাথে প্রায়ই থাকে এবং । প্রত্যহ দরকারি ওষুধের ক্ষেত্রে বিশ্ব স্বাস্থ্য সংস্থার একটি মডেল তালিকা আছে। এই ঔষধটি সেই তালিকার অন্তর্গত।


title: জিডোভুডিন

text: বাংলাদেশে জিডোভুডিনের যেসব কমবিনেশন বাজারে রয়েছে তার একটি তালিকা দেওয়া হলো:


title: ইয়ান বেল

text: ইয়ান রোনাল্ড বেল, এমবিই (; জন্ম: ১১ এপ্রিল, ১৯৮২) ওয়েস্ট মিডল্যান্ডে জন্মগ্রহণকারী ইংরেজ ক্রিকেটার। বর্তমানে তিনি ইংল্যান্ড ক্রিকেট দলের হয়ে আন্তর্জাতিক ক্রিকেটে অংশগ্রহণ করছেন। এছাড়াও, ইয়ান বেল কাউন্টি ক্রিকেটে ওয়ারউইকশায়ারের পক্ষ হয়ে খেলছেন। ডানহাতি শীর্ষ/মাঝারী সারির ব্যাটসম্যানরূপে দলে অংশগ্রহণ করেন। দ্য টাইমস তাকে ‘অত্যন্ত সুন্দর তরবারী’ নামে আখ্যায়িত করেছে যিনি অফ-সাইডে চমৎকারভাবে কভার ড্রাইভে বল পাঠান। তিনি মূলতঃ ৪ নম্বরে ব্যাটিং করতেই স্বাচ্ছন্দ্যবোধ করেন। দলের প্রয়োজনে মাঝে মধ্যে ডানহাতি মিডিয়াম পেস বোলারের ভূমিকায়ও অবতীর্ণ হন তিনি। প্রায়শঃই পিচের কাছাঁকাছি এলাকায় ক্যাচ তালু বন্দী করার জন্যে ফিল্ডিং করেন।


title: ইয়ান বেল

text: ২০১০ সালে সিবি৪০ প্রতিযোগিতার চূড়ান্ত খেলায় ওয়ারউইকশায়ার দলের অধিনায়কত্ব করেন। ২০১১ সালে ক্লাব কর্তৃপক্ষ তাকে সুবিধাদি প্রদান করে। জুলাই, ২০১২ সালে ওয়ারউইকশায়ার দলে নতুন করে আরো তিন বছরের জন্য চুক্তির মাধ্যমে মেয়াদ বৃদ্ধি করেন যা ২০১৫ সাল পর্যন্ত বলবৎ থাকবে।


title: ইয়ান বেল

text: ওভালে অনুষ্ঠিত সিরিজের চূড়ান্ত টেস্টে ওয়েস্ট ইন্ডিজের বিপক্ষে খেলার মাধ্যমে আন্তর্জাতিক ক্রিকেটে অভিষেক ঘটে তার। ৫ নম্বরে ব্যাটিংয়ে নেমে ৭০ রান করেন। দ্বিতীয় ইনিংসে ব্যাটিং করেননি; কেননা, ওয়েস্ট ইন্ডিজ ফলো-অনে পড়ায় তার দল দশ উইকেটের ব্যবধানে বিজয়ী হয়েছিল। ২০০৪-০৫ মৌসুমে জিম্বাবুয়ে ও দক্ষিণ আফ্রিকা সফরে যান। হারারেতে অনুষ্ঠিত একদিনের আন্তর্জাতিক ক্রিকেটে কেভিন পিটারসেনের সাথে তারও অভিষেক ঘটে। ব্যাটিং উদ্বোধনে নেমে ৭৫ রান সংগ্রহ করেন ও ম্যান অব দ্য ম্যাচের পুরস্কার লাভ করেন।


title: ইয়ান বেল

text: ২০০৮ ও ২০০৯ সালে ইংল্যান্ড দলে অনিয়মিত সদস্য ছিলেন। কিন্তু, ২০০৯ সালে পুণরায় দলে নিয়মিত সদস্যের মর্যাদা পান ও অ্যাশেজ জিততে অবদান রাখেন। একই বছর বেশ কিছুসংখ্যক একদিনের আন্তর্জাতিকেও তার ব্যাটিংশৈলী প্রশংসনীয় ছিল। ২০১০ সালে প্রথম অ্যাশেজে সেঞ্চুরি করেন ও ইংল্যান্ডকে অ্যাশেজ ট্রফি ধরে রাখতে সহায়তা করেন। ২০১৩ সালে অস্ট্রেলিয়ার বিপক্ষে লর্ডসে অনুষ্ঠিত ২য় টেস্টের ১ম ইনিংসে ১০৯ রান করেন। এরফলে ৪র্থ ইংরেজ হিসেবে তিনি অ্যাশেজের পরপর তিনটি খেলায় সেঞ্চুরি করেছেন।


title: ইয়ান বেল

text: ২০১৪-১৫ মৌসুমে ওয়েস্ট ইন্ডিজ সফরে স্যার ভিভিয়ান রিচার্ডস স্টেডিয়ামে অনুষ্ঠিত প্রথম টেস্টের প্রথম ইনিংসের উদ্বোধনী দিনে ১৪৩ রান তোলেন। এটি ছিল তার ২২তম সেঞ্চুরি। এরফলে সর্বোচ্চ শতকধারী ইংরেজ ক্রিকেটারদের মধ্যে তিনি কেবলমাত্র অ্যালাস্টেয়ার কুক (২৫) ও কেভিন পিটারসনের (২৩) পিছনে রয়েছেন। এ রান সংগ্রহকালে ইংরেজ ক্রিকেটারদের মধ্যে ৯ম সর্বোচ্চ রান (৭,২৯৯) সংগ্রহকারী হন ওয়ালি হ্যামন্ডকে পিছনে ফেলে। দিনের শেষদিকে কেমার রোচের সুন্দর বলে তার ব্যাটের প্রান্ত স্পর্শ করে ওয়েস্ট ইন্ডিয়ান অধিনায়ক ও উইকেট-রক্ষক দীনেশ রামদিনের গ্লাভসে সহজ ক্যাচ দেন। তার এ ইনিংসটি ৩৩৭ মিনিটে ২৫৬ বল মোকাবেলায় ২০ বাউন্ডারি ও এক ছক্কার সহায়তায় গড়ে উঠে। বেন স্টোকসের সাথে ২৫ ওভারে ১৩০ রানের জুটি গড়েন।


title: ইয়ান বেল

text: ২০১৫ সালের ক্রিকেট বিশ্বকাপে ইংল্যান্ডের অন্যতম সদস্য ছিলেন তিনি। অস্ট্রেলিয়ার বিপক্ষে দলের প্রথম খেলায় ৩৬ রান করেন। খেলায় তার দল পরাজিত হয়। নিউজিল্যান্ডের বিপক্ষে মাত্র ৮ রান তোলেন ও দল ৮ উইকেটের বিরাট ব্যবধানে পরাভূত হয়। স্কটল্যান্ডের বিপক্ষে অর্ধ-শতরান তোলেন। শ্রীলঙ্কার বিপক্ষে ৪৯ রান তুললেও শোচনীয়ভাবে ৯ উইকেটের ব্যবধানে পরাজিত হয় তার দল। অবশ্যই জয়ী হতে হবে এমন অবস্থায় বাংলাদেশের বিপক্ষে তিনি ৬৩ রান তুললেও স্বল্প ব্যবধানে পরাজিত হয়ে ইংল্যান্ড দল প্রতিযোগিতা থেকে বিদায় নিতে বাধ্য হয়। প্রতিযোগিতার সর্বশেষ খেলায় দূর্বল আফগানিস্তানের বিপক্ষে অপরাজিত ৫২* তুল দলকে জয়লাভে সহায়তা করেন।


title: ইয়ান বেল

text: জিম্বাবুয়ে ব্যতীত সকল টেস্ট খেলুড়ে দেশের বিপক্ষে সেঞ্চুরি করেছেন তিনি।


title: ইয়ান বেল

text: ২০০৫ সালের সফলতম অ্যাশেজে উল্লেখযোগ্য অবদান রাখায় ইয়ান বেল ২০০৬ সালে নববর্ষের সম্মাননা তালিকায় এমবিই পদকে ভূষিত হন। নভেম্বর, ২০০৬ সালে আন্তর্জাতিক ক্রিকেট কাউন্সিল প্রদত্ত বর্ষসেরা উদীয়মান খেলোয়াড়ের পুরস্কার পান তিনি।


title: লেডি গাগা

text: স্টেফানি জোয়ান অ্যাঞ্জেলিনা জার্মানোটা (জন্ম ২8 মার্চ 1986) যিনি লেডি গাগা হিসেবে বেশি পরিচিত মার্কিন পপশিল্পী। বিচিত্র ফ্যাশনের জন্য তিনি বেশ আলোচিত। গানের পাশাপাশি এইডস ও বন্যার্তদের সহযোগিতাসহ নানা ধরনের সামাজিক কাজে যুক্ত তিনি। ২০১৩ সালের বিশ্বখ্যাত ম্যাগাজিন ফোর্বস-এর ৪৫ বছরের কমবয়সী সবচেয়ে প্রভাবশালী নারীদের তালিকায় শীর্ষে জায়গা করে নিয়েছেন লেডি গাগা।


title: লেডি গাগা

text: ১৯৮৬ সালের ২৮ মার্চ যুক্তরাষ্ট্রের নিউইয়র্কে জন্ম লেডি গাগার। বাবা জোসেফ জার্মানোটা ইন্টারনেট ব্যবসায়ী। ছোটবেলায় রোমান ক্যাথলিকের ধর্মীয় শিক্ষাপ্রতিষ্ঠানে পড়াশোনা শুরু করেন। পরবর্তী সময়ে থিয়েটারের প্রতি আগ্রহী হয়ে নিউইয়র্ক বিশ্ববিদ্যালয়ের থিয়েটার স্কুলে ভর্তি হন।


title: লেডি গাগা

text: ২০০৫ সালে মাত্র ১৯ বছর বয়সেই সংগীতজগতে যাত্রা শুরু হয় লেডি গাগার। এ পর্যন্ত প্রকাশিত তিনটি অ্যালবামই লেডি গাগাকে এনে দিয়েছে তুমুল জনপ্রিয়তা। ২০০৮ সালে গাগার প্রথম অ্যালবাম দ্য ফেম বাজারে আসে। পরের বছরই আসে তাঁর দ্বিতীয় অ্যালবাম দ্য ফেম মনস্টার। সর্বশেষ ২০১১ সালে মুক্তি পায় গাগার তৃতীয় অ্যালবাম বর্ন দিস ওয়ে। অ্যালবাম বিক্রির নতুন নতুন রেকর্ড যেমন করেছেন লেডি গাগা, তেমনি খুদে ব্লগ লেখার ওয়েবসাইট টুইটারেও জনপ্রিয়তার দিক থেকে রয়েছেন হলিউড তারকাদের মধ্যে শীর্ষে। গানের পাশাপাশি তিনি একাধিক ছবিতেও অভিনয় করেছেন।


title: কুন্তী

text: হিন্দু পুরাণে কুন্তী ( Kuṃtī) মথুরার যাদববংশীয় রাজা শূরসেনের কন্যা, বাসুদেবের বোন, রাজা কুন্তী-ভোজের পালিতা কন্যা ও হস্তিনাপুরের রাজা পাণ্ডুর স্ত্রী ছিলেন। অঙ্গরাজ কর্ণ, ইন্দ্রপ্রস্থের অধিপতি যুধিষ্ঠির, ভীম এবং অর্জুন তাঁর পুত্র। কুন্তীর প্রকৃত নাম পৃথ্বা। প্রাচীন ভারতের অন্যতম মহাকাব্য মহাভারতের একটি প্রধান চরিত্র কুন্তী। ভগবত পুরাণে তাঁর কাহিনী বর্ণত আছে। এখানে তিনি ভাগ্নে কৃষ্ণের প্রতি ভক্তির যে দর্শন ব্যক্ত করেছেন তা ভক্তিযোগ নামে পরিচিত।


title: কুন্তী

text: কুন্তীর পাঁচ ছেলে: যুধিষ্ঠির, ভীম, অর্জুন, নকুল ও সহদেব পঞ্চপাণ্ডব নামে পরিচিত। যমজ সহোদর নকুল ও সহদেব তার সতীন মাদ্রীর গর্ভে জন্মালেও কুন্তী তাঁদের আপনপুত্রর চাইতেও অধিক স্নেহ করতেন। এছাড়া সূর্যদেবের ঔরসে কুন্তীর গর্ভে অঙ্গরাজ কর্ণের জন্ম হয়।


title: কুন্তী

text: কুন্তী যখন কুমারী ছিলেন তখন তাঁর গৃহে দুর্বাসা মুনি অতিথি হয়ে এলে কুন্তী তাঁকে সেবা দ্বারা সন্তুষ্ট করেন। এতে খুশি হয়ে দুর্বাসা মুনি তাঁকে এক অদ্ভুত বর দেন। বরটা ছিলো এমন, কুন্তী কোন দেবতাকে স্মরণ করলে সেই দেবতা এসে কুন্তীকে যৌনসঙ্গম দ্বারা পরিতৃপ্ত করে পুত্রসন্তান দান করবে। বর পেয়ে কৌতূহলী কুন্তী কুমারী অবস্থায়ই সূর্যদেবকে কামনা করে বসেন এবং সূর্যদেবের সাথে মিলনে তিনি গর্ভবতী হয়ে এক পুত্র সন্তানের জন্ম দেন। তবে অবিবাহিত অবস্থায় সন্তান প্রসব করায় লোকলজ্জার ভয়ে তাঁকে যমুনার জলেতে ভাসিয়ে দেন। এই পুত্রই মহাভারতে কর্ণ নামে পরিচিত হন।


title: কুন্তী

text: পরবর্তীতে কুন্তী-ভোজ কুন্তীর জন্য স্বয়ংবরার আয়োজন করলে কুন্তী পাণ্ডুর গলায় মালা পরান। পাণ্ডুর আরেক স্ত্রী ছিলো, মাদ্রী। একদিন পাণ্ডু মাদ্রী ও কুন্তীকে নিয়ে হিমালয়ের দক্ষিণে বেরিয়ে পরেন। সেখানে এক মুনি, যার নাম কিমিন্দম, হরিণের রূপ ধরে এক হরিণীর সাথে সঙ্গমরত ছিলেন। পাণ্ডু না বুঝে হরিণ-হরিণী দুটোকে হত্যা করেন, মৃত্যুর আগে কিমিন্দম পাণ্ডুকে এক শাপ দেন যে, পাণ্ডু যদি কোন নারীর সাথে সঙ্গমে লিপ্ত হয় তবে তাঁর মৃত্যু ঘটবে। এই ঘটনার পর পাণ্ডু যেদিন কুন্তী’র সাথে সন্তানলাভ করার ইচ্ছা প্রকাশ করেন সেদিন কুন্তী দুর্বাসা মুনির বরের কথা বললে পাণ্ডু প্রথমে এক ধার্মিক রাজপুত্র লাভ করতে চান। তখন কুন্তী ধর্মদেবকে আহবান করে তার ঔরসে গর্ভধারণ করেন। এই মিলনের ফলে পাণ্ডুর ক্ষেত্রজ পুত্র ধর্মপুত্র যুধিষ্ঠিরের জন্ম হয় । এরপর পাণ্ডু এক বলশালী পুত্রলাভের ইচ্ছা করলে কুন্তী পবনদেবের ঔরসে গর্ভবতী হন। পবনের ঔরসে তার গর্ভ থেকে ভীমের জন্ম হয়। তারপর বীর দেবরাজ ইন্দ্রের সাথে সঙ্গম করেন কুন্তী। এই মিলনের ফলে ইন্দ্রের ঔরসে কুন্তী অন্তঃসত্বা হন, ও ইন্দ্রের ন্যায় বীর অর্জুনের জন্মদান করেন।


title: কুন্তী

text: সতীন মাদ্রী পুত্রলাভ করতে এই বিশেষ মন্ত্র কুন্তীর কাছ থেকে জেনে নেন। সপত্নী কুন্তী তিন পুত্রের জননী হওয়ায় স্বামীর প্রিয়া বলে তিনি মনে করতেন। একসাথে দুই পুত্রলাভের জন্য তিনি বুদ্ধি করে পুত্রেষ্টি মন্ত্র দ্বারা একত্রে দুজন সবিতপুত্র অশ্বিনীকুমারদ্বয় কে কামনা করেন। দুজনের সাথে একত্রে মিলনের ফলে দুজনের ঔরসে গর্ভসঞ্চার হয় মাদ্রীর। জন্ম হয় দুই পুত্রের-সহদেব ও নকুল। পাণ্ডুর দুই স্ত্রীর গর্ভে জন্ম নেয়া যুধিষ্ঠির, ভীম, অর্জুন, নকুল ও সহদেব, এই পাঁচ পুত্র হলো পঞ্চপাণ্ডব। এরপর একদিন অত্যন্ত কামার্ত অবস্থায় পাণ্ডু মাদ্রীর সাথে সঙ্গমে লিপ্ত হলে কিমিন্দম মুনির শাপে পাণ্ডুর মৃত্যু হয়। তবে পাণ্ডুর মৃত্যুর পর কুন্তী সহমরণে যাননি, কিন্তু তাঁর সপত্নী মাদ্রী সতী হন। কুন্তী পঞ্চপাণ্ডবগণের জননী রূপে তাদের বড় করে তোলেন। কুন্তীর নির্দেশে ভীম হিড়িম্ব রাক্ষসকে হত্যা করে রাক্ষসী হিড়িম্বাকে বিবাহ করেন এবং ঘটোৎকচের জন্ম হয়। তিনি নিজ পুত্রদের সর্বদা প্রজাদের মঙ্গলসাধনের উপদেশ দিতেন। কুন্তীর আদেশে ভীম বকাসুর বধ করেন। শেষ জীবনে তিনি ধৃতরাষ্ট্র ও গান্ধারীর সঙ্গে তপোবনে দিন কাটাতে থাকেন। একদিন তপোবনের এক ভয়াবহ দাবানলে ধৃতরাষ্ট্র ও গান্ধারীর সাথে তিনিও মৃত্যুবরণ করেন।


title: কুন্তী

text: পতি ভিন্ন অন্য দেবতাগণের সঙ্গে মিলন ঘটিয়ে পুত্রলাভ করলেও কুন্তীদেবী পঞ্চসতীর মধ্যে অগ্রগণ্য। এর কারণ তিনি তার স্বামী পাণ্ডুর ইচ্ছাপূরণের জন্য ও স্বামীর প্রাণরক্ষার জন্য তিনি দেবতার ঔরসে পুত্রগণের জন্মদান করেছিলেন, নিজের কামনা পূরণের জন্য নয়।


title: তামাটে ঈগল

text: তামাটে ঈগল (বৈজ্ঞানিক নাম: "Aquila rapax") () বা খয়েরি ঈগল Accipitridae (অ্যাক্সিপিট্রিডি) গোত্র বা পরিবারের অন্তর্গত "Aquila" (অ্যাকিলা) গণের অন্তর্গত এক প্রজাতির বৃহদাকৃতির শিকারী পাখি। পূর্বে প্রজাতিটিকে নেপালি ঈগলের সাথে সম্পর্কযুক্ত বলে মনে করা হলেও আধুনিক গবেষণা বিভিন্ন শারীরবৃত্তিক বৈশিষ্ট্যের ভিত্তিতে এদের ভিন্ন প্রজাতি হিসেবে রায় দিয়েছে। জীনগত বৈশিষ্ট্যের ভিত্তিতেও এরা আলাদা প্রজাতি হিসেবে স্বীকৃতি পেয়েছে।


title: তামাটে ঈগল

text: তামাটে ঈগলের বৈজ্ঞানিক নামের অর্থ লোভী ঈগল (লাতিন: "aquila" = ঈগল, "rapax" = লোভী)। পাখিটি বাংলাদেশ, ভারত ছাড়াও এশিয়া ও আফ্রিকার বিভিন্ন দেশে দেখা যায়। পরিযায়ী পাখি বলে সারা পৃথিবীতে এক বিশাল এলাকা জুড়ে এদের আবাস, প্রায় ১ কোটি ৭৬ লক্ষ বর্গ কিলোমিটার। বিগত কয়েক দশক ধরে এদের সংখ্যা ক্রমেই বাড়ছে। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: এ কে এম আতিকুল ইসলাম

text: এ কে এম আতিকুল ইসলাম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: এ কে এম আতিকুল ইসলাম

text: এ কে এম আতিকুল ইসলামের পৈতৃক বাড়ি কুমিল্লা জেলার মুরাদনগর উপজেলার উত্তর নোয়াগাঁও গ্রামে। তাঁর বাবার নাম এ কে এম সিরাজুল ইসলাম এবং মায়ের নাম নসিবা খাতুন। তাঁর স্ত্রীর নাম মারুফা ইসলাম। তাঁদের দুই ছেলে এক মেয়ে।


title: এ কে এম আতিকুল ইসলাম

text: ১৯৭১ সালে শিক্ষার্থী ছিলেন এ কে এম আতিকুল ইসলাম। মুক্তিযুদ্ধ শুরু হলে ভারতে যান। প্রশিক্ষণ নিয়ে ৪ নম্বর সেক্টরের বড়পুঞ্জি ও জালালপুর সাব-সেক্টর এলাকায় যুদ্ধ করেন।


title: এ কে এম আতিকুল ইসলাম

text: ১৯৭১ সালের ১০ আগস্ট মৌলভীবাজার জেলার বড়লেখা উপজেলার ভারত-বাংলাদেশ সীমান্ত অন্তর্গত লাতু রেলস্টেশনে আক্রমণ চালায় মুক্তিযোদ্ধাদের একটি দল। এখানে পাকিস্তানি সেনারা ঘাঁটি ছিলো। এ আক্রমণে মুক্তিযোদ্ধারা কয়েকটি দল ও উপদলে বিভক্ত ছিলেন যার মধ্যে একটি উপদলের নেতৃত্বে ছিলেন এ কে এম আতিকুল ইসলাম। তাঁদের সার্বিক নেতৃত্বে ছিলেন ক্যাপ্টেন আবদুর রব। পরিকল্পনা অনুযায়ী, এ কে এম আতিকুল ইসলামসহ মুক্তিযোদ্ধারা বিকেলে একযোগে আক্রমণ করলে দুই পক্ষে তুমুল যুদ্ধ শুরু হয়ে যায়। ১৫ মিনিট পর পাকিস্তানি সেনারা ঘাঁটি ছেড়ে পালিয়ে যেতে থাকে। ঘাঁটি দখল করে মুক্তিযোদ্ধারা সেখানে উড্ডীন পাকিস্তানি পতাকা নামিয়ে বাংলাদেশের পতাকা ওড়ান এবং অবস্থান নেন। অন্যদিকে লাতুতে পাকিস্তান সেনাবাহিনীর রিইনফোর্সমেন্ট যাতে না আসতে পারে, সে জন্য মুক্তিবাহিনীর একটি দল কাট অফ পার্টি হিসেবে নিয়োজিত ছিল। তাঁরা বড়লেখা থেকে রিইনফোর্স হিসেবে আগত পাকিস্তানি সেনাবাহিনীকে প্রতিরোধ করতে না পারায় লাতু ঘাঁটি দখলকারী মুক্তিযোদ্ধারা বেশ সংকটে পড়েন। পাকিস্তান সেনাবাহিনীর নতুন এ দল লাতুতে অবস্থানরত মুক্তিযোদ্ধাদের ওপর ব্যাপক শেলিং শুরু করে। এ কে এম আতিকুল ইসলামসহ মুক্তিযোদ্ধারা এতে বিচলিত না হয়ে সাহসিকতার সঙ্গে পাল্টা আক্রমণ মোকাবিলা করেন। তবে একসময় মুক্তিযোদ্ধারা বাধ্য হয়ে পশ্চাদপসরণের সিদ্ধান্ত নেন। ঘাঁটি দখল করে তাঁরা তা নিজেদের নিয়ন্ত্রণে রাখতে ব্যর্থ হলেও এ ঘটনা পাকিস্তানিদের মনোবলে যথেষ্ট চিড় ধরায়।


title: বনমালী

text: বনমালী (Nuthatch) একদল মাঝারি আকৃতির পোকাশিকারী বৃক্ষচর পাখি। এরা সকলেই Sittidae (সিটিডি) গোত্র বা পরিবারের অন্তর্গত "Sitta" (সিটা) গণের অন্তর্ভুক্ত। এদের দেহ আঁটসাঁট, লেজ খাটো, ঠোঁট বড় ও লম্বা। পা বড় ও বলিষ্ঠ; গাছ বা পাথরের গা বেয়ে ওঠার উপযোগী। বনমালী সরল, তীক্ষ্ন ও উচ্চস্বরে ডাকে। বেশিরভাগ প্রজাতির উপরিভাগ ধূসরাভ বা নীলচে বর্ণের। প্রায় সব প্রজাতির চোখে কালো পট্টি থাকে।


title: বনমালী

text: দক্ষিণ ও দক্ষিণ-পূর্ব এশিয়ায় সবচেয়ে বেশি বনমালী প্রজাতির বসবাস। ১৫ প্রজাতির বাস এ অঞ্চলে।


গাউছিয়া ইসলামিয়া ফাযিল (ডিগ্রী) মাদরাসা বাংলাদেশের ঢাকায় অবস্থিত একটি ধর্মীয় শিক্ষা প্রতিষ্ঠান। ১৯৭৯ সালে প্রতিষ্ঠিত একটি স্থানীয় মক্তব থেকে এই প্রতিষ্ঠানটি ১৯৮২ সালে ইবতেদায়ী মাদ্রাসা হয়ে ১৯৯৮ সালে ফাজিল শ্রেণীতে পাঠ দান করার অনুমতি লাভ করে।


এটি ঢাকা শহরের মোহাম্মদপুরের জহুরী মহল্লায় অবস্থিত।
মোহাম্মদপুরের জহুরী মহল্লায় জনাব গোলাম মোস্তফা ও স্থানীয়দের উদ্যোগে গড়ে উঠে গাউছিয়া ইসলামিয়া ফাযিল (ডিগ্রী) মাদরাসা। প্রথম দিকে মসজিদের বারান্দায় মক্তবের মাধ্যমে ছাত্র ছাত্রীদের শিক্ষা দেওয়া হয়। পরবর্তীতে ১৯৭৯ সালে মক্তবকে মসজিদ থেকে আলাদা করে একটি টিনশেড ঘর নির্মাণ করা হয়। ১৯৮৭ সালে মাদরাসাটিকে দাখিল পর্যায়ে উন্নীত করে বাংলাদেশ মাদরাসা শিক্ষা বোর্ডের আওতাভূক্ত হয়। ১৯৯৩ এর ১লা জুলাই প্রতিষ্ঠানটি এম.পি.ও ভুক্ত প্রতিষ্ঠান হিসেবে বাংলাদেশ সরকারের শিক্ষা মন্ত্রণালয় কর্তৃক তালিকাভুক্ত হয় এবং ১৯৯৫ সালে আলিম ও ১৯৯৮ সালে এতে ফাযিল শ্রেণি খোলা হয়।


title: গাউছিয়া ইসলামিয়া ফাযিল (ডিগ্রী) মাদরাসা

text: মকতবের জন্য ১৯৭৯ সালে নির্মিত টিনশেড ঘর দিয়েই ইবতেদায়ী মাদরাসার কার্যক্রম শুরু হয়। মাদরাসার জন্য বরাদ্দকৃত জমির পরিমাণ ছিল ১৩ শতক। মসজিদের পাশ ঘেঁষে দক্ষিণ পাশেই ছিল এর অবস্থান। মকতব ও পরবর্তীকালে ইবতেদায়ীর ঘরটি ছিল পূর্বমুখী করে ঠিক পশ্চিম পাশে অবস্থিত। এরপর ১৯৮৭ সালে দাখিলের কার্যক্রম শুরুর প্রাক্কালে মাদরাসার জায়গায় নির্দিষ্ট ভাড়ার বিনিময়ে একটি ঘর মাদরাসার তহবিল হতে ক্রয় করে মাদরাসায় একীভূত করা হয়। এরপর ১৯৯৫-৯৬ অর্থ বছরে সরকারের ফ্যাসিলিটিজ বিভাগ হতে একাডেমিক ভবন নির্মাণের জন্য ১৭,০৭,৮৫১ টাকা বরাদ্দ হয়। পরবর্তীতে অধ্যক্ষের কার্যালয়সহ পূর্ব পাশের তিন তলা বিশিষ্ট বর্ধিত অংশটি নির্মিত হয়। ২০১৫ সালে মাদরাসাটিকে ৬তলা বানানোর কাজ শুরু হয়।


text: ২০০১ সালে এ প্রতিষ্ঠানটি ভাল ফলাফলের জন্য ‘জাতীয় শিক্ষা সপ্তাহ’ উপলক্ষে বাংলাদেশ সরকার কর্তৃক ‘শ্রেষ্ঠ শিক্ষা প্রতিষ্ঠান’ সনদ লাভ করে। ২০০৫ সালের দাখিল পরীক্ষায় সামগ্রিক ফলাফল বিচারে গাউছিয়া মাদরাসা ছিল ঢাকার মধ্যে ৫ম অবস্থানে।


title: মিচেল ম্যাকক্লেনাগান

text:
মিচেল জন ম্যাকক্লেনাগান (; জন্ম: ১১ জুন, ১৯৮৬) হকস বে এলাকার হ্যাস্টিংসে জন্মগ্রহণকারী নিউজিল্যান্ডের বিশিষ্ট আন্তর্জাতিক ক্রিকেটার। নিউজিল্যান্ড দলে তিনি মূলতঃ বামহাতি ফাস্ট বোলাররূপে খেলে থাকেন। সেন্ট্রাল ডিস্ট্রিক্টস স্ট্যাগসের পক্ষে প্রথম-শ্রেণীর ঘরোয়া ক্রিকেটে অংশগ্রহণ করছেন
মিচেল ম্যাকক্লেনাগান।


title: মিচেল ম্যাকক্লেনাগান

text: ২০০৯ সালে প্রথম-শ্রেণীর বাইরের খেলায় তিনি নিউজিল্যান্ডের উদীয়মান খেলোয়াড়দের নিয়ে গড়া একাদশে অংশগ্রহণ করে ইংল্যান্ড লায়ন্সের বিরুদ্ধে ৩৬ রানের বিনিময়ে ৫ উইকেট দখল করেন।


title: মিচেল ম্যাকক্লেনাগান

text: ১ ফেব্রুয়ারি, ২০১৬ তারিখে নিউজিল্যান্ড ক্রিকেট কর্তৃপক্ষ কর্তৃক ভারতে অনুষ্ঠিত আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ১৫-সদস্যের নিউজিল্যান্ড দলে তাকেও অন্তর্ভুক্ত করে। সুপার টেন পর্বে দলের দ্বিতীয় খেলায় জয়লাভে প্রভূতঃ সহায়তা করেন। ১৮ মার্চ, ২০১৬ তারিখে ধর্মশালার এইচপিসিএ স্টেডিয়ামে চিরপ্রতিদ্বন্দ্বী অস্ট্রেলিয়ার বিপক্ষে ৩/১৭ বোলিং পরিসংখ্যান গড়ে দলকে ৮ রানে জয়লাভ করান। খেলায় তিনি ম্যান অব দ্য ম্যাচের পুরস্কার পান।


title: এন২ (বাংলাদেশ)

text: এন২ বাংলাদেশের জাতীয় হাইওয়ে যা রাজধানী ঢাকা এবং সিলেট বিভাগের শহর তামাবিলকে সংযুক্ত করেছে। রুট সিলেট শহর অতিক্রম করেছে এবং এর অংশ ঢাকা-সিলেট মহাসড়ক ও সিলেট-তামাবিল মহাসড়ক নামে পরিচিত। এটি এশিয়ান হাইওয়ে নেটওয়ার্ক এএইচ১ এবং এএইচ২-এর অংশ।


title: কালাকপাল বনমালী

text: কালাকপাল বনমালী (বৈজ্ঞানিক নাম: "Sitta frontalis") (), কালোকপাল বনমালী বা নীলাভ কীটকুড়ানী Sittidae (সিটিডি) গোত্র বা পরিবারের অন্তর্গত "Sitta" (সিটা) গণের অন্তর্গত এক প্রজাতির মাঝারি বৃক্ষচর পাখি। কালাকপাল বনমালীর বৈজ্ঞানিক নামের অর্থ "ভ্রুযুক্ত কাঠঠোকরার মত পাখি" (গ্রিক: "sitte" = কাঠঠোকরার মত পাখি, লাতিন: "frontalis" = ভ্রুযুক্ত)। পাখিটি বাংলাদেশ, ভারত দক্ষিণ ও দক্ষিণ-পূর্ব এশিয়ার বিভিন্ন দেশে দেখা যায়। সারা পৃথিবীতে এক বিশাল এলাকা জুড়ে এদের আবাস, প্রায় ৫২ লক্ষ ১০ হাজার বর্গ কিলোমিটার। বিগত কয়েক দশক ধরে এদের সংখ্যা ক্রমেই কমছে, তবে আশঙ্কাজনক পর্যায়ে যেয়ে পৌঁছেনি। সেকারণে আই. ইউ. সি. এন. এই প্রজাতিটিকে Least Concern বা ন্যূনতম বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটি সংরক্ষিত।


title: কালাকপাল বনমালী

text: বাংলাদেশ, ভারত, ভুটান, নেপাল, শ্রীলঙ্কা, মায়ানমার, লাওস, ব্রুনাই, কম্বোডিয়া, চীন, ইন্দোনেশিয়া, ফিলিপাইন, মালয়েশিয়া, সিঙ্গাপুর, থাইল্যান্ড ও ভিয়েতনাম কালাকপাল বনমালীর মূল আবাস। এ প্রজাতিটির মোট পাঁচটি উপপ্রজাতির সন্ধান পাওয়া গেছে। এরা হল:কালাকপাল বনমালী লাল ঠোঁটের ছোট নীলচে পাখি। পাখির দৈর্ঘ্য মাত্র ১০ সেন্টিমিটার, ডানা ৮ সেমি, ঠোঁট ২.২ সেমি, পা ২ সেমি, লেজ ৪.৩ সেমি এবং ওজন ২৪ গ্রাম। প্রাপ্তবয়স্ক পাখির পিঠ বেগুনি-নীল; ওড়ার পালক কালচে, আগাসমেত কালচে নীল। থুতনি ও গলার মাঝখানটা সাদা। দেহতলের অবশেষ হালকা, কিছুটা পীত বাদামি। কপাল মখমল কালো, যার সঙ্গে চোখের সামনে-পেছনের কালো মোটা দাগ মিলেছে। স্ত্রীপাখির এ কালো দাগ নেই। স্ত্রী ও পুরুষ পাখির উভয়ের চোখ ও চোখের বলয় হলুদ। বলিষ্ঠ লালচে ঠোঁটের ওপরের অংশের প্রান্তদেশ বাদামি, পা ও পায়ের পাতা পাটকিলে বাদামি। পায়ের তল কমলা-হলুদ। অপ্রাপ্তবয়স্ক পাখির ঠোঁট কালচে ও অপেক্ষাকৃত অনুজ্জ্বল ধূসর দেহতলে কমলা পীতাভের আভা থাকে।


title: কালাকপাল বনমালী

text: কালাকপাল বনমালী প্রধানত প্যারাবনে বিচরণ করে। পাতাঝরা ও চিরসবুজ বনেও দেখা যায়। সচরাচর জোড়ায় বা ছোট পারিবারিক দলে বিচরণ করে। সাধারণত উড়ে এসে বসে গাছের প্রধান কাণ্ডে। বনের ভেতর থেকে উড়ে এসে কাণ্ডের বাকল ও গাছের পুরোনো বড়, শেওলাঢাকা ডালের বুকে হেঁটে এরা ঠুকরে খাবার খায়। খুব দ্রুত সময়ে লাফিয়ে লাফিয়ে গাছের কাণ্ডের পোকা খেয়ে উড়ে গিয়ে বসে অন্য এক গাছের কাণ্ডে। খাদ্যতালিকায় আছে পোকা ও লার্ভা। গাছের গা আঁকড়ে থাকতে ও ওপরে-নিচে চলাচলে এরা অত্যন্ত পটু। সাধারণত খাবারের সময় চিট চিট বা সিট সিট শব্দ করে ডেকে বেড়ায়।


title: কালাকপাল বনমালী

text: এরা গ্রীষ্মকালে (জানুয়ারি-মে মাসে) গাছের ফোকরে শ্যাওলা, পশম ও পালক বিছিয়ে ছোট বাসা বানায়। দুই থেকে ছয়টি লালচে ছোপযুক্ত সাদা ডিম পাড়ে। ডিমের মাপ ১.৭ × ১.৩ সেমি। পুরুষ ও স্ত্রীপাখি মিলে ডিমে তা দেয়। ডিম ফোটে ১৪-১৬ দিনে। ১৫ দিনের দিন ছানারা বাসা ছাড়ে।


title: নাথান ম্যাককুলাম

text: নাথান লেসলি ম্যাককুলাম (; জন্ম: ১ সেপ্টেম্বর, ১৯৮০) নিউজিল্যান্ডের আন্তর্জাতিক ক্রিকেটার। ডানহাতে ব্যাটিংয়ে অভ্যস্ত নিম্নসারির ব্যাটসম্যান এবং ডানহাতে অফ ব্রেক বোলিং করে থাকেন। নিউজিল্যান্ড দলের হয়ে টুয়েন্টি২০ আন্তর্জাতিক ও একদিনের আন্তর্জাতিক ক্রিকেট খেলছেন।


title: নাথান ম্যাককুলাম

text: ১৯৯৯-২০০০ মৌসুমে ওতাগো’র পক্ষে প্রথম-শ্রেণীর ক্রিকেটে অভিষিক্ত হন। ২০০৭ সালে চ্যাম্পিয়ন্স ট্রফি’র জন্যে ৩০-সদস্যের দলে নিজ ওতাগো দলের খেলোয়াড় ওয়ারেন ম্যাকস্কিমিং এবং ব্র্যাডলি স্কটের সাথে তিনিও মনোনীত হন। কিন্তু চূড়ান্ত দলে মনোনীত হতে পারেননি। ১৯ সেপ্টেম্বর, ২০০৭ তারিখে দক্ষিণ আফ্রিকায় অনুষ্ঠিত টুয়েন্টি২০ বিশ্বকাপে দক্ষিণ আফ্রিকার দলের বিপক্ষে টুয়েন্টি২০ আন্তর্জাতিকে অভিষেক ঘটে ম্যাককুলামের। ৮ সেপ্টেম্বর, ২০০৯ তারিখে কলম্বোয় অনুষ্ঠিত একদিনের আন্তর্জাতিকে শ্রীলঙ্কার বিরুদ্ধে প্রথমবারের মতো অংশ নেন। অদ্যাবধি তিনি কোন টেস্ট ক্রিকেট খেলেননি। তারপরও উপমহাদেশে অনুষ্ঠিত সংক্ষিপ্ত ধরনের আইসিসি ক্রিকেট বিশ্বকাপের অন্যতম খেলোয়াড় ছিলেন তিনি।


title: নাথান ম্যাককুলাম

text: ক্রিকেটে মনোনিবেশের পূর্বে তিনি ক্যাভারশ্যাম এএফসি দলের স্ট্রাইকার ছিলেন। ১৯৯৯ সালে ১৯ গোল করে ফুটবলসাউথ প্রিমিয়ার লীগের গোল্ডেন বুট পুরস্কার লাভ করেন। ২০০৪ সালে ফুটবল ক্লাব ত্যাগ করে স্বল্পকালীন সময়ের জন্য মসজিয়েল ফুটবল দলের হয়ে খেলেন। এরপর তিনি পুরোপুরি ক্রিকেট জীবনে চলে আসেন।


title: গণিকালয়

text: পতিতালয় এমন একটি জায়গা যেখানে মানুষ কোনো পতিতার সাথে যৌন সঙ্গমের উদ্দেশ্যে আসে। সাধারণত যে স্থানে পতিতাদের অবস্থান সে স্থানকেই পতিতালয় বলা হয়, কিন্তু যেখানে পতিতাবৃত্তি বা পতিতালয় নিষিদ্ধ সেখানে বিভিন্ন ব্যবসা যেমন ম্যাসেজ পার্লার, বার ইত্যাদির আড়ালে পতিতালয় বা পতিতাদের সংশ্লিষ্টতা পাওয়া যায়। অনেক আইনে পতিতালয় বৈধ আবার অনেক আইনে এটি অবৈধ অথবা নিয়ন্ত্রিত।


title: খন্দকার সিদ্দিক-ই-রাব্বানী

text: খন্দকার সিদ্দিক-ই-রাব্বানী একজন বাংলাদেশী বিজ্ঞানী এবং উদ্ভাবক। তিনি ঢাকা বিশ্ববিদ্যালয়ের বায়োমেডিকেল ফিজিক্স অ্যান্ড টেকনোলজি বিভাগের প্রতিষ্ঠাতা।


title: খন্দকার সিদ্দিক-ই-রাব্বানী

text:
রাব্বানী ১৯৭০ সালে ঢাকা বিশ্ববিদ্যালয়ের পদার্থবিজ্ঞান বিভাগ থেকে বিএসসি ডিগ্রি লাভ করেন। ১৯৭২ সালে পাকিস্তানের ইসলামাবাদ বিশ্ববিদ্যালয় থেকে পদার্থবিজ্ঞানে এমএসসি ডিগ্রি অর্জন করেন। তিনি কমনওয়েলথ বৃত্তি নিয়ে ইউনিভার্সিটি অব সাউথহ্যাম্পটন এ পড়তে যান এবং ১৯৭৮ সালে মাইক্রোইলেক্ট্রনিক্সে পিএইচডি ডিগ্রি অর্জন করেন। ১৯৭৮ সালে ঢাকা বিশ্ববিদ্যালয়ের পদার্থবিজ্ঞান বিভাগে সহকারী অধ্যাপক হিসেবে যোগদান করেন। ১৯৮৫ সালে সহযোগী অধ্যাপক এবং ১৯৮৮ সালে পূর্ণ অধ্যাপক পদে উন্নীত হন। ২০০৬ থেকে ২০০৭ সাল পর্যন্ত ইসলামিক ইউনিভার্সিটি অব টেকনোলজিতে ভিজিটিং অধ্যাপক হিসেবে কাজ করেন। ২০০৮ সালে বায়োমেডিকেল ফিজিক্স অ্যান্ড টেকনোলজি বিভাগ প্রতিষ্ঠা করেন।
প্রফেসর রাব্বানীর হাত ধরে টেলিমেডিসিনে বিশ্বের শীর্ষে বাংলাদেশ, বাংলাদেশ প্রতিদিন, ২৭ অক্টোবর, ২০১৮। পত্রিকার সাথে সংযুক্ত ট্যাবলয়েড ' শনিবারের সকাল '- এর পৃষ্ঠা ৭।


title: এরিক লামেলা

text: এরিক মানুয়েল লামেলা (; জন্ম ৪ মার্চ ১৯৯২) একজন আর্জেন্টিনীয় পেশাদার ফুটবলার যিনি প্রিমিয়ার লীগ-এর ক্লাব টটেনহাম হটস্পারের হয়ে একজন ফরোয়ার্ড হিসেবে খেলে থাকেন। লামেলা তার অসাধারণ ড্রিবলিং এবং দ্রুত গতির জন্য সুপরিচিত। তার ডাকনাম কোকো।


title: এরিক লামেলা

text: ২০০৯ সালের ১৪ জুন, রিভার প্লেটের হয়ে লামেলার অভিষেক হয়। টাইগ্রের বিপক্ষে খেলার ৮০তম মিনিটে বদলি হিসেবে মাঠে নামেন তিনি। ২০১০ সালের ৫ ডিসেম্বর, রিভার প্লেটের হয়ে প্রথম গোল করেন লামেলা। খেলাটি ছিল আপের্তুরা প্রতিযোগিতায় কোলোনের বিপক্ষে। আপের্তুরা প্রতিযোগিতার শেষ খেলায় লানুসের বিপক্ষে রিভার প্লেটের হয়ে নিজের দ্বিতীয় গোলটি করেন তিনি। খেলায় ৪–১ গোলের ব্যবধানে জিতে রিভার।


title: এরিক লামেলা

text: ২০১০–১১ মৌসুমে আর্জেন্টিনীয় প্রিমেরা দিভিশনে লামেলা দলের একজন নিয়মিত খেলোয়াড়ে পরিণত হন। তিনি ৩৪টি খেলায় মাঠে নামেন এবং ৪টি গোল করেন। লীগে রিভার ষষ্ঠ স্থানে থেকে মৌসুম শেষ করে এবং ২০১১ কোপা সাউদামেরিকানাতে খেলার যোগ্যতা অর্জন করে। কিন্তু আর্জেন্টিনীয় প্রিমেরা দিভিশনের অবনমন রীতিতে একটি দলের শেষ তিন মৌসুম হিসাব করা হয়, যার ফলে রিভার প্লেটের বেলগ্রানোর বিপক্ষে প্লে অফ খেলার প্রয়োজন দেখা দেয়। রিভার সে খেলায় পরাজিত হয়, ফলে তাদের দ্বিতীয় বিভাগে অবনমন ঘটে।


title: এরিক লামেলা

text: ২০১১ সালের ৬ আগস্ট, ১২ মিলিয়ন ইউরোর বিনিময়ে (সাথে €২ মিলিয়ন বোনাস) সিরি এ-এর ক্লাব রোমায় যোগ দেন লামেলা। ২০১১ সালের ২৩ অক্টোবর, পালেরমোর বিপক্ষে সিরি এ-তে প্রথম গোল করেন লামেলা। এরপর তিনি গোল করেন লেসে, নোভারা এবং সেসেনার বিপক্ষে। রোমায় নিজের প্রথম মৌসুমে সব ধরণের প্রতিযোগিতায় ৩১টি খেলায় ৬টি গোল করেন লামেলা।


title: এরিক লামেলা

text: ২০১২–১৩ মৌসুম ভালভাবেই শুরু করেন লামেলা। ১৬ সেপ্টেম্বর, বোলোগনার বিপক্ষে প্রথম গোল করেন তিনি। অক্টোবর এবং নভেম্বরের প্রথম ভাগে দূর্দান্ত নৈপূন্য প্রদর্শন করেন লামেলা। এসময় তিনি ৬ খেলায় ৭ গোল করেন, এর মধ্যে উদিনেসের বিপক্ষে করেন জোড়া গোল, খেলায় রোমা ৩–২ গোলের ব্যবধানে জয় লাভ করে। অন্য গোলগুলো ছিল আটলান্টা, গিনোয়া, প্রামা, পালেরমো এবং লাজিওর বিপক্ষে। এরপর ইনজুরিতে আক্রান্ত হওয়ায় তিনি প্রায় এক মাস মাঠের বাহিরে ছিলেন। ইনজুরি থেকে ফিরেই মিলানের বিপক্ষে জোড়া গোল করেন লামেলা। খেলায় রোমা ৪–২ গোলে জয় লাভ করে। মৌসুমে সব ধরণের প্রতিযোগিতায় তিনি ৩৫ খেলায় ১৫ গোল করেন এবং ৬টি গোলে সহায়তা করেন। রোমার ২০১২–১৩ মৌসুম খুব বাজেভাবে কাটে। কোপা ইতালিয়ার ফাইনালে তারা চির প্রতিদ্বন্দি লাজিওর বিপক্ষে পরাজিত হয়। এছাড়া তারা সিরি এ-তে ষষ্ঠ হয়।


title: এরিক লামেলা

text: ২০১৩ সালের ৩০ আগস্ট, প্রিমিয়ার লীগের ক্লাব টটেনহাম হটস্পার লামেলার স্থানান্তর প্রক্রিয়া সম্পন্ন করে। তার স্থানান্তর ফি ছিল £২৫.৮ মিলিয়ন, সাথে £৪.২ মিলিয়ন বোনাস। লামেলা টটেনহামের কিংবদন্তী অসভাল্দো ‘অজি’ আর্দিলেস এবং রিকার্দো ‘রিকি’ ভিয়ার পদাঙ্ক অনুসরণ করেন।


title: এরিক লামেলা

text: ১ সেপ্টেম্বর, এমিরেট্‌স স্টেডিয়ামে আর্সেনালের বিপক্ষে লামেলার অভিষেক হয়। খেলার ৭৫তম মিনিটে উইঙ্গার অ্যান্ড্রোস টাউনসেন্ডের বদলি হিসেবে মাঠে নামেন তিনি।


title: এরিক লামেলা

text: ২০১১ ফিফা অনূর্ধ্ব-২০ বিশ্বকাপে আর্জেন্টিনা অনূর্ধ্ব-২০ দলের হয়ে অংশগ্রহন করেন লামেলা। আর্জেন্টিনা জাতীয় দলে তার অভিষেক হয় ২০১১ সালের ২৫ মে, প্যারাগুয়ের বিপক্ষে একটি প্রীতি খেলায়।


title: এরিক লামেলা

text: ২৪ নভেম্বর ২০১৩ অনুসারে।